
Vuonna 1944 julkaisi Mergenthaler Linotype Company ohjekirjan 
nimeltään »Linotype Maintenance Manual». Kirjanen sisältää joukon 
perusohjeita amerikkalaisten | Linotype-latomakoneiden käsittelyä ја 
hoitoa varten, pohjautuen niihin kokemuksiin, joita latojat, koneen- 
hoitajat ja teknikot ovat keränneet koneiden ääressä tämän latomakone- 
merkin yli 60-vuotisena olemassaoloaikana. Tietoisuus suomenkielisen 
kirjallisuuden puutteesta tällä alalla on antanut meille aiheen julkaista 
tärkeimpiä osia mainitusta kirjasta suomeksi, jaettavaksi maamme kone- 
latojille. Toivomme, että meidän pikku teoksestamme koituu hyötyä 
sen lukijoille ja että se kiinnostaa jokaista ammattiinsa antautunutta 
konelatojaa. 

Saamme lausua kiitoksemme teoksen kääntäjälle, konelatoja 
Y. Syrjälälle, joka on vaivojaan säästämättä ja asiantuntevasti suorit- 
tanut käännöstyön, mikä ei ole ollut niinkään helppoa, koska vakiintu- 
nutta suomenkielistä ammattisanastoa ei juuri vielä ole olemassa. 

Helsingissä, joulukuulla 1948 


Osakeyhtiö GRAFICA Aktiebolag 


Mergenthaler Linotype Company'n 

NÄPPÄINPÖYTÄ 


Viereisellä sivulla on läpileikkaus näppäinkoneistosta. Sen toimintatapa on seu- 
raava: Latoja koskettaa näppäinvipuun (2) kiinnitettyä näppäintä (1), vipu kohottaa 
vastapainotankoa (3), tämä vuorostaan vaikuttaa tukivipuun (4) siten, että sen yläpää 
siirtyy epäkeskon kehyksen (8) alta kehyksen sisäpuolelle, jolloin epäkesko putoaa 
alla pyörivälle kumitelalle (9); tällä tavoin aikaansaatu epäkeskon pyörintäliike 
kohottaa epäkeskon kehystä, joka vipuaa matriisinpudottajatankoa (6) ylöspäin, mikä 
vuorostaan vaikuttaa makasiinin matriisinpudotinlaitteisiin siten, että matriisi vapautuu 
makasiinista. Koska näppäinkoneistossa likaisuus aiheuttaa haittoja erittäin herkästi, 
on pääpaino sen hoidossa kohdistettava puhtaanapitoon. Parhaan tuloksen saavutta- 
miseksi on ylläluetellut osat vähintään kahdesti vuodessa puhdistettava perusteellisesti. 
Tällä tarkoitamme näppäinpöydän hajoittamista, molempien epäkeskotallien poista- 
mista, epäkeskon kehysten irroittamista sekä kaikkien näiden osien pesua helposti 
haihtuvassa bensiinissä. Katsokaa, että käytetty puhdistusaine haihtuu täydellisesti, 
Oljyisia pintoja jättämättä; tätä voitte kokeilla kastamalla paperipalan käytettävään 
nesteeseen ja tarkkaamalla, kuinka paljon aikaa sen kuivuminen vie, tai jättääkö neste 
Oljyisia jälkiä. 

Jos epäkeskon hampaiden väleissä on likakerrostumia, poistakaa ne harjaamalla 
ennen bensiinikasittelya. Тата käy helposti pyöreällä metallilankaharjalla, jonka 
näemme ylimpänä piirroksessa 27 (siv. 66). Tutkikaa myöskin hampaiden kulunei- 
suutta ja jos ne ovat pyöristyneet, niin että ne luiskahtelevat kumitelalla, teroittakaa 
ne varovasti pienellä kolmikärkiviilalla. Älkää kuitenkaan viilatko niitä aivan terävä- 
kärkisiksi, sillä silloin ne leikkaavat rikki kumitelan; jättäkää sensijaan hampaan 
kärki noin pisteen leveydeltä tasaiseksi. 


Epäkeskot on upotettava puhdistusnesteeseen ja harjattava senjälkeen kauttaaltaan 
puhtaalla harjalla, kunnes lika on kaikkialta poistettu. Tämän jälkeen ne on pantava 
kuivumaan. Kun olette varmistuneet siitä, että kaikki bensiini epäkeskojen akseli- 
tapeista on haihtunut, öljytään tapit tipalla kelloöljyä. 


Epäkeskon kehysten tallit on myöskin huolellisesti puhdistettava. Tukivipujen (4) 
irroittaminen talleista ei aina ole välttämätöntä. Uusi, kuivalla grafiitilla käsitelty 
akselilanka voidaan työntää sisään, jolloin se työntää edellään ulos vanhan langan. 


Jos näppäinvivut pyrkivät jäämään alas, minkä johdosta 2 tai 3 matriisia putoaa 
yhdellä lyönnillä, johtuu tämä melkein aina vastapainotankojen tai niiden vastekiskon 

pikeentymisestä. Tällöin on näppäinvipujen ja vastapainotankojen irroittaminen 
puhdistusta varten yhtä tärkeätä kuin epäkeskojenkin. Vuoden 1928 jälkeen valmis- 
tetuissa koneissa voidaan vastapainotangot poistaa koneesta yhtenä, irroitettavaan 
kehykseen asennettuna kokonaisuutena, kunhan näppäinpöytä sitä ennen on lukittu. 
Antakaa niiden olla kehyksessään ja puhdistakaa ne huolellisesti puhtaalla harjalla 
(siveltimellä), pitäen vuorotellen kehyksen kumpaakin päätä bensiiniastiassa. 


Irroitettaessa vastapainotankoja vanhemmista konemalleista, joissa näppäinpöytä 
lukitaan takapuolelta, otetaan avuksi 9 mm leveä ja 387 mm pitkä puukappale, jonka 
molempiin päihin tehdään lovi. Näin valmistettu rima sidotaan vahvalla nuoralla 
vastapainotankojen yläpäiden taakse. Sen jälkeen poistetaan kokoojaelevaattorin 
nostovivun akseli ja kädensija, jolloin näppäinpöydän alaosassa olevat neljä kiinnitys- 
ruuvia paljastuvat. Nämä ruuvit irroitetaan, samoin kuin ne kaksi 4”-ruuvia, joilla 
pöytä on kiinnitetty kehyksensä pylväisiin. Sen jälkeen voitte nostaa pöydän näp- 
päin- ja vastapainotankoineen pois koneesta ja sijoittaa sen työpöydälle puhdistusta 
varten. Asettakaa sitten näppäinpöydän takaosa sen verran koholle, että vastapainot 
pysyvät paikoillaan ohjauskiskoissaan senkin jälkeen, kun niitä tilapäisesti pitelevä 
rima on poistettu. 


Sitten kun kaikki näppäinvivut ja vastapainotangot on poimittu pois pöydästä ja 
huolellisesti puhdistettu, irroittakaa vastapainojen alla oleva tukikisko ja lyhentäkää 
sitä poistamalla n. 6 mm sen pituudesta; tämä helpottaa pöydän jälleenkokoamista, 
joka suoritetaan päinvastaisessa järjestyksessä. Alempi tukikisko on kohotettava 
rakenteen alla oleviin neljään loveen asetettavien puutikkujen avulla, jotka jätetään 
sinne siksi, kunnes pöytä on asetettu takaisin paikalleen koneessa. Tukikisko pitää 
vastapainotankoja koholla, niin että tankojen takareunassa olevat lovet kohdistuvat 
vastekiskolle, joka on jätetty koneeseen ja puhdistettu siinä paikaltaan irroittamatta. 
Tarkistakaa, että viimemainitun kiskon ulkoneva reuna on ylöspäin. Ei ole harvinaista, 
että kisko on irroitettu ja takaisinpantaessa asetettu epähuomiossa ylösalaisin. 


Älkää käyttäkö smirkelikangasta niklatuilla pinnoilla, sillä niklaus suojelee ruos- 
teelta. Käyttäkää sen sijaan näiden pintojen puhdistukseen jotakin kiilloitusainetta 
ja peskää ne sitten bensiinillä. Näppäimet puhdistetaan saippualla ja vedellä tai 
ammoniakilla, mutta älkää antako niiden olla kosteina kuin hetkisen, sillä neste voi 
liuottaa näppäimiin puristetut kirjaimet tai muut merkit. 


Näppäinpöydän takaisinpanossa ei saa käyttää väkipakkoa. Jos toimitte oikealla 
tavalla, sen paikalleen asettaminen käy helposti. Näppäinpöytä voi helposti joutua 
epäkuntoon, jos se pakotetaan paikoilleen. Kun epäkeskotallit on pantava paikoilleen, 
lukitkaa ensin tukivivut sitä varten tarkoitetuilla lukitsemislangoilla ja aloittakaa 
takimmaisesta tallista, koska tämä antaa mahdollisuuden edestäpäin tarkistaa, mene- 
vätkö tukivivut vastapainotangoissa oleviin loviinsa. Taivuttakaa lukitsemislangan 
toiseen päähän pieni mutka, joka helpottaa ulosvetämistä ja toimii sitäpaitsi tunnus- 
merkkinä, jotta ette tulisi vetäneeksi ulos väärää lankaa. Kokeilkaa sitten kaikki 
takatallin epäkeskot, ennenkuin etutalli pannaan paikalleen. 


Jos sen jälkeen, kun näppäinpöytä on huolellisesti puhdistettu, öljytty ja moitteet- 
tomasti jälleen koottu, osoittautuisi, että epäkesko ei näpätessä putoa, on tutkittava 
seuraavaa: Ensin katsotaan, että on liikuntavaraa epäkeskon kehyksen laakeroidun 

pään ja sen yläpuolella olevan jousitapin (11) välissä. Välin tulee olla n. 0,18 mm eli 
noin kolmen sanomalehtipaperin paksuus. Jos tappi puristaa epäkeskon kehystä, ei 
tämä voi pudota esteettömästi. 


Katsokaa sen jälkeen, että epäkeskojen pysäytinkampa (10) on sivusuuntaan 
nähden oikein täsmätty, niin että piikki kohdistuu keskelle epäkeskon uurrosta. Jos 
piikki laahaa pitkin jompaakumpaa sisäseinämää, estää tämä epäkeskoa vapaasti 
putoamasta kumitelalle. ' 


Jos epàkeskon akselinasta on niin kulunut, että epäkesko hankaa kehykseensä, 
seuraa siitä pyörinnän myöhästymisen lisäksi vaikeuksia epäkeskon kohdistumisessa 
pysäytinkampaan. Tällaisessa tapauksessa on akselinasta viipymättä uusittava. 


Epäkeskon vapauttamiseksi tarvittavan näppäinlyönnin normaalisyvyys on noin 
3 mm, ja jos teillä on niin yliherkkä näppäinpöytä, että muutamat matriisit putoavat 
lyömättäkin, osoittaa tämä, että epäkeskojen ja tukivipujen akselilangat samoin kuin 
pysäytinkammat kaipaavat uusimista. Nämä ovat näppäinpöydän halvimpia osia, mutta 
niitä ei yleensä uusita niin usein kuin olisi tarpeellista. 

Jokaviikkoisen öljyämisen yhteydessä öljytään kumitelojen laakerit tipalla tavallista 
öljyä. Tarkatkaa, ettei öljy pääse leviämään kumiteloihin, sillä öljy tuhoaa nopeasti 
kumin. Jos kaikissa telojen akselien päissä ei ole öljysuojarengasta, huolehtikaa siitä, 
että sellainen niihin asetetaan, sillä näiden renkaiden tarkoituksena juuri on suojata 
kumiteloja öljyltä. 


PUDOTINKONEISTO 


Kuvassa 2 nähdään 3-makasiinisen Linotype malli 8:n pudotinkoneiston rakenne 
ja keskellä oikealla koneiston liikkuvien osien suurennettu kuva. 


Näppäinepäkeskot kohottavat pudotintankoja (6), liike siirtyy pudotinvipuihin (22), 
jotka liikkuvat akselitangossaan (14). Vivun (22) yläpää iskee teräsluistiin (11), 


Etumaisen ja taaemman pudotinnastan vuorottainen vaikutus jokaisella pudotin- 
vivun iskulla sallii vain yhden matriisin kerrallaan pudota makasiinista. Kuten olette 
nähneet, iskee vipu vain yhteen suuntaan ja paluuliike saadaan aikaan pudotinkeinun 
jousen (10) välityksellä. Tämän jousen tulee olla ainoastaan niin voimakkaan kuin 
keinun ja pudotinnastojen normaaliasentoon vieminen vaatii. 


Kuva 2 

Jos koneenne osoittaa luonnottoman suurta kuluneisuutta pudotinvipujen (22) 
päissä, luisteissa (11) tai keinuissa (8), tulee teidän tutkia ja säätää jousien (10) 
puristusvoima. Useimmissa tapauksissa voidaan havaita, että jousivoima on paljon 
suurempi kuin on tarpeellista, mistä on seurauksena, että kaikki näppäinpöydän osat 
kumiteloista ylöspäin ovat luonnottomalle kulumiselle alttiina. 


Kuluneisuus pudotintangoissa, teräsluisteissa, pudotinnastoissa ja keinujen lovissa 
hidastaa työskentelyä ja estää matriisien normaalinopean putoamisen makasiinista. 


Jousien voiman tutkimista ja säätämistä varten irroitetaan pudotinlaite koneesta, 
asetetaan työpöydälle ylösalaisin ja poistetaan jousien suojuslevy. Vapauttakaa jousi 
keinun alta ja tarkatkaa, kuinka paljon se kohoaa normaaliasennostaan. 8—10 mm:n 
kohoamista pidetään tavallisesti riittävän jousivoiman merkkinä. Jos jousen säätä- 
minen on tarpeellista, niin taivuttakaa sitä aivan silmukan vierestä, kunnes sopiva 
voima on saavutettu. 

Kun pudotinlaite nyt on tässä ylösalaisessa asennossaan pöydällä, niin ruuvatkaa 
irti myös teräsluistien peitekisko. Jos toteatte, että luistit ovat likaisia ja pikeenty- 
neitä, on ne poimittava ulos puhdistusta varten. Muistakaa, että kaikki pudotin- 
koneiston osat on pantava takaisin entiseen järjestykseen, sillä ne eivät saa vaihtaa 
paikkaa sen jälkeen, kun ne kerran on asennettu paikoilleen ja muokattu sopiviksi. 
Teräsluistit ja niiden urat on puhdistettava pari kertaa vuodessa ja koko pudotinlaite 
ainakin kerran vuodessa. Se voidaan pestä helposti haihtuvassa bensiinissä ja kuivata 
täydellisesti puristetulla ilmalla, jos sellaista on käytettävissä. Voiteluaineena voidaan 
käyttää ainoastaan kuivaa grafiittia ja sitäkin säästeliäästi. 


Jos jokin matriisi ei putoa normaalisti, pudottakaa alas kaikki sen kanavan matriisit. 
Pysäyttäkää moottori ja poistakaa näppäinpöydän vetohihna. Painakaa näppäintä ja 
pyörittäkää pöydän hihnapyörää hitaasti käsin, kunnes pudotintanko on korkeimmassa 
asennossaan. Lampun avulla voitte nyt katsoa kanavaan tarkistaaksenne, että etu- 
mainen pudotinnasta on painunut täydellisesti alas kanavan pohjaan ja toinen nasta 
noussut täyteen korkeuteensa kanavassa. 


Jos tämä suhde osoittautuu oikeaksi, on luultavampaa, että häiriö johtuu likaisista 
matriiseista ja makasiinista, vääntyneistä matriiseista tai vahingoittuneesta kanavasta, 
kuin että syy olisi pudotinlaitteessa. Jos pudotinnastat eivät tee tuota yllä kuvattua 
täydellistä ylös-alas liikettä, täytyy tämän johtua jostakin mekaanisesta viasta, joka 
tavallisesti voidaan korjata joko muuttamalla jousen (10) puristusvoimaa tai vaihta- 
malla liian kuluneet osat uusiin. Tämä koe tehdään vasta sitten, kun on varmasti 
todettu, että epäkesko pyörii moitteettomasti joka näppäimenlyönnillä. 

Pudotintankojen, pudotinvipujen ja teräsluistien on pudottava takaisin perusasen- 
toonsa omalla painollaan ja ilman pudotinkeinun jousen apua. Tämän seikan tarkis- 
taminen koneessa on erittäin tärkeätä. Tämän tarkistuksen voitte eräissä kone- 
malleissa tehdä kohottamalla makasiinit ylös pudotinvipujen ulottuvilta ja toisissa 
malleissa nostamalla pois yhden makasiinin ja yhden pudotinlaitteen, niin että vivut 
voivat kohota vapaasti. Nostelkaa niitä sormin ja katsokaa, että ne putoavat helposti 
omalla painollaan takaisin. Jos ne takertuvat ylös, seuraa siitä, että ne vahingoittuvat 
makasiineja vaihdettaessa. Hitaasti liikkuessaan ne sitäpaitsi myöhästyttävät mat- 
riisien putoamista. 


Lika ja pikeentyminen ovat tavallisin syy siihen, ettà pudotinvivut tarttuvat, ja 
tällöin käy niiden irroittaminen puhdistusta varten välttämättömäksi. Tämä voidaan 
tehdä joko siten, että akselitankoa (14) oikealle vetäen poimitaan vivut irti yksi 
kerrallaan taikka sitten nostamalla ne ulos kehyksessään kaikki samalla kertaa. Näiden 
vipujen tulee olla puhtaita eikä niitä saa öljytä miltään kohtaa. Akselitankoa (14) on 
käsiteltävä kuivalla grafiitilla. Koska vivut koskettavat teräsluisteja liukuvalla 
liikkeellä, tulee niiden päihin hieroa sormin hieman grafiittia. 


KOKOOJAOHJAUSKISKOT 


Alhaalla oikealla kuvassa 2 esitetään sekä oikea että virheellinen kokoojaohjaus- 
kiskojen asettelutapa. Huomatkaa, että kaikkien ohjauskiskojen vasemmalle taivutus 
on yhtäläinen ja että niiden välimatkat ovat samat. Jos esiintyy matriisien sekoittu- 
mista, on ohjauskiskot aseteltava 6., 7. ja 8. kiskon osoittamalla tavalla. Tarkistakaa 
myös, että kokoojasormen alapää on taivutettu 25 asteen kulmaan, mikä sallii matriisin 
yläosan kallistuvan vasemmalle aikaisemmin ja siten antaa seuraavan matriisin pudota 
viereen oikeaan järjestykseen. 


Piirroksen oikeassa alakulmassa on kuvattuna neljä tavallisinta kokoojaohjaus- 
kiskojen asettelussa esiintyvää virhettä. Ensimmäisen kiskon alapäähän kiinnitetyn 
ohuen ohjausjousen yläosa on liian lähellä kiinteitä liukukiskoja eli matriisisiltaa ; 
itse 1. kisko on liian kaukana seuraavasta kiskosta; 2. ja 3. kisko ovat liiaksi vasem- 
malle taivutettuja; 4. ja 5. kisko sallivat matriisin putoavan liian suoraan kokooja- 
hihnalle. Korjaamalla nämä viat ja taivuttamalla kiskot yhdenmukaisiksi, kuten 
ylemmät kiskot kuvassa osoittavat, saadaan aikaan matriisien virheetön kokoaminen. 


Tarkatkaa myös, että ohjauskiskot lepäävät paikoillaan pystysuorassa ja etteivät 
niiden alapäät hankaa takalevyyn tai etulevyyn, viimemainitun ollessa työskentely- 
asentoon suljettuna. Etulevyn on sensijaan aina levättävä 1. ohjauskiskoa vasten 
siinä, missä tämä on kiinnitetty takalevyyn ruuvilla, kuten piirroksen oikeassa 
alakulmassa (25) näkyy. 


Vanhemmissa malli 8:ssa on etulevyssä, suoraan makasiininsuun edessä, lasilevy. 
Tämä on nykyään korvattu eboniitti- tai fiiberilevyllä, jotta matriisit ohjautuisivat 
alas kovaa pintaa kohtaamatta, minkä järjestelyn avulla niiden käyttökelpoisuusaika 
pitenee. 


KOKOOJA 


Piirroksessa 3 näkyy kokooja. Matriisien elinikä on mitä suurimmassa määrin 
riippuvainen varsinaisen kokoojan hoidosta. Jos matriisien etukannoissa ilmenee 
pyöristymistä tai särmää, voi tämä syntyä neljässä eri kohdassa: kantojen iskiessä 
lasilevyllä varustettua etulevyä, matriisisillan kohdalla olevaa pikkuetulevyä tai 
kokoojaelevaattorin etukehystä vasten sekä niiden törmätessä kokoojaelevaattorin 
pohjakiskoon, johtuen joko kuluneesta fiiberipuskimesta (B) (kuva 5) tai vään- 
tyneestä pikkuetulevystä. 


Todennäköisin syy on tavallisesti siinä, että molemmat etulevyt eivät ole keskenään 
samassa tasossa. Piirroksessa osittain näkyvä pikkuetulevy (1) ei milloinkaan saa 
työntyä varsinaisen etulevyn alareunan sisäpuolelle, koska matriisit silloin pääsevät 
törmäämään siihen. Uudemmissa konemalleissa nämä molemmat etulevyt liittyvät 
toisiinsa särmän ja uran välityksellä siten, että niiden sisäpinnat aina lepäävät 
ehdottomassa linjassa keskenään, mutta kaikissa tätä uutuutta vailla olevissa koneissa 
on tarpeettoman matriisien kulumisen välttämiseksi tarkistettava levyjen yhtymäkohta. 


Irroittakaa pikkuetulevy, jollette ole sitä äskettäin tehnyt, ja tutkikaa sen sisä- 
pinta. Jos siinä näkyy naarmuja tai syviä lovia tai niin paha mutka, ettei se enää 
lepää kiinteästi matriisisiltaa vasten, suojaatte matriisejanne vaihtamalla levyn uuteen. 


Jos uusi levy kaipaa täsmäystä levyjen yhtymäkohdassa, taivuttakaa sitä vain 
ylhäältä noin 25 mm:n päässä huipusta, niin että pääosa lepää kiinteästi matriisisiltaa 
vasten ja ohjaa matriisit kokoojaelevaattoriin siten, etteivät ne törmää etukehykseen. 


Uutta levyä paikalleen pantaessa on katsottava, etteivät ruuvi (16) ja matriisi- 
sillan kaksi kohdistustappia ole koholla levyn sisäpintaa vastaan ja sillä tavoin purista 
sitä ulospäin. Nämä tekisivät sitäpaitsi syviä naarmuja levyyn ja vahingoittaisivat 
sen kautta matriisien kantoja. 


Tähtipyörä (4) on vaihdettava määrätyin väliajoin. Kulunut tähtipyörä ei voi 
viedä matriiseja kyllin pitkälle kokoojaelevaattorissa olevien pidätinjousien ja 
pidätinlevyjen sisäpuolelle; sitävastoin se sallii ohuiden matriisien takertuvan tällä 
kohtaa. Tästä syystä kuluvat myöskin matriisisillan liukukiskojen alapäät nopeammin. 

Jos liukukiskojen uusiminen käy välttämättömäksi, säästätte aikaa tilaamalla ne 
yhdistettyinä liukujousiin, koska näiden tulee olla molemmista päistään kiskoihin 
kiinnijuotettuja. 


Matriisinkuljetushihna (22) kuluu vähitellen ja käy ohuemmaksi, niin että 
hihnan ja liukujousien yläpäiden välinen rako laajenee liikaa. Kulunut hihna on 
sitäpaitsi menettänyt suuren osan alkuperäisestä pinnastaan, joka aikaansaa matriisien 
virheettömän syötön kokoojaelevaattoriin. Uutta kuljetushihnaa paikalleen pantaessa 
on oikealla oleva ylempi hihnapyörä täsmättävä niin, että hihna jännittyy sopivasti 
pysyäkseen keskellä alempaa hihnapyörää. Hihnan liiallinen jännitys kuluttaa 
tarpeettomasti hihnapyörien akseleita ja pakottaa sitäpaitsi hihnan pyörän laidalle, 
jolloin se hankautuu liukukiskon sisäpintaa vasten. 

Kokoojaa on öljyttävä säästeliäästi, noin tippa öljyä kuhunkin akselilaakeriin 
viikossa. Liiallinen öljy kulkeutuu matriiseihin ja aiheuttaa siten häiriöitä makasii- 
nissa. Öljylaakerit voidellaan joka toinen tai kolmas kuukausi. On hyvä tapa 
hajoittaa matriisisilta noin joka toinen kuukausi ja poistaa sinne kerääntynyt tomu 
ja grafiitti, samoin kuin tähtipyörän akselista kulkeutunut öljy. Irroittakaa myös 
säännöllisesti koneesta koko kokooja kitkakiekon ja sen puristusjousen tarkastusta 
varten. Kitkalaite nähdään piirroksen 3 vasemmassa yläkulmassa sellaisena kuin 
se nykyään on uudemmissa konemalleissa. Nykyään käytetään kahta kitkakiekkoa 
(6), yksi hammaspyörän (3) molemmin puolin, mutta puristusjousi (7) on jätetty 
entiselleen. 

Uudemmissa koneissa voidaan kitkavoima säätää koneen etupuolelta ; sitä varten 
on etumaisen liukukiskon alapäässä reikä, jonka kautta pidäkeruuvi voidaan aukaista 
ruuvimeisselillä. Sen jälkeen voidaan puristusjousen voimaa lisätä pidättämällä 
tähtipyörää ja kiertämällä hihnapyörää eteenpäin tai vähentää kiertämällä taakse- 
päin, minkä jälkeen pidäkeruuvi jälleen kiristetään. 

Vähäinen määrä grafiitin ja öljyn seosta on siveltävä kitkakiekkojen pintoihin, 
sillä muuten ne voivat pureutua kiinni ja estää tähtipyörää antamasta perään liian 
kireissä riveissä ja painavia matriiseja kootessa. Kitkalaite tulee säätää siten, että 
se sallii tuollaisen peräänannon, mutta omaa kuitenkin kylliksi voimaa kootakseen 
matriisit tasaisesti ja moitteettomasti. | 


Hammaspyörien hammastus tarvitsee myös voitelua vaseliinilla, mutta varovasti, 
niin ettei rasva puristu sivuista ulos ja leviä muihin koneenosiin. Kokoojan ollessa 
irroitettuna on syytä tarkistaa, että tähtipyörän akselilaakerin kiinnitysruuvi pitää 
laakeria pohjalevyn tasossa ja että laakeripesän ja vaipan (valettu osa) öljyreiät 
ovat kohdakkain. 


KOKOOJALIUKU 


Tarkastelemme nyt kokoojaliukua, joka näkyy kuvassa 4 ylhäällä. Varsinaiset 
eroavaisuudet tämän ja entisten mallien välillä ovat: Palauttajajousi vetää nyt 
takaisin suorasuuntaisesti liukuun nähden ja on sovitettu rasiaan (C), jossa sen 
vetovoima on säädettävissä särmitetyn mutterin (N) avulla; jarruvivun pitkä yläosa 
on poistettu ja sen tehtävää liu'un vapauttajana hoitaa nyt vaakasuora vipu (18), 
joka on entistä helpommin latojan sormen ulottuvilla. Jarruvivun pienet kitkakuutiot 
(4) on nyt valmistettu fiiberistä, joka ei kuluta liukua niin paljon kuin teräskuutiot. 


Rulla (16), jonka akselitappina toimii ruuvi (17), on esiintynyt käytännössä jo 
monia vuosia ja on suositeltava myös kaikkiin koneisiin, joissa sitä ei vielä ole. 
Jarruvivun ollessa vapautettuna palaa molemmilla rullilla (16) ja (24) lepäävä liuku 
kevyesti takaisin. Kuten tiedätte, löytyy rullalle (24) öljyreikä, johon päästään 
käsiksi, kun kokoojaelevaattori kohotetaan. Tämä öljyreikä jää kuitenkin usein 
huomaamatta, rullan akseli pikeentyy ja seurauksena on, että rulla kuluu joltakin 
kohdaltaan tasaiseksi ja lakkaa pyörimästä. Jos esiintyy vaikeuksia matriisien 
kokoamisessa ja ne pyrkivät ruuhkautumaan, on syytä tutkia tätä rullaa. 

Kokoojaliuku ja sen eri osat on säännöllisin väliajoin irroitettava ja tarkoin 
puhdistettava. Kokoojasta tunkeutuva Öljy yhdessä kiiloista karisseen grafiitin kanssa 
aiheuttavat sen, että liuku alkaa kulkea kankeasti. Grafiittia ei tule käyttää kokooja- 
liu’ussa, koska sen pitää kulkea vapaasti molemmilla rullillaan, ja koska kaikki kitka, 
joka on välttämätön, jotta liuku ei kootessa heittäydy rivin edelle, on aikaansaatava 
yksinomaan molempien jarruvivussa (3) olevien kitkakuutioiden (4) avulla. Kierre- 
jousen (5) on annettava jarruvivulle tarpeellinen voima ja palauttajajousi (22) on 
säädettävä niin, että se vetää liu'un takaisin nopeasti ja kevyesti sen jälkeen kun 
kokoojaelevaattori on kohotettu välikanavaan. 

Kokoojan kolme jousta: tähtipyörän kitkajousi (7) (piirros 3), kokoojaliu'un 
jarruvivun jousi (5) ja palauttajajousi (22) on säädettävä niin, että matriisit kokou- 
tuvat esteettömästi kokoojaelevaattoriin ja niin, että liukusormi (2) kokoamisen 
kestäessä aina pitää matriisit kiinteästi koossa. Jonkin näistä jousista ollessa liiaksi 
jännitettynä on se säädettävä uudelleen, koska tarpeeton jännitys lisää matriisien 
kulumista. 

Vipu (7), joka piirroksessa näkyy sekä erillään että paikalleen asennettuna, on 
jarruvivun itsetoimiva vapauttajavipu. Tämän vivun oikea pää painuu alas apu- 
vivussa (6) olevaa täsmäysruuvia (8) vasten silloin, kun kokoojaelevaattori kohoaa 
yläasentoonsa rivin lähettämistä varten. Kokoojaelevaattorin ollessa normaali- 
asennossaan täytyy ruuvin (8) ja vivun (7) välissä olla vähäinen liikuntavara. 
Ilman tätä liikuntavaraa tärisee rivi tähtipyörää vasten. Ruuvin (8) uudelleen 
täsmäys käy välttämättömäksi, kun kitkakuutiot kuluvat tai kun ne käännetään uuteen 
asentoon. Vivun (7) oikeassa päässä on laakajousi (S), joka kitkan aikaansaamiseksi 
puristuu rintalevyä vasten, joten öljyä tai grafiittia ei pidä käyttää siinä. Tämän 
jousen tarkoituksena on pitää jarruvipu toimettomana siksi kunnes kokoojaelevaattori 
palaa lepoasentoonsa, jotta kokoojaliuku ehtii palata täydellisesti perusasentoonsa 
ennen uuden rivin aloittamista. 

Leveyden säätäjässä (11) oleva täsmäysruuvi (13) määrää valinleukoihin lähetet- 
tävän rivin pituuden. Tiedämme, että matriisivaurioita voi syntyä liian tiukkojen 
rivien vuoksi. Muuttakaa sentähden silloin tällöin tämän ruuvin asentoa käyttäen 
mittana ladottavan leveyden täysimittaista valettua riviä, joka asetetaan sormen (2) 
ja tähtipyörän pisimmän kärjen väliin, minkä jälkeen välimatka ruuvin avulla 
täsmätään sellaiseksi, että tähtipyörä pysähtyy, kun on ladottu mittaa pitempi rivi. 
Älkää lähettäkö riviä valettavaksi, jos olette painaneet alas kokoojaliu'un pysäyttäjän 
(15) saadaksenne tähtipyörän pyörimään. Tämän laitteen tarkoituksena on tehdä 
latojalle helpommaksi yhden tai parin liikaa lyömänsä matriisin rivistä poistaminen. 
Katsokaa siis, että pysäyttäjä on ylhäällä normaaliasennossaan ja että tähtipyörä 
pyörii, ennenkuin rivi lähetetään. Jos olette ruuvin (13) avulla täsmänneet rivin 
pituuden mahdollisimman tarkasti, teidän ei tarvitse miettiä, mahtuisiko riviin ehkä 
vielä jotakin, vaan tiedätte sen ilman muuta. Matriisit eivät ole kumista valmistettuja, 
ja liian tiukat rivit kuluttavat matriisinkantoja ja painavat ulos rivin ensimmäisen 
kirjaimen, mistä seuraa palstan vasemmassa laidassa epätasaisuuksia, jotka sitten 
painettaessa tulevat esille. 

Kokoojaliu'un palatessa lepoasentoonsa sen oikea pää lyö vinostettua puskinta 
vasten, joka on jonkin verran siirrettävissä sivusuuntaan. Se on täsmättävä niin, 
ettei liu'un sormi pääse kolhimaan tähtipyörää ja kuluttamaan sitä tarpeettomasti. 

KOKOOJAELEVAATTORI 


Piirroksen 5 yläosa kuvaa kokoojaelevaattorin tärkeimpiä kohtia, joita on tarkkail- 
tava säännöllisesti ensimmäisenä varovaisuustoimenpiteenä matriisivarusteiden sääs- 
tämiseksi. Tavallisimpana kohtana, jossa särmiä syntyy matriisin kantoihin, tulee 
väärin täsmättyjen kokoojan etulevyjen jälkeen lähinnä kysymykseen kokooja- 
elevaattori. Sen etukappaleeseen kiinnitetty fiiberipuskin (B) on uusittava joka toinen 
kuukausi tai aina tarpeen vaatiessa. Tätä puskinta paikalleen pantaessa on muistet- 
tava, että fiiberi imee itseensä kosteutta ilmasta ja paisuu jonkin verran. Tämän 
vuoksi on puskinta kiinnityksen jälkeen viilalla hieman ohennettava, jotta se tulee 
yhdensuuntaiseksi etukappaleen pohjakiskon kanssa. Huolehtikaa myös siitä, että uusi 
puskin tulee muokattua sellaiseksi, että kiilat voivat esteettömästi pudota sen viereen 
ja että matriisit voivat kerääntyä suorakulmaisesti kokoojaelevaattoriin. 

Takimmainen puskin (12) on tehty teräksestä ja sen tulee kestää monta vuotta, 
jos etupuskin uusitaan säännöllisesti, koska tämä vastaanottaa matriisiputouksen 
pahimmat iskut tällä kohtaa. Tässä on erikoisesti huomautettava, että jollei etu- 
puskinta säännöllisesti vaihdeta, kuluu takakappaleeseen, aivan teräspuskimen lähei- 
syyteen, syvennys. Ainoa mahdollisuus tällaisen vahingon korjaamiseksi on koko 
elevaattorin takakappaleen uusiminen, joka tulee melko lailla kalliimmaksi kuin sadat 
fiiberipuskimet. Fiiberilevyt ja tähtipyörät maksavat, kuten tiedätte, vain mitättömän 
vähän kappaleelta ja ne on vaihdettava säännöllisin lyhyin väliajoin. Ne ovat nimittäin 
niitä yksityiskohtia, jotka suojaavat matriiseja ja muita niiden kanssa yhteydessä 
olevia osia. 

Eräs toinen tarkkailua vaativa seikka on etukehyksen (R) ja takakappaleen (21) 
yläkiskon välinen etäisyys toisistaan. Ottakaa vahingoittumaton käsimatriisi ja aset- 
takaa se pystyyn kokoojaelevaattoriin, niin että korvat tulevat etukehyksen ja takaosan 
yläkiskon väliin. Tässä täytyy matriisin korvilla olla noin paperin paksuuden 
suuruinen liikuntavara. Jollei matriisilla tällaista liikuntavaraa ole, voi tämä mah- 
dollisesti johtua siitä, että etukehyksen akselitanko (26) on kulunut ja on korvattava 
uudella. Uudenmallisissa etukehyksissä on kaksi kehyksen sivutukien ulkonemiin 
sovitettua täsmäysruuvia (28), joten kehyksen täsmäys voidaan suorittaa niiden avulla. 

Jollei etukehys painojousensa (27) avulla pysy edellä mainitun liikuntavaran 
edellyttämässä asennossa, vaan pyrkii kallistumaan taaksepäin, johtuu tämä tavallisesti 
jousirullan (24) ja sen akselitapin (25) liiallisesta kuluneisuudesta. Nämä molemmat 
viat — liian väljä ja liian ahdas kokoojaelevaattori — aiheuttavat matriisien vahin- 
goittumista, monista latomishäiriöistä puhumattakaan. Jos kokoojaelevaattori on 
liian ahdas, on välttämätöntä lisätä jousen jännitystä tähtipyörää vasten, jotta se 
jaksaisi painaa matriiseja eteenpäin, ja jos elevaattori on liian väljä, sotkeutuvat 
matriisit, kiilat asettuvat vinoon tai putoavat lävitse ja rivin siirtyminen välikanavaan 
vaikeutuu. 

Kolme tarpeellisinta osaa etukehyksen asennon korjaamiseksi ovat: akselitanko 
(26), jousirulla (24) ja rullan tappi (25). Nämä kolme osaa ovat halpoja ja helposti 
paikalleen pantavissa. 

Suojataksenne näitä osia kulumiselta voidelkaa akselitangon molemmat päät ja 
rullan tappi pienellä tipalla kelloöljyä ja pyyhkikää pois pinnoista kaikki tarpeeton 
öljy. Tehkää tämä kerran kuukaudessa. Etukehyksen täsmäys on silloin säilyvä 
paljon pitemmän aikaa ja matriisien kerääntyminen pysyvä paljon parempana, kun 
etukehys voidaan avata ja sulkea nopealla otteella. 


Molemmilla pidätinhakasilla (9) ja (11) tulee olla sama jännitys, niin että niiden 
väliin asetettu matriisi keskittyy kokoojaelevaattorissa. Jousivoiman täytyy olla 
tarpeeksi kevyt päästääkseen rivin loppuun sattuneen ohuenkin matriisin vapaasti 
hakasten sisäpuolelle. 

R-kirjaimella merkittyä kohtaa etukehyksessä, joka näkyy juuri pidätinhakasen 
alapuolella, on huolellisesti tarkkailtava, jotta voitaisiin todeta, pääsevätkö matriisit 
tässä kohdassa vapaasti lävitse vai ilmeneekö kulumista kantojen kulmissa. Särmät 
matriisien etukannoissa aiheutuvat usein siitä, että matriisit törmäävät tähän kohtaan. 
Jollei mainitussa kehyksen kohdassa ole vähäistä pyöristystä, ottakaa hieno viila ja 
tehkää siihen sellainen, minkä kautta matriisit pääsevät siirtymään vapaasti kokooja- 
elevaattoriin. 

Kun kokoojaelevaattori nostetaan rivin valinkoneistoon lähettämistä varten, 
kohottaa laukaisijanasta (10) kuljetusreen säppiä. Kuten kaikki tiedätte, täsmätään 
laukaisijanastan korkeus sen alla, kokoojaelevaattorin takakappaleessa olevan ruuvin 
avulla. Siitä huolimatta kuuluu tämä eniten laiminlyötyihin täsmäyksiin, sillä 
tavallisesti oletetaan, että kunhan rivi vain siirtyy välikanavaan, kun elevaattoria 
nostetaan, on siinä kaikki mitä tarvitaan. On kuitenkin huomautettava, että monet 
vahingot ja kuluneisuudet koneessa ja matriiseissa voidaan välttää, jos silloin tällöin 
tarkistetaan tämä täsmäys. 

Kuljetusreen jalakset, joihin myöhemmin vielä palaamme, kuluvat eniten alapuolelta 
ja painuvat siten syvemmälle rintalevyssä oleviin liuku-uriinsa. Mitä syvemmälle ne 
vajoavat, sitä aikaisemmin säppi vapauttaa kuljetusreen ja tämä epäkohta voi lisääntyä 
jatkuvasti, kunnes kuljetusreki vapautuu kokoojaelevaattorin ollessa vielä kokonaista 
kuusi pistettä määräkorkeutensa alapuolella. 


Seurauksena on välikanavan suupuolen kuluminen, joka johtuu siitä, että matriisit 
ja kiilat koskettavat sitä liian alhaalta. Tämä vaikuttaa luonnollisesti hyvin vahin- 
gollisesti myös kiilojen ja matriisien korviin ja kantoihin. Kehoitamme sen vuoksi 
teitä, kun palaatte koneenne ääreen, kohottamaan kokoojaelevaattoria hyvin hitaasti ja 
katsomaan, missä määrin ennenaikaisesti kuljetusreki vapautuu, mikäli ette äskettäin 
ole tätä seikkaa tutkineet. 


Tämän täsmäyksen paras suoritustapa on kiertää vapauttajanastan alla oleva ruuvi 
pari kolme kierrosta takaisin ja painaa nasta alas ruuvia vasten eli niin syvälle, ettei 
se vapauta rekeä. Nostakaa sitten kokoojaelevaattori niin korkealle kuin se menee, 
pitäkää se siinä ja kiertäkää täsmäysruuvia ylös siksi, kunnes kuljetusreki lähtee 
liikkeelle. 

Tarkastakaa myös hakanen, jota ei näy tässä piirroksessa, mutta joka pistää esiin 


kokoojaelevaattorin takaosasta. Tämän hakasen on pidettävä elevaattoria ylhäällä 
vastesakaraa vasten siksi kunnes matriisirivi kokonaisuudessaan on siirtynyt väli- 

kanavaan. Jos hakanen ja sen kiinnitysruuvi ovat huomattavasti kuluneet, pääsee 
elevaattori laskeutumaan liikaa, josta seuraa samanlaisia vahinkoja kuin kuljetusreen 
liian aikaisesta vapautumisesta. Katsokaa sen vuoksi, että elevaattori riippuu varmasti. 
ylhäällä hakasessa, kun vapauttajanastan täsmäys suoritetaan. | 


On syytä kiinnittää huomiota myös kiilasatulaan (19), joka näkyy piirroksen 
alaosassa keskellä. Tämän satulan tehtävänä ei ole vain kiilojen ohjaaminen, vaan 
myös niiden painon kannattaminen ja iskun vaimentaminen kiilan pudotessa. Jos 
koneenne kiilasatulaan on kulunut syvennys juuri kiinnitysruuvin viereen, joutuvat. 
kokoojaelevaattorin etukehys ja takakisko kannattamaan kiilan koko painon, minkä 
kautta nämä osat ja myöskin pidätinhakaset kuluvat tarpeettomasti. Tämä satula on 
nykyään valmistettu karaistusta teräksestä, joten kestää entistä paljon kauemmin. 
ennenkuin sen uusiminen käy tarpeelliseksi. Joka tapauksessa, älkää suvaitko kulu- 
nutta kiilasatulaa koneessanne sen jälkeen, kun se ei enää kykene kannattamaan 
kiiloja. Paitsi sitä, että se vahingoittaa kokoojaelevaattoria, se aiheuttaa myös nor- 
maalia suurempaa kiilankorvien kulumista. 


Valvokaa huolellisesti koneenne kiiloja. Jos kiilan lehti joskus on vääntynyt ja 
oikaistu. tulette todennäköisesti löytämään pari kiiltävää kohtaa lehden siltä puolen, 
joka lepää matriiseja vasten. Nämä kirkkaat kohdat voivat muodostua myös kohou- 
tumiksi, jotka painavat sisään matriisin kuvioiden seinämiä. On käytännöllisesti 
katsoen mahdotonta oikaista kiilaa niin, että se tulee sivuiltaan ehdottoman tasaiseksi. 
ja niinpä oikaistujen kiilojen käyttäminen koneessa on eräs tavallisimpia syitä kuvion 
seinämien sisäänpainumiseen, josta seurauksena ovat huiput kirjainten väleissä. 


KIILOJEN PUHDISTUS 


Kiilat on puhdistettava joka päivä tahi aina vuoron vaihtuessa puualustalla, johon 
on siroteltu grafiittia. Tämän puualustan tulee olla ehdottoman sileä ja suora. 
Pitempiaikaisen käytön jälkeen se tulee epätasaiseksi, mikä ei anna täysin tasaista 
pintaa, joten puualustan vaihtaminen uuteen käy välttämättömäksi. On hyvin 
tavallista, että nämä puualustat lojuvat näkösällä ja alttiina niille kokoontuvalle 
pölylle ja lialle, minkä vuoksi on suositeltavaa pitää alustan päällä kantta, joka 
sulkee sen tiiviisti ja estää pölyä sekoittumasta grafiittiin. 


Jos puhdistatte kiiloja puualustalla, jonka pinnalla on pölyn, rasvan ja grafiitin 
muodostamaa seosta, tulette pian huomaamaan, että niiden terävät reunat pyöristyvät. 
Pitäkää siis alusta peitettynä silloin, kun sitä ei käytetä, ja ennen kaikkea, pyyhkikää 
se ja sirotelkaa silloin tällöin uudella grafiitilla. 


Älkää laiminlyökö sitä, että puhdistatte kiilat jokaisen kahdeksan tunnin vuoron 
jälkeen. Katsokaa, että kaikki irrallinen grafiitti pyyhitään kiiloista, ennen kuin ne 
asetetaan kiilakastiin. 

KIILAKASTI 


Piirroksessa 6 esitetään kiilakastin yksityiskohdat. Jos huomattavia vaikeuksia 
esiintyy kiilojen vapautumisessa tai putoamisessa ja tiedätte, että takatallissa oleva 
kiilaepäkesko vaikuttaa moitteettomasti kiilavipuun (10), on kiilakasti irroitettava ja 
kiinnitettävä työpenkkinne ruuvipuristimeen kiilakanava pystysuorassa asennossa, 
jolloin voitte tutkia sen tarkasti ja poistaa häiriön syyn. 


Kiilat on aina asetettava kiilakastiin niin, että lehti tulee oikealle puolen. Kun 
kiila lepää liukukiskoilla (5) (jotka näkyvät kuvassa ylhäällä oikealla) korvat kiskojen 
pystysuoriin kärkiin nojaten, täytyy sen alapään levätä kiilakynnystä (6) vasten ja 
olla noin 1,6 mm kynnyksen kärjen alapuolella. 


Kiilanpudotinkoneiston työskennellessä tulee molempien nostotankojen (7 ) terä- 
vien kärkien (12) nousta ehdottomasti samalle korkeudelle ja täyttää ensimmäisen ja 
seuraavan kiilan korvien vähäinen välimatka. Ensimmäisen kiilan korvat kohoavat 
silloin nostotankojen vinostettujen kärkien varassa liukukiskojen kärkien (5) ylitse. 
Ennen kuin kiilan korvat kokonaan kohoavat näiden kärkien yli, täytyy kiilan alapään 
nousta kiilakynnyksen (6) ylitse ja heilahtaa kiilakanavaan. Kun kiilan korvat sitten 
vapautuvat, putoaa kiila esteettömästi alas kiilakanavan kautta. 


Jos välimatka kiilan alapään ja kiilakynnyksen yläreunan välillä on suurempi kuin 
1,6 mm, sallii tämä kiilan korvien luisuvan yli liukukiskojen ennen kuin kiilan alapää 
vapautuu, ja kiilakynnyksen uudelleen täsmäys käy tällöin välttämättömäksi. Koska 
tämä teräksinen kynnys on karaistu noin 25 mm:n päähän kärjestä, on sitä taivutettava 
pyöristetyn osan alapuolelta. 


Kiilanohjauskiskossa (17) olevan pienen nastan (16) tulee peittää seuraavan kiilan 
korva siten, että se estää toista kiilaa nousemasta nostettavan kiilan mukana. Pidätys- 
nastan (16) oikealle kohdalleen saattamiseksi voidaan ohjauskiskoa siirtää oikealle tai 
vasemmalle, kun ruuvi (18) ensin on avattu. Nasta ei saa häiritä ensimmäisen kiilan 
nousua. 


Kiilanpudotinkoneiston moitteettoman toiminnan edellytyksenä on, että sen eri 
osat ovat yhdenmukaisia. Etu- ja takakiskon (5) täytyy olla ehdottomasti yhtä kor- 
keita. Etumaisen ja takimmaisen nostotangon (7) kärkien (12) tulee olla täsmättyinä 
samalle korkeudelle. Liukukiskojen ja nostotankojen uusiminen on aina tehtävä 
parittain. Tankojen päät voidaan hioa uudelleen teräviksi kärjiksi, jos oikeanpuoleisen 
kulman viettävyys molemmissa säilyy yhdenmukaisena. Tarkastakaa nostotangot 
asettamalla ne vierekkäin ja pistämällä niiden akselitappi reikiin (15). Niiden täytyy 
olla ehdottoman samanlaisia. 


Jos akselitappien rei'issá (15) olevat päät ovat kuluneet, aiheuttaa se hukka- 

| liikettä, minkä vuoksi tapit täytyy uusia. Reikien (14) sisään pistävien pienten laaka- 

jousien tulee olla yhtä voimakkaita ja pitää nostotangot uriensa pohjaan painettuina 
vipuvarsien (1) nopeasti noustessa ja laskiessa. 

Jos nostotangot ovat kuluneet niin, että kärjet (12) törmäävät toiseen kiilaan, 
voidaan tämä häiriö poistaa vasaroimalla tankoa kohdalta (13), kunnes kärki (12) 
siirtyy oikealle kohdalleen. Tarkastakaa myös, että tangot ovat ehdottoman suoria. 
Vähänkin vääntyneinä ne helposti tarttuvat uriinsa. Tangot on silloin tällöin käsi- 
teltävä grafiitilla. 


Nostotankojen yhdenmukaista korkeutta täsmättäessä käytetään apuna liuku- 
kiskoja, kun näiden yhdenmukaisuus on ensin suorakulman avulla tarkistettu. Molem- 
pien nostotankojen on noustava kiskonkärkien tasalle samanaikaisesti. Elleivät ne sitä 
tee, katsokaa ensin, ovatko vipuvarsien (1) kiinnitystapit kunnollisesti kiinnilyötyinä 
akseliin (8). Pidättämällä sen jälkeen yhtä vipuvartta ja painamalla alas toista 
voidaan nostotangot helposti täsmätä samalle korkeudelle. Olkaa tällöin varovaisia, 
etteivät pienemmät osat vahingoitu. 


Ennenkuin kiilakasti asetetaan paikalleen koneessa, tarkastakaa kiilakanavan 
suoruus viivottimen avulla. Ei ole harvinaista, että kanavan seinämä on rivinkuljetus- 
reen painamana jonkin verran taipunut sisäänpäin, esim. siitä johtuen, että jokin rivi 
on lähetetty liian aikaisin. Taipunut kiilakanava vaikeuttaa kiilojen putoamista. 


Kiilakanavan hajoittaminen ja sisäpintojen kiilloittaminen hienolla smirkeli- 
kankaalla ei aiheuta paljon vaivaa. Kuivaa grafiittia hierotaan pintoihin ennen 
kokoonpanoa. 


Kiilakanavan takaseinämän alapäässä on kieli (19), jonka tulee olla noin puolen 
petiitin verran vasemmalle taivutettuna estääkseen kiiloja putoamasta suoraan 
kokoojan liukukiskoille. Kielen kulmien täytyy olla hienolla viilalla pyöristettyjä, niin 
etteivät kiilat pääse takertumaan niihin. Lyhyen etuseinämän alapää on taivutettava 
hieman sisäänpäin, noin oman paksuutensa verran. Tämä pieni sisääntaivutus auttaa 
kiilojen ohjautumista kokoojaan. 


Joskus sattuu, että pitkä kiilavipu (10) irtautuu liitoskohdastaan akselin ympärillä. 
Tämä voidaan todeta pitelemällä vipua molemmista päistä. Jos asianlaita on näin, on 
vipu irroitettava ja liitoskohta juotettava kiinni. Kiilavivun akselin voitelemiseen 
voidaan käyttää kelloöljyä. 


Tämän vivun vasenta päätä voidaan tarpeen mukaan taivuttaa joko ulos- tai 
sisäänpäin, jotta se sopii täsmäysruuvin (4) loveen. 


Kun olette asettaneet kiilakastin takaisin paikalleen, niin kokeilkaa sitä konetta 
käyntiin panematta painamalla kiilanäppäintä ja kiertämällä kumiteloja hiljalleen 
käsin. Ruuvi (4) on täsmättävä niin, että vipu (10) laskeutuu vielä noin 1,5 mm sen 
jälkeen, kun vivut (1) ovat painuneet alimpaan asentoonsa. Nostotankojen (7) kärkien 
tulee alimmassa asennossaan painua 0,7 mm liukukiskojen (5) alapuolelle. 


Pitkän kiilavivun (10) oikeaan päähän yhdistetyn kiilanpudotintangon vetojousen 
tulee olla ainoastaan niin voimakkaan, että se kykenee huolehtimaan kiilan pudotta- 
misesta. Jousen liiallinen jännitys kuluttaa tarpeettomasti kumitelaa. 


za 


KULJETUSREKI 


Kuljetusreki mainittiin jo kokoojaelevaattorin yhteydessä. Ylhäällä piirroksessa 
7 näemme kuvan reen etupuolesta. (11) on etujalas ja pitkän sormen kannattaja, 
(3) on takajalas ja lyhyen sormen kiinnityskohta. Muutamien vuosien käytön jälkeen 
osoittavat näiden jalasten v-muotoiset alapuolet huomattavasti suurempaa kulunei- 
suutta kuin yläpuolet. Jos voitte kohottaa ja laskea jalaksia liuku-urissaan enemmän 
kuin pari millimetriä, on ne korjattava tai korvattava uusilla. 

Muistakaa lisäksi, että molemmat jalakset on vaihdettava samanaikaisesti, ensik- 
sikin sen vuoksi, että ne kuluvat suunnilleen yhtä paljon, ja toiseksi siksi, että etu- 
jalakseen kiinnitetyn tangon (18) täytyy kevyesti liukua takajalaksessa olevan reiän 
lävitse, mikä on välttämätöntä, jotta sormet pääsevät esteettömästi lähestymään 
toisiaan. 

Kuluneitten jalasten uusiin vaihtamisen kannalta tärkeintä on tarkastaa pitkän 
sormen (7) alapäätä. Nostakaa varovasti kokoojaelevaattoria ja katsokaa, hipooko 
sormen kärki elevaattorin takaosan pohjakiskoa. Jos se tekee niin, ei kestä kauan, 
ennen kuin tämä kisko, jolla matriisit liukuvat, vahingoittuu. Toisena seurauksena 
tästä on, että sormi vähitellen kuluttaa myös 1. elevaattorin takaleuan alareunaa. 

On siis järkevämpää, että mieluummin uusitte halvemmaksi tulevat jalakset kuin 
että sallitte kalliin kokoojaelevaattorin takakappaleen ja samoin kalliin 1. elevaattorin 
takaleuan pilaantuvan. Ette ehkä ole tulleet asiaa ajatelleeksi, mutta todellisuudessa 
on niin, että jos tarpeen vaatiessa uusitte pienemmät ja halvemmat osat, kestävät 
sellaiset osat, jotka maksavat moninkertaisesti enemmän, paljon kauemmin. Yksi 
tavallinen matriisihan ei tosin maksa paljon, mutta jokainen vika, joka vahingoittaa 
yhtä matriisia, voi vähitellen tuhota koko lajitelman. Mikäli on kysymys suuremmasta 
ja kalliimmasta otsakekirjainmatriisilajitelmasta, on tappio sitäkin suurempi. On 
sen vuoksi paikallaan kehoittaa teitä tarkoin kiinnittämään huomionne pieniin yksityis- 
kohtiin matriisitilinne pienentämiseksi. Koneen omistaja, joka ymmärtää koneen 
säännöllisen ja asiantuntevan valvonnan merkityksen, on myös salliva, että tarpeeksi 
aikaa varataan merkityksellisten konevarusteiden hoitoon. 

Piirroksen alaosassa näkyy koneesta takaapäin otettu läpileikkaus, joka kuvaa 
epäkeskoa ja niitä vipuja, jotka aikaansaavat kuljetusreen liikkeet. Näiden täsmäyk- 
sessä on kuusi huomioon otettavaa seikkaa. Ensiksi täsmättävissä oleva pysäytin- 
ruuvi (S), joka sijaitsee kuljetusreen liukuradan vasemmassa päässä, ja joka on 
täsmättävä siten, että lyhyen sormen vasen reuna tulee 10,3 mm päähän 1. elevaattorin 
äärimmäisestä oikeanpuoleisesta reunasta, kun etujalas (11) lepää pysäytinruuvia 
vasten. Tämä täsmäys sallii rivin viimeisenkin matriisin tulla elevaattorin matriisin- 
pidätinjousien sisäpuolelle. 

Toinen täsmäys koskee kuljetusreen takaisinpaluuta, niin että se pysähtyy juuri 
kokoojaelevaattorin yläpuolella olevan säppinsä taakse. Tämä täsmäys suoritetaan 
avaamalla vipuvarren (25) halkaistussa akselinvaipassa olevat molemmat ruuvi- 
pultit (26) reen ollessa lukittuna säppinsä taakse. Naputtakaa vipuvartta eteen- tai 
taaksepäin tarpeen mukaan, ennenkuin ruuvit jälleen kiristetään. (Tämä täsmäys 

johtaa varmemmin oikeaan tulokseen, jos sità suoritettaessa kierretään kone asentoon, 
jossa vivun (25) rulla tulee epäkeskon lähinnä korkeimpaan kohtaan, jota vasten 
rulla ruuvien aukaisemisen jälkeen painetaan. — Suom. huom.). Lyhyen sormen tulee 
palatessaan mennä täydellisesti säpin taakse, mutta ei saa puristaa kiilakanavan 
seinämää. 

Jos tankoon (1) kiinnitetty kytkinruuvi (36) on irtautunut tai jos kytkintangon (44) 
jommassakummassa päässä on huomattavaa hukkaliikettä aiheuttavaa väljyyttä, voi 
vaikeuksia syntyä tässä täsmäyksessä tai sillä tavoin, että kaksi tai kolme rivin viimeistä 
matriisia eivät ehdi pidätinjousien sisäpuolelle, ennen kuin ensimmäinen elevaattori 
laskeutuu. Joten kiertäkää kiinni tai vaihtakaa uuteen ruuvi (36), jos se on löystynyt 
tai pahasti kulunut. 

Kolmas tärkeä täsmäys on käynnistyskielekettä (28) koskeva. Kun kuljetusreki 
siirtää rivin 1. elevaattoriin, täytyy vivussa (25) olevan rullan (27) työntää sivulle 
ylemmällä pysäyttäjävivulla lepäävä käynnistinkieleke (28), minkä kautta kitkakytkin 
vapautuu ja valinkoneisto lähtee liikkeelle suorittaakseen kierroksensa. Jos koneisto 
lähtee liikkeelle liian aikaisin, jäävät viimeiset matriisit 1. elevaattorin matriisin- 
pidätinjousien ulkopuolelle ja vahingoittuvat useimmiten, kun elevaattori painuu alas 
ja valinpyörä siirtyy eteen. 

Tarkistakaa tämä täsmäys pitämällä pitkää ruuvimeisseliä etujalasta (11) vasten 
antaen reen hiljalleen siirtyä perille, kunnes se käynnistää koneiston. Olkaa valmiina 
käsivivun avulla pysäyttämään koneisto juuri silloin, kun se käynnistyy, mutta pankaa 
merkille lyhyen sormen tarkka asema sillä hetkellä, kun kitkakytkin alkaa toimia. 

Jos koneisto lähtee liikkeelle liian aikaisin, kiertäkää oikealle käynnistyskielek- 
keen (28) ja sen päälle kiinnitetyn täsmäyslevyn välissä olevaa täsmäysruuvia ja 
kiristäkää sen jälkeen täsmäyslevyn ulkopuolella oleva kiinnitysruuvi. Jos levy on 
tullut täsmättyä liiaksi sisäänpäin, niin että koneisto ei lähde liikkeelle, vaikka reki on 
mennyt täydellisesti perille rintalaatassa olevaan pysäyttäjäruuviinsa (S) saakka, niin 
kiertäkää auki kiinnitysruuvia ja seuratkaa perässä täsmäysruuvilla, kunnes oikea 
täsmäys on saavutettu. 

Ilmajarrun sylinterin kannessa on venttiili (35), jonka avulla kuljetusreen vauhti 
säädetään. Älkää asettako venttiiliä niin, että reki siirtyy liian nopeasti. Jos kokooja- 
elevaattorin ja välikanavan tai jälkimmäisen ja 1. elevaattorin suhtautumisessa 
toisiinsa on jotain virheellisyyttä, niin että se vaikeuttaa matriisirivin kuljetusta, 
huolehtikaa siitä, että virheellisvys poistetaan, koska matriisit vahingoittuvat helposti 
törmätessään näihin ylimenokohtiin. 

Ilmajarrun mäntä on silloin tällöin otettava ulos sylinteristä ja puhdistettava sinne 
kokoontuneesta liasta. Tavallista öljyä on säästeliäästi siveltävä männän ja nahka- 
tiivisteen ulkosivuihin. Männän päässä oleva ilmaventtiili on pidettävä puhtaana ja 
vapaana öljystä. 

Muistakaa uusia kuljetusreen kitkalevy (15), kun se on kulunut. Pitkän sormen 
kiinnityslaatan etupuolella on pieni täsmäysruuvi (16), jolla kitkalevyn jousen 
puristusvoima säädetään. Kitkalevyn tarkoituksena on pitää molemmat sormet koossa, 
kun ne siirtyvät 1. elevaattoriin. 

Irroittakaa kuljetusreki koneesta muutaman kuukauden väliajoin ja puhdistakaa 
sekä se että liukurata todella puhtaiksi. 

Kuva 8 

VALIKANAVA 


Kuvassa 8 näkyy läpileikkaus välikanavasta kuljetusreen kuljettaessa sekoitettua 
matriisiriviä. Jos rivi liikkuu kankeasti tässä kanavassa, niin katsokaa, ovatko lyhyt 
sormi (6) ja pitkä sormi (8) suoria ylhäältä alas. 


Jos ne ovat vähäiseenkin kulmaan taipuneita, syntyy matriisien puristusta ylhäällä, 
minkä vuoksi ne pyrkivät kallistumaan kanavassa ja ahtautuvat sen sijaan, että 
kulkisivat vapaasti lävitse. Jos kuljetusreen jalakset ovat kuluneet, niin että sormet 
laahaavat tai törmäävät matriisikiskoja vasten, on jalakset vaihdettava uusiin. 


Jos kuljetusreki on hyvässä kunnossa ja rivi kuitenkin ahtautuu välikanavassa, 
ottakaa vahingoittumaton vähän käytetty matriisi ja asettakaa se lähelle kanavan 
vasenta päätä todetaksenne, lepääkö matriisi samalla tavoin etu- ja takakiskolla. 


Mahdollisesti huomaatte tällöin, että toinen kisko on toista korkeammalla, siis että 
pitäessänne matriisia oikeanpuoleisen kiskon tasoa vasten painettuna näette hieman 
rakoa matriisinkorvan ja vasemmanpuoleisen kiskon välissä. Jos näin on asianlaita, 
tehkää kiskot yhdensuuntaisiksi. Kolme ruuvia pitää kumpaakin kiskoa valuosaan 
kiinnitettynä. Löysentämällä näitä ruuveja ja asettamalla koroketta matalammalla 
olevan kiskon alle voidaan se täsmätä yhdensuuntaiseksi toisen kiskon kanssa. Tar- 
kistakaa tämä kiskon molemmissa päissä. 


Kanavan kiskojen oikea puoli on niitä kohtia, jotka vahingoittuvat vaikeasti, jos 
laukaisijanasta lähettää rivin liikkeelle liian aikaisin. Huomatkaa tässä myöskin pieni 
ohjauskieli (19), joka ohjaa matriisit alempaan kanavauraan silloin, kun kokooja- 
elevaattorin kursiivikiskoa ei käytetä. 


ENSIMMÄISEN ELEVAATTORIN TASMAYS 


Piirroksessa 9 näemme läpileikkauksen 1. elevaattorista, jossa on matriisi ja kiila 
leukojen välissä sekä pihtipenkistä ja sen yläkappaleesta elevaattorin pään alla ja 
eteen työntyneestä valinpyörästä padan valinsuun painaessa valinmuottia. Kuva on 
piirretty koneen vasemmalta puolen. 


Jos seuraamme tätä piirrosta, saamme yksityiskohtaisemman yleisnäkemyksen 
1. elevaattorista ja siihen kuuluvista osista. Pääasiallisin tässä huomioon otettava 
kohta on täsmäysruuvin (29) täsmääminen nuolien osoittaman 0,25 mm:n liikunta- 
varan aikaansaamiseksi. (Piirroksissa esiintyvät mitat ovat englannin tuumia tai 
niiden osia.) 

Tämä täsmäys on verrattain helppo suorittaa. Latokaa 28 ciceron rivi ilman kiiloja. 
Lähettäkää tämä rivi, antakaa elevaattorin laskeutua pihtipenkille ja pysäyttäkää kone 
siinä. Elevaattorin tulee nyt levätä ruuvilla (29). Vapauttakaa valinpyörän luisti, 
niin että voitte vetää valinpyörän valinmuotteineen matriisiriviä vasten. Irroittakaa 
sitten ruuvin (29) pidäkemutteri. Kohottakaa toisella kädellä elevaattoria, kunnes 
matriisin kantojen yläreuna koskettaa valinmuotin matriisintasauskiskoa. Katsokaa 
tällöin, ettette samalla kohota valinpyörää luisteineen, jos ohjaushylsyt ja -tapit olisivat 
kuluneita, mikä voi olla mahdollista. Elevaattoria koholla pidettäessä kierretään 
täsmäysruuvia (29) alas pihtipenkin ylätasoa kohti, niin että se koskettaa sitä, mutta 
ei pitemmälle. 


Nyt ette voi liikuttaa elevaattoria ylös eikä alas. Kiertäkää sitten ruuvia (29) 
takaisin tarkalleen 1/s kierrosta ja kiristäkää pidäkemutteri varovasti, ettei ruuvi 
liikahda. Voitte silloin nostaa ja laskea elevaattoria hivenen verran ilman että valin- 
pyörä kohoaa. Jos pidätte parempana, voitte käyttää ohutta (0,25 mm:n) levymittaa 
tai kolminkertaista sanomalehtipaperia tämän täsmäyksen suorittamiseen. Niissä 
koneissa, joissa on kahden kuvion otsikkovalinkaavat 18 ja 24 pisteen matriiseille, 
tulee tämän täsmäyksen mitan vastata kahden sanomalehtipaperin paksuutta. Auto- 
maattisen pysäytinlaitteen täsmäyksen otamme esille myöhemmin. 


Katsokaa nyt alempaa kuvaa oikealla. Tässä on nähtävissämme matriisi 1. elevaat- 
torissa, katsottuna latojan paikalta. Kun tulette koneenne ääreen, aukaiskaa pihti- 
penkki, ottakaa vahingoittumaton käsimatriisi ja asettakaa se 1. elevaattoriin. 
Vetäkää sitten ulos tukihaarukka ja pitäkää lamppua elevaattorin vasemmalla puolella. 
Jos koneenne on hyvässä kunnossa, ei kursiivikisko (2) paina matriisia irti tasaus- 
kiskosta (1), vaan näette hivenen verran valoa matriisin ja kursiivikiskon välissä. 
Mutta jos jolloinkin näkisitte, että kursiivikisko painaa irti matriisia, niin irroittakaa 
kisko ja lyökää paikalleen kaksi uutta rajoitinnastaa, joiden tulee pitää kursiivikisko 
tarkoin yhdensuuntaisena tasauskiskon kanssa, jotta matriisi voi riippua ehdottoman 
pystysuorasti elevaattorin pään leukojen välissä. 


Jos kursiivikisko painaa matriisien alaosaa hieman taaksepäin, syntyy pitkien, 
monikiilaisten rivien tasauksessa vaikeuksia ja matriisien kannoissa se aiheuttaa 
tarpeetonta kulumista. 


Tutkikaa lampun avulla myöskin, lepäävätkö kummatkin matriisin korvat samalla 
tavoin elevaattorin pään molempien puolten kiskoilla, kun matriisia pidetään tasaus- 
kiskoa vasten painettuna. Jos valoa näkyy takimmaisen korvan alta, mikä osoittaa, 
että takaleuka on kulunut, seuraa siitä vaikeuksia matriisien ylikulussa. Siitä syystä, 
että elevaattori kohoaa jousivoiman alaisena, kun matriisin kannat painavat tasaus- 
kiskoa vasten valinmuotissa, takaleuka kuluu tavallisesti enemmän kuin etuleuka. 


Jos haluatte saada aikaan matriisien häiriöttömän ylimenon ensimmäisestä toiseen 
elevaattoriin, elevaattorin leukojen täytyy pitää matriisin molemmat korvat tarkalleen 
samalla korkeudella pystysuorassa asennossa. Matriisin liikuntavara elevaattorissa 
edessä ja takana ei saa olla enemmän kuin joitakin sadasosamillejä. 

ENSIMMAISEN ELEVAATTORIN LEUAT 


Kuvassa 10 nähdään elevaattorin pää edestä ja takaa. Tavallisissa tapauksissa 
nämä leuat kuluvat enemmän oikealta kuin vasemmalta puolen, koska rivin pituudesta 
riippumatta matriiseja aina on oikealla puolella, mutta vain pitkät rivit 28 ciceroon 
saakka joutuvat kosketukseen vasemman puolen kanssa. Sanomalehtikoneissa, joissa. 
palstan leveys on 12—13 ciceroa, syntyy molemmissa leuoissa näiden leveyksien 
alueella vähitellen huomattavaa kuluneisuutta. 

Kun tällainen kuluneisuus on tullut liian huomattavaksi, on yleensä mahdotonta 
latoa pitkiä rivejä, ilman että matriisien riviojennus käy epätasaiseksi. Tämä johtuu 
siitä, että suhteellisen vähän käytetty osa leuoista on hieman korkeampi kuin enemmän 
käytetty osa ja että korkeampi reuna määrää elevaattorin nousun, minkä vuoksi 
matriisit oikealla puolella loksuvat ylös ja alas aiheuttaen hyppimistä rivissä. Vika 
voidaan korjata vain uusimalla takaleuka (3), tasauskisko (1) ja kursiivikisko (2). 

Takaleuka on se koneen osa, joka useimmin joutuu alttiiksi tarpeettomille 
vaurioille huolimattomuuden tähden, etenkin metallia poistettaessa eturuiskutuksen 
jälkeen. On erikoisesti huomautettava, että välilaattaa (10) ei saa viilaamalla ohentaa. 
eikä vasaroimalla venyttää tai muodoltaan muuttaa vahingoittuneen takaleuan täsmää- 
miseksi. Jos leuka on vääntynyt, se on välittömästi oikaistava tai vaihdettava uuteen, 
sillä haluatte luonnollisesti, että se pitää matriisit virheettömästi ja varmasti linjassa, 
ja jos välilaattaa on muodoltaan muutettu, saatte tarpeettomia vaikeuksia uuden taka- 
leuan paikalleen panossa. Koska välilaatta on erikoisen huolellisesti valmistettu eikä 
ole koneen käydessä Kulumiselle alttiina, se on säilytettävä muuttumattomana. 

Jos koneenne on varustettu yhden kuvion otsikkovalinkaavalla, esim. 18 tai 24 
pist., on 1. elevaattorin varmuuslevy (64) ja vastaava pysäytyssakara valinpyörässä, 
otsikkovalinkaavan vieressä, pidettävä hyvässä kunnossa. Jos jompikumpi näistä 
osista vahingoittuu vaikeasti, menetätte sen matriisisuojan, jonka ne muodostavat. 
Tämän varmuuslevyn tulee vastata pysäytyssakaraan valinpyörässä, ja jos olette 
unohtaneet kääntää kursiivikorokkeen paikalleen, se aiheuttaa koneen automaattisen 
pysähtymisen ja estää siten valinmuotin kantta painamasta kokoon elevaattorin 
takaleukaa tai jopa murtamasta valinpyörää, mikä voi tapahtua, jollei kone pysähdy. 

Pankaa  merkile seuraavat yleiset ohjeet elevaattorin leukojen  kunnossa- 
pitämiseksi: pitäkää molemmat pidätinjouset (4 ja 6) yhtä voimakkaina. Säätäkää 
tämä voimakkuus taivuttamalla niitä. Pitäkää matriisia jousien välissä ja katsokaa, 
kumpi niistä puristuu eteen-, kumpi taaksepäin. Jos etumainen jousi on voimakkaampi 
kuin takimmainen, takaleukaan kuluu vähitellen syvennys. Katsokaa myös, että 
jouset ovat ehdottomasti toisiaan vastapäätä. Mikäli ei näin ole laita, niin tämä 
aiheuttaa vaikeuksia matriisien ylimenossa. 

Ottakaa noin kerran kuukaudessa ulos kursiivikiskon vipuvarsien akseliruuvit (8), 
jotka kierretään sisään vasemmalta ja oikealta, ja voidelkaa tapit tipalla kelloöljyä.. 
Älkää käyttäkö öljyä niin paljon, että se leviää kursiivikiskolle. Kursiivikiskon 
vipuvarsien kitkapinnat (7) on joka viikko säästeliäästi voideltava öljyn ja grafiitin 
seoksella, siten että seosta sivellään hieman elevaattorin yläohjauskappaleen molem- 
pien kitkakuutioiden sisäpintoihin. 

Jos kursiivikisko tarttuu ohjausloviinsa, se täytyy irroittaa, puhdistaa ja kiilloittaa. 
kuivalla grafiitilla. Pienet rajoitinnastat (9), kuten jo edellä mainittiin, on kuitenkin 
silloin tällöin uusittava, jotta estettäisiin kiskon työntyminen liian pitkälle ulos. 

Kuva 11 

ENSIMMAISEN ELEVAATTORIN LUISTI 


Kuvassa 11 näkyvä elevaattorin luisti liukuu neljän luistikuution välissä, joista 
alempi oikeanpuoleinen on tehtaassa tapitettu määrättyyn asemaan. Ylempi oikean- 
puoleinen luistikuutio on täsmättävä niin, että elevaattorin leuat tulevat paperin pak- 
suuden etäisyydelle välikanavasta, kun luisti painetaan oikeanpuoleisia luistikuutioita 
vasten. Elevaattorin leuat eivät saa koskettaa välikanavaa. 

Moiemmat vasemmanpuoleiset luistikuutiot täsmätään sitten niin lähelle luistia 
kuin mahdollista, mutta niin, että se voi vapaasti liukua ylös ja alas. Luisti voidellaan 
tavallisella öljyllä. 

Kun kone on perusasennossa, täsmätään elevaattorin leuat samaan korkeuslinjaan 
välikanavan kiskojen kanssa kiertämällä joustavan kytkinnivelen putkea. Sitä mukaa, 
kuin epäkesko kuluu, on nivelen alkuperäistä täsmäystä muutettava. Nivelen ja 
yhdysvivun (26) väärä täsmäys voi sallia elevaattorin vivun (25) törmäämisen 
koneen jalustaan tai pihtipenkin alaosaan. Joten täsmätkää nivel standardimittoihin, 
jotka ovat: välimatkan ylemmän sokkapultin reiän keskipisteestä alemman pultin 
reiän keskipisteeseen on oltava 216 mm, ylemmän pultin reiän pohjasta nivelen ylä- 
reunaan 19 mm ja alemman pultin reiän huipusta nivelen alareunaan 20,6 mm. . Täs- 
mätkää sen jälkeen ruuvi (6) niin, että elevaattorin pään kiskot lyövät yksiin väli- 
kanavan kiskojen kanssa. Ennen kuin tätä karkeatäsmäysruuvia muutetaan, löysätkää 
ruuvipultti (24), joka yhdistää molemmat vivut, ja kun likimääräinen täsmäys on 
tehty, lukitkaa ruuvi (6) mutterilla ja kiristäkää jälleen ruuvi (24). Täsmätkää 
lopuksi kiskojen tarkka kohdistus kytkinnivelen avulla tavalliseen tapaan. 

Kytkinnivelen alemman rengaspultin kierrepäässä on pyöreä mutteri, joka vastaa 
putken sisässä olevan jousen alapäähän. Joka kerta, kun kone tekee kierroksensa 
elevaattorissa olevine matriiseineen, puristaa elevaattorin vipu (25) alempaa rengas- 
pulttia putkessa ylöspäin ja painaa jousen kokoon. Sen vuoksi on jousi ja mutteri 
voideltava vaseliinilla samoin kuin reikä, jossa rengaspultti liikkuu. 

Riittää, kun kytkinnivel tarkastetaan kerran vuodessa, koska putken sisäpuoli on 
hyvin suojattu pölyltä. Uudemmissa koneissa on ylempi rengaspultti varustettu 
vasenkierteisellä pidäkemutterilla, joka osaksi suojaa kierteitä tällä kohtaa ja osaksi 
lukitsee putken asennon suhteessa alapäässä olevaan pieneen laattajouseen. 

Elevaattorin luistin huipussa olevan automaattisen pysäytysruuvin (27) täsmää- 
miseksi elevaattorin annetaan painua alas pihtipenkille, vapautetaan valinpyörän 
luisti ja vedetään valinpyörä eteen noin puoliväliin. Tämä painaa silloin puskuritapin 
(32) hieman eteenpäin, niin että voidaan nähdä tapin asema suhteessa automaattisen 
pysäytystangon (28) teräsnokkaan (31). Tässä asemassa vedetään ulos välivipu 
(33), joka tällöin painaa pysäytystankoa taakse koneeseen päin, ja täsmätään ruuvi 
(27) niin, että teräsnokka (31) juuri menee puskuritapin (32) alle sitä kuitenkaan 
koskettamatta. Tästä seuraa, että jollei elevaattori mene tarpeellisen alas, puskuri- 
tappi törmää teräsnokan kärkeen irroittaen kytkinkengät vetopyörästä, jolloin kone 
pysähtyy. 


Jotta automaattinen pysäytys saataisiin mahdollisimman herkäksi, on välttämä- 
töntä, että puskuritapin ja teräsnokan kärjet ovat veitsenteräviä, niin etteivät ne 
luiskahda silloin kun niiden tulee tarttua toisiinsa. 

Pysäytystangon (28) lovessa täytyy olla liikuntavaraa, joka kärkien kohdatessa 
sallii teräsnokan (31) hieman kohota ja siten automaattisesti laajentaa tukipintaa, 
muussa tapauksessa kärkien terävyys nopeasti häviää. 

Jos tämä näyttää epävarmalta, irroittakaa vetojousi (S) ja poistakaa pysäystanko 
koneesta tarkempaa tutkimusta varten. Teräsnokan takana on pieni painojousi, 
joka pitää sitä normaalissa kaltevuudessa eteenpäin. Jollei tangon lovessa ole 
tarpeeksi kaltevuutta, jotta teräsnokka voisi siinä nousta, voitte poistaa nokan ja 
jousen ja lyödä varovasti kiila tai meisseli aukkoon sen laajentamiseksi niin paljon, 
että nokka saa n. 1,6 mm:n liikkumistilan. Tanko on valmistettu hehkutetusta 
(adusoidusta) valuraudasta, joten ei ole luultavaa, että se murtuu. 

Muistakaa, että automaattisen pysäytyslaitteen tarkoituksena on eturuiskutusten 
välttäminen ja koneen eri osien suojeleminen vaurioilta, kun on lähetetty liian 
tiukkoja rivejä tai kytketty kohdalle väärä valinkaava. Huolehtikaa siis näistä osista 
ja tarkastakaa, että ne ovat hyvässä kunnossa. 

Vipuun (62) kiinnitetty rulla (63), joka näkyy piirroksen keskellä ylhäällä, vetää 

|| elevaattorin luistin myötävaikutuksella alas pysäytystangon (28) estääkseen sitä 

|| pysäyttämästä konetta, kun valinpyörä siirtyy eteenpäin rivin ulostyöntöä varten. 
| Jos rullan annetaan öljyn puutteen vuoksi kulua tasaiseksi, voi tämä mahdollisesti 

| aiheuttaa, että kone pysähtyy automaattisesti ja aiheuttaa tällöin paljon harmia, 
| ennen kuin vika saadaan selville. 

|| On siis tarpeellista, että tilaisuuden tullen tutkitte tämän rullan, ja jos ‘se joltain 
| kohdalta on kulunut tasaiseksi eikä pyöri vapaasti, vaihdatte sen uuteen ja huolehditte 

| sen jälkeen, että se tulee säännöllisesti öljyttyä, mieluimmin joka päivä. 

Uudemmissa koneissa tämä rulla on varustettu rullalaakerilla ja vaatii toisen, 
leveämmän vipuvarren, jotta se voitaisiin asentaa koneisiin, joissa tätä varustetta 
ei ole. 

Tutkiessanne tätä rullaa katsokaa samalla, että vetojousi (S) on tarpeeksi 
voimakas estääkseen automaattista pysäytystankoa ponnahtamasta alas, kun täsmäys- 
ruuvi (27) iskee sitä vasten. 

Ennen kuin siirrytään seuraavaan piirrokseen, on vielä kiinnitettävä huomiota 
elevaattorin rajoitinlaattaan (B) ja täsmäysruuviin (A), jotka näkyvät piirroksessa 
aihaalla oikealla. Sivulla 40 tullaan selostamaan rivin yliviennin täsmäystä ja koska 
elevaattorin korkeusasema matriisien siirtämistä toiseen elevaattoriin silmällä pitäen 
täsmätään tämän ruuvin (A) avulla, niin vakuuttukaa siitä, että rajoitinlaatta on 
lujasti ruuvattuna luistin pohjaan. Ennen kuin yliviennin täsmäykseen ryhdytään, 
on laatta aina irroitettava ja tunnollisesti puhdistettava sekä kaavittava pois kaikki 
lika luistin pohjasta, ja jos kiinnitysruuvin (C) havaitaan vääntyneen, se on aina 
vaihdettava uuteen. Olipa tämän laatan löystyminen miten vähäpätöinen hyvänsä, 
yliviennin tarkan täsmäyksen ajanmittaan säilyttämisen se tekee miltei mahdot- 
tomaksi. 

TOINEN ELEVAATTORI 


Piirroksessa 12 näkyvät ne 2. elevaattorin tärkeimmät osat, joilla on mielen- 
kiintoa. Ylhäällä oikealla näkyvät hammaskisko, kiinnityslaatta ja kehys eri yksityis- 
kohtineen. Hammaskiskon akselitapin (111) kuluminen kehyksessä (71) voidaan 
suureksi osaksi välttää voitelemalla sen molemmat päät kerran kuukaudessa tipalla 
öljyä. Voidelkaa samanaikaisesti kehyksen akselitappi. 

Huomatkaa pidätinhakasen (107) parannus, jonka kautta se voi ulottua pitemmälle 
alas estääkseen matriiseja putoamasta hammaskiskon oikeasta päästä, kun 2. elevaattori 
kohoaa yläkanavasta purkajaan. Hakanen, jousi (112) ja puskuri (113) on voideltava 
kuivalla grafiitilla, koska ne voivat joutua kosketukseen matriisien kanssa. 

Jos kiskon hammastus tulee epätasaiseksi tai rosoiseksi, kuten tavallisesti käy, 
elleivät kiilat aina vetäydy pois yläkanavasta, on kisko vaihdettava uuteen. Ensinnäkin 
rosoinen kisko vaikuttaa matriisin hampaihin kuin viila pilaten nopeasti hammas- 
yhdistelmän, ja toiseksi, jos kiskoa viilataan rosoisuuden tasoittamiseksi, joka on 
tavallisin tapa korjata tällainen kisko, se menettää alkuperäiset mittansa, josta seuraa, 
että matriisit riippuvat kiskossa vain hampaittensa kärjillä ja vahingoittuvat silloin 
yhtä nopeasti kuin kiskon rosoisuuden takia. 

Jos olette epävarma siitä, onko käytetty ja korjattu kisko, joka näyttää hyvältä, 
todella käyttökelpoisessa kunnossa, ottakaa mikrometrinne ja mitatkaa hampaat, lähtien 
siitä, että mitta kiskon paksuuteen verrattuna vähenee 1,6 mm joka hampaalta suoraan 
hammasparin yli mitattuna. Tai, jollei teillä ole mikrometriä, ottakaa vahingoittumaton 
käsimatriisi, asettakaa se kiskolle ja pitäkää sitä valoa vasten nähdäksenne, kuinka 
hampaat riippuvat kiskolla. Muistakaa, että vaikka uusi kisko onkin usean tuhannen 
markan arvoinen, maksaa uusi matriisilajitelma kymmeniä tuhansia, ja meidän täytyy 
säästää matriiseja niin hyvin kuin osaamme ja tietää, millä tavoin voimme säilyttää 
niiden käyttökelpoisuuden. 

Siirrymme nyt 2. elevaattorivivun täsmäyksiin. Vivun haarukanmuotoisen pään 
täytyy kohota suoraan purkajassa olevaan ohjauskiskoonsa. Jos se hankaa kovasti 
puolelle tai toiselle, voidaan vipua tämän vian korjaamiseksi taivuttaa aivan yksin- 
kertaisesti nykäisemällä sitä muutamia kertoja tarpeellisella voimalla jompaankumpaan 
suuntaan. Yläohjauskisko ja yläkanavassa oleva alaohjauspylväs on siveltävä ohuella 
kerroksella grafiitin ja öljyn seosta, joka ei leviä matriiseihin. Kiinnityslaatan etu- 
reuna käsitellään samalla tavoin. 

Kun 2. elevaattori on laskeutunut ja hammaskiskolaatta lepää yläkanavalla, katsokaa, 
että kuvassa alhaalla vasemmalla näkyvä elevaattorin rulla (64) voi vapaasti pyöriä 
tässä asennossa. Jos se lepää epäkeskoa vasten, on ruuvipultti (69) täsmättävä toisin. 
Voitte säännöllisesti täsmätä tämän pultin, kun kone on normaliasennossa ja hammas- 
kisko linjassa purkajan portin kanssa. Pultin tulee tässä asennossa juuri vapautua, 
niin että sitä voi käsin kiertää molempien pidäkemutterien ollessa kiristettyinä. Sen 
tulee tässä olla vain hiukan liikkuva, jotta rullalla olisi elevaattorin ala-asennossa 
välttämätön liikuntavara. 


35 


Kuva 12 


Jotta 2. elevaattori pysyisi yliviennin aikana tukevasti alhaalla, on painojousen (78) 
oltava hyvässä kunnossa. Tällainen jousi menee katketessaan useimmiten moneksi 
kappaleeksi ja sen vuoksi on yksi jousi aina pidettävä varalla. Sivelkää tankoon 
vaseliinia ja muistakaa Oljyta ruuvilaakeri (65) samalla; kun kone saa tavallisen 
viikottaisen voitelunsa. 


Alhaalla oikealla näkyy työntäjäluisti, joka vie matriisit 2. elevaattorista purkajan 
porttiin. Näiden osien kunnossapitämiseksi on kahteen täsmäykseen kiinnitettävä 
erikoista huomiota. Ensinnäkin, että puskurin (93) etupinnan on oltava oikeassa 
suhteessa portin kiskoihin ja suorassa kulmassa hammaskiskoihin nähden, niin ettei 
se pääse työntämään matriiseja vinoon, ja edelleen on katsottava, että työntäjä menee 
porttiin ohjauskiskoja tai hammaskiskoa hankaamatta. Työntäjäluisti on hehkutettua 
valurautaa ja sitä voidaan murtamatta jonkin verran taivuttaa, jos tarkistus tässä 
suhteessa osoittautuu välttämättömäksi. Uudemmissa koneissa on työntäjäluistin 
rajoitinsakara täsmättävissä ja yhdystanko on varustettu iskunvaimennusjousella, 
jonka tulee estää matriisin hampaita vahingoittumasta, jos jokin jarruttaisi ylivientiä. 


Tämä piirros antaa meille tilaisuuden kiinnittää huomiota kahteen öljyreikään, 
jotka voideltaessa usein jäävät huomaamatta. Nämä sijaitsevat sulkujousitankojen 
huipuilla, joista toinen näkyy keskellä piirrosta (А) Ша merkittynä. Esimerkki siitä, 
mitä voi tapahtua, ellei niitä voidella, voidaan nähdä vanhoissa koneissa. Jos sellaisesta 
irroittaa jousitangot, voi joutua havaitsemaan kärkien kuluneen melkein 10—12 mm 
jättäen jäljelle vain ruostunutta neulaa muistuttavan tapin, joka pyrkii ylöspäin 
öljyreiän läpi. Vaikkakin kuluneisuus sellaisessa tapauksessa on mennyt liiallisuuksiin, 
se osoittaa kuitenkin, kuinka pian osat voivat kulua pilalle, ellei niitä voidella, ja 
samoin aiheuttaa vinkumista, joka voi käydä hyvinkin häiritseväksi. 


Asiantunteva voitelu on jokaisen koneen tyydyttävän toiminnan kannalta vält- 
tämätön. 


Tahdomme vakavasti kehoittaa kaikkia, joilla on hoidossaan koneita, tarkoin 
tutkimaan voitelua koskevia erikoisohjeitamme. 

MANNAN VARMISTIN 


Käsiteltäköön nyt ensin lyhyesti männän varmistimen täsmäystä ja palataan sen 
jäikeen rivin ylivientiin. 

Piirroksessa 13 näkyy männän varmistinkoneisto edestäpäin kuvattuna koneen 
rintalaatan ollessa poistettuna. Oikealla kuva varmistinvivusta ylhäältä katsottuna. 

Männän varmistimeen vaikuttaa rivin sulkeutuminen pihtipenkin leukojen väliin, 
jolloin oikea valinleuka puristuu noin kaksi pistettä oikealle. Tämän leuan alla on 
rulla, joka tekee sen liikkeen kitkattomaksi. Tämä liike työntää sivuun vivun (36), 
joka vuorostaan poistaa varmistinvivun (40) männän vipuun kiinnitetyn pysäytys- 
sakaran (42) alta. 

Seikka, johon tässä yhteydessä haluamme erikoisesti kiinnittää huomiotanne, on 
ruuvin (37) oikea täsmäys. Asettakaa ruuvi niin, että vipu (40) ohittaa sakaran (42) 
vain 0,8 mm, kuten piirros osoittaa. Lähettäkää normaali rivi matriiseineen ja kiiloi- 
neen ja pysäyttäkää kone, kun kiilat ovat kohonneet ensimmäiseen sulkuvaiheeseen, ja 
tarkastakaa välimatka tällöin. Jos varmistin väistyy sakaran alta enemmän kuin 
0,8 mm, voivat liian löysät rivit valautua ja metallia voi tunkeutua matriisien väliin 
turmellen ohuet kuvion seinämät. 

Katsokaa myös, että vipu (40) työntyy takaisin pysäytyssakaran alle vähintään 
3 mm sen jälkeen, kun rivi on kohonnut valinleukojen välistä. Tämä merkitsee sitä, 
että männän on aina muulloin oltava varmistettuna paitsi tarpeeksi täyttä riviä 
suljettaessa. Voidelkaa molempien vipujen akseliruuvit. Ruuvin (32) keskustassa on 
öljyreikä, joka johtaa alas sen laakeriin. 

Pysäytyssakaran (42) alapinnan ja varmistimen yläpinnan välillä tulee olla noin 
0,35 mm:n tila. Varmistimen on levättävä tasaisesti laakerillaan (B). 

Kun männän vivun rulla ja epäkesko ovat kuluneita, varmistimen (40) kääntyminen 
takaisin sakaran (42) alle voi estyä. Teidän ei silloin tule hioa varmistinvivun ylä- 
pintaa matalammaksi yllämainitun välimatkan aikaansaamiseksi. Löysentäkää sen 
sijaan vain kahta ruuvia (S), joilla varmistimen laakeri on kiinnitetty runkoon, 
asettakaa sitten ohut pahvilevy varmistimen ja sakaran väliin, samalla kun kiristätte 
ruuvit kiinni. Saatte silloin sopivan välimatkan näiden osien välille. 


Pitäkää männän varmistimen toimintavarmuuteen vaikuttavat osat terävä- 
kulmaisina ja säilyttäkää sen tarkka täsmäys. Siten estetään eturuiskutuksia ja 
suojellaan matriisien kuvioiden seinämiä. Älkää milloinkaan lähettäkö liian löysiä 
rivejä. Sulkekaa täydellisesti myöskin sekulirivit. Jos matriisit löysässä rivissä 
sattuvat asettumaan hieman vinoon leukojen välissä, painuvat niiden terävät kulmat 
läjään, kun pata puristaa valinmuotin niitä vasten. Tästä aiheutuu vähitellen 
huippujen ilmestyminen.  Uudenaikaisissa koneissa voidaan estää. taydellisestikin 
suljetun rivin valautuminen eikä sekulirivejä siis tarvitse valaa. Tämä parannus on 
saatu aikaan sen yksinkertaisen järjestelyn avulla, että täsmäysruuvi (37) on tehty 
pitkän varmistinvivun (36) etupäähän sijoitetun laakeripesän läpi liikkuvaksi ja 
asetettu ruuvin kannan ja vivun välille kierukkajousi. 

MATRIISIEN YLIVIENNIN TASMAYKSET 


Kuvassa 14 nähdään matriisirivi kiiloineen siirtymässä 1. elevaattorista ylà- 
kanavaan ja 2. elevaattoriin. Tässä näkyy myöskin uuden rivitukihaarukan sisään- 
työntösormi (34), joka työntää tukihaarukan (114) rivin mukana oikealle, niin että 
haarukka jokaisen rivin yliviennin jälkeen asettuu pidätinjousien viereen. Tämä 
parannus tekee tukihaarukan käsin asettamisen tarpeettomaksi. 


Jotta saataisiin aikaan matriisihampaiden täydellinen ja esteetön siirtyminen 
2. elevaattorin hammaskiskolle, kuten aikaisemmin huomautettiin, täytyy 1. elevaat- 
torin leukojen olla hyvässä kunnossa. 1. elevaattorin luistin liukukuutioiden tulee 
myös olla oikein täsmättyinä, niin että elevaattorin pää asettuu tiiviisti välikanavan 
kiskoja ja yläkanavaa vasten. 


Yli 15 vuotta vanhoissa koneissa eli sellaisissa, joissa ei ole täsmättävää ohjaus- 
laattaa (35) 2. elevaattorin aseman määräämiseksi yläkanavassa, on mahdollista, että 
1. elevaattorin ohjauskappale (12) on liikahtanut alkuperäisestä asennostaan ja 
täsmäyksestään. Tämä ilmenee kuuluvana rapinana elevaattorin kohotessa yläase- 
maansa tai epänormaalina kuluneisuutena etumaisen elevaattorin leuan niissä kohdissa, 
jotka joutuvat kosketukseen ohjauskappaleen kiskon kanssa. 


Tämän täsmäämiseksi irroitetaan kursiivivipujen täsmäyskisko molempine kitka- 
laattoineen ohjauskappaleen etuosasta. Tätä kiskoa ei näy kuvassa, mutta on kiinnitetty 
niillä kahdella ruuvilla, jotka näkyvät ohjauskappaleen päällä sen molemmissa päissä. 
Antakaa elevaattorin kohota ohjauskappaleeseensa ja pysäyttäkää kone lukitsemalla 
kiilannoutaja. 
| Irroittakaa sitten ne kolme pitkää ruuvia, joilla ohjauskappale (12) on kiinnitetty 

ja joista vain keskimmäinen näkyy tässä. Ohjauskappaletta siirretään sen takana 

olevien kahden pienen ruuvin avulla siksi, kunnes ohjauskiskon (C) kitkalevyt juuri 
| hipovat etumaisen elevaattorin leuan sisäpintaa molemmissa päissä. Ohjauskiskon (C) 
| tulee nyt olla yläkanavan keskipisteen kohdalla, muussa tapauksessa syntyy tarpeetonta 
kulumista elevaattorin luistissa ja pihtipenkin kitkakiskossa, joka on se karkaistu 
teraskisko, joka on kolmella ruuvilla kiinnitetty pihtipenkin yläosaan juuri luistin 
sisäpuolelle. Täsmäyskisko molempine kursiivivipujen kitkalaattoineen asetetaan sitten 
takaisin paikalleen ja täsmätään siten, että se painaa kursiivivivut niin pitkälle sisään, 
että kursiivikisko vetäytyy elevaattorin leuan alareunan tasalle. Täsmäyskiskon ollessa 
näin täsmättynä tulee elevaattorin mennä suoraan ylös ohjauskappaleeseen (12) joutu- 
matta pois oikeasta asennostaan ja aiheuttamatta mitään meteliä. 

Ohjauskiskon (C) oikeassa päässä riippuu pieni teräsnokka, jonka tulee liikkua 
ylös ja alas. Tutkikaa sen kärkeä tarkistaaksenne, ettei se ole katkennut. Täsmätkää 
tämä ohjauskisko sivusuuntaan, avattuanne molemmat etupuolella näkyvät kiinnitys- 
ruuvit, siten, että teräsnokan ja 2. elevaattorin hammaskiskon vasemman pään välille 
jää vähäpätöinen liikuntavara. Kiskon korkeusasema (pystysuoraan suuntaan) täsmä- 

tään ohjauskappaleen huipulla olevan kahden pienen ruuvin avulla, niin että 1. elevaat- 
torin ollessa yläasemassaan matriiseja voidaan kohottaa noin 1,6 mm, ennen kuin 
hampaat koskettavat kiskon kolmikulmaiseen pintaan. Matriisin hampaat eivät saa yli 
siirtyessään raapia kiskoa, ja teräsnokan kärjen täytyy hankäuksetta sopia seitse- 
männen hammasparin väliin, joka on kaikissa matriiseissa suuraakkosten E-kanavasta 
oikealle lähtien. 


Kun 1. elevaattorin ohjauskappale (12) on tullut oikein täsmätyksi, ottakaa noin 
4 pisteen vahvuinen vahingoittumaton käsimatriisi, asettakaa se 2. elevaattorin ham- 
maskiskolle ja laskekaa elevaattori yläkanavaan. Työntäkää matriisi varovaisesti 
1. elevaattoriin aivan sulkujousien viereen oikealle puolelle. Matriisi lepää silloin 
elevaattorissa ja samanaikaisesti 2. elevaattorin hammaskiskolla samoin kuin ylisiirron 
aikana. 


Vetäkää ulos tukihaarukka (114), asettakaa paperisuikale yläkanavaan kiilakastin 
läheisyyteen ja pitäkää sähkölamppua paperin yläpuolella. Nyt voitte vasemmalta 
katsoa läpi 1. elevaattorin ja tutkia, miten matriisi kulkee elevaattorista kiskolle. 
Teidän on nähtävä valon kajastavan hammaskiskon hampaiden ympärillä eivätkä 
nämä saa hipoa matriisin hampaita millään kohtaa. 


1. elevaattorin korkeusaseman täsmäys suoritetaan luistin pohjassa olevan 
ruuvin (A) avulla, joka näkyy kuvassa 11, sivulla 32. Katsokaa, että matriisin 
korvat lepäävät tasan kummankin elevaattorin leuan kiskoilla ja ettei siis valoa näy 
kummankaan korvan alta. 


Poistakaa matriisi täsmäyksen jälkeen ennen kuin annatte koneen mennä perus- 
asentoon. 


Seuraava askel matriisien yliviennin täsmäyksessä on, että keskitetään 2. elevaat- 
torin hammaskisko oikeassa suhteessa 1. elevaattoriin, kuten kuvasta 15 selviää. 
Koneissa, jotka on valmistettu viimeisten viidentoista vuoden kuluessa, on hammas- 
kiskon kiinnityslaatan (28) asento määrättävissä täsmättävällä ohjauslevyllä (30), 
jota voidaan helposti asetella molempien kiinnitysruuvien (32) päiden takana olevien 
täsmäysholkkien avulla. Kiskon kiinnityslaatta lepää koko pituudeltaan ohjauslevyn 
eunaa vasten. Kiinnityslaatan etureunan kuluessa hammaskisko työntyy vähitellen 
yhä pitemmälle ja pitemmälle eteenpäin yläkanavan keskustasta ja tämä tekee uudelleen 
täsmäyksen välttämättömäksi. 


Koneissa, joista tämä täsmättävä ohjauslevy puuttuu, täytyy elevaattorin pään 
sovittamiseksi oikeaan suhteeseen hammaskiskon kanssa elevaattorin ohjauskappaletta 
(12) hieman siirtää. 2. elevaattorin hammaskiskon kiinnityslaatta on kuitenkin vaih- 
dettava uuteen, ennen kuin sen etureuna on liiaksi kulunut. 


Alempien kuvien avulla tulemme käymään läpi ylivientivivun, kiilannoutajahakasen 
ja vastaavaan epäkeskoon kiinnitetyn varmuuskielekkeen täsmäykset. 


Ensimmäiseksi tehtävä täsmäys on ylivientisormen (21) asettelu. Ottakaa suora- 
kulma ja vakuuttukaa sen avulla, että sormi on ehdottoman pystysuora ja katsokaa, 
että se on rintalaatan kanssa yhdensuuntainen sekä varmasti kiinniruuvattu. Oikaiskaa 
sormi varovasti taivuttamalla, jos se osoittautuu välttämättömäksi. 

Kuva 15 


Kun olette sen jálkeen aukaisseet vivun (40) halkaistun akselivaipan puristusruuvit, 
käännetään vipua, kunnes välimatka sormen (21) oikeasta reunasta yläkanavan 
vasempaan reunaan on saatu 142,8 mm :ksi. Jos yhdystangon (22) päät reikien tai 
nastojen kulumisesta johtuen loksuvat, ne voidaan pienin kustannuksin korvata uusilla. 


Loksuva yhdystanko voi olla syynä siihen, että sormi (21) virheellisen asemansa 
vuoksi vahingoittuu, ja oikea täsmäys sen vuoksi käy mahdottomaksi. Katsokaa myös 
tarkoin, että varmistinvivun (23) vasen pää pääsee putoamaan sormiluistissa (19) 
olevan korokkeen (18) oikealle puolen, kun sormi koneen käydessä vetäytyy takaisin 
perusasentoonsa. 

Varmistinvipu (23) estää riviä siirtymästä yläkanavaan, jos 2. elevaattori esim. 
purkajan pysähtymisen vuoksi ei pääse laskeutumaan. Se täsmätään, kun 2. elevaattori 
lepää yläkanavassa, kuten tässä näkyy, kiertämällä ruuvia (24) niin, että varmistinvivun 
vasen pää kohoaa 0,8 mm ylivientiluistissa ( 19) olevan korokkeen (18) yläpuolelle. 


Kun olette täsmänneet kitkarullavivun (40) oikealle kohdalleen, täsmätään kiilan- 
noutajahakanen niin, että se vetää kiilat noin 3 mm ohi liukukiskojen taitekohdan 
kiilakastissa. Tämä tehdään molempia vipuja yhdistävän ruuvikytkimen (43) avulla. 
Jos ruuvikytkin on niin kulunut, ettei se enää säilytä täsmäystä, voidaan kytkin- 
ruuveihin sovittaa oikea- ja vasenkierteiset pidäkemutterit, kuten uudemmissa koneissa. 


Lukitkaa sitten kiilahakanen ja antakaa koneen käydä, kunnes se pysähtyy ylivienti- 
vaiheessa, pysäyttäkää moottori ja antakaa ylivientisormen (21) siirtyä hitaasti kädellä 
pidättäen niin pitkälle kuin se menee. Sormessa olevan uurroksen pohjan on tultava 
silloin 1. elevaattorin oikean reunan tasalle, ja matriisit siirtyvät näin ollen 3 mm 
1. elevaattorista oikealle. Tämä täsmäys tehdään automaattisessa varmistinkielek- 
keessä (47) olevalla ruuvilla (49), johon puskuri (48) vastaa. 


Koneen käydessä normaalisti seuraa kitkarulla (41) tarkoin epäkeskon syvennystä 
painaen puskuria (48), joka sattuu varmistinkielekkeen täsmäysruuviin (49) ja työntää 
kielekkeen sivulle pysäytinvivun (50) päältä, mikä osoittaa, että ylivienti on selvä, ja 
kone suorittaa sen jälkeen kierroksensa loppuun. Jos ylivienti estyy, kone pysähtyy 
tässä vaiheessa, johtuen siitä, että varmistinkieleke (47) painuu pysäytinvipua (50) 
vasten, jolloin kytkinkengät irroittuvat vetopyörästä. i 


Antakaa sen jälkeen 2. elevaattorin hieman kohota yläkanavasta, kunnes ylivienti- 
sormi kohtaa kiilahakasen, jonka nyt tulee tarttua kiiloihin. Tämän täsmäätte ylivienti- 
luistin ruuvilla (17), kun se vastaa kiilannoutajavivun messinkipuskuriin. Molempien 
vipujen puristuessa jousivoiman välityksellä vastakkain täsmätään ruuvi niin, että 
sormen ja kiilahakasen uurrosten pohjat tulevat 3 mm:n etäisyydelle toisistaan. 


Kiinnittäkää huomiota kiilannoutajavivun messinkipuskuriin. Sen tulee olla takaa 
tuettuna muutamilla nahka-aluslaatoilla, niin ettei sormi voi törmätä kiilahakaseen ja 
vahingoittaa tarpeettomasti uurrosten pohjia. 


Ellei ruuvikytkimen (43) rengaspulteilla tai yhdystangon (22) akselitapeilla ole 
huomattavampaa loksumistilaa, ette kohtaa vaikeuksia näiden neljän täsmäyksen 
suorittamisessa yllämainittuihin mittoihin. Tippa öljyä kerran viikossa näihin neljään 
kysymyksessä olevaan akselitappiin on tekevä niiden kestoajan huomattavasti pitem- 
mäksi kuin jos ne kokonaan laiminlyödään. 

PURKAJAN PORTTI 


Piirroksen 16 yläosa esittää purkajan porttia ja sen tärkeimpiä yksityiskohtia, joita 
on huollettava ja täsmättävä. Portin tehtävänä on yhden matriisin kerrallaan kohotta- 
minen, niin että purkajakierteet voivat kuljettaa sen edelleen asianomaiseen maka- 
siinin kanavaan. 

Jos matriisi tarttuu nostossa, vääntyy ylimenossa ohjauskiskoille tai jos huomaatte 
messinkilastua juuri portin alla, on aika tutkia vikaa ja tehdä välttämättömät täs- 
mäykset oikealla tavalla. 

Neljän— viiden vuoden normaalin työskentelyn jälkeen portin matriisinohjauskiskot 
osoittavat huomattavaa kuluneisuutta niissä kohdissa, joissa matriisit, kuten kohta (A) 
esittää, lepäävät niitä vasten. Tämä kuluminen johtuu siitä kitkasta, joka syntyy, kun 
matriisi puristuu kiskoja vasten nostossa. Yleensä on aika vaihtaa kiskot uusiin, kun 
kuluneisuus on pisteen syvyinen (0,38 mm). 

Pankaa merkille kohdassa (B), että uudessa koneessa tulee olla noin 1 mm:n 
välimatka tarkistusnokan (15) ja ohjauskiskojen pystysuorien olakkeiden välillä. 
Tämän nokan tehtävänä on estää seuraavaa matriisia nousemasta nostettavan matriisin 
mukana. Ohjauskiskojen kuluessa tämä välimatka pitenee, kunnes se sallii kahden 
ohuen matriisin nousevan samanaikaisesti. Toinen matriisi nousee kuitenkin tavallisesti 
vain puoliväliin ja sen korvat vääntyvät silloin purkajakierteiden ja ohjauskiskojen 
välissä. 

Tämä ohjauskiskojen kuluneisuus sallii sitäpaitsi matriisien nousevan toisenlai- 
sessa asennossa kuin konetta konstruoitaessa on tarkoitettu, ja ne tulevat ennen pitkää 
sattumaan ruuvikierteen toiseen laitaan, johon ne kuluttavat syvennyksen. 

On erittäin tärkeätä, että se pieni epäkesko, joka saa aikaan matriisin nostajan 
nousevan ja laskevan liikkeen, sallii viimemainitun laskeutuvan matriisin alta niin 
pian kuin matriisin korvat ovat ylhäällä ohjauskiskoilla matriisin oikean sivun ollessa 
(niinkuin tässä näemme) pystysuorassa uusien kiskojen olakkeiden kanssa. Siten, jos 
on kyseessä ohut matriisi ja paljon kuluneet ohjauskiskot, matriisinnostaja laskeutuu 
ennen kuin matriisin korvat ovat kokonaan sivuuttaneet olakkeiden kuluneet vaste- 
pinnat, ja seurauksena on vääntynyt matriisi. Ymmärrätte siis, että on hyvin 
harkittua korvata kuluneet ohjauskiskot, ennen kuin kuluminen on kehittynyt liian 
pitkälle. Ja kun teette tämän, niin vaihtakaa kaikki neljä kiskoa unohtamatta, että 
molemmat alakiskot kuluvat melkein yhtä paljon kuin yläkiskotkin. 

Vaikkakin pystysuora vastepinta kiskoissa on se kohta, jossa kulumista esiintyy 
eniten, on huomiota kiinnitettävä myös ylempiin liukupintoihin, jotta nähtäisiin, ovatko 
ne enemmän tai vähemmän kaivautuneita. Näiden liukupintojen tulee olla täysin 
tasaiset, sileät ja suorat. Syvennykset kaltevalla osalla osoittavat yleensä, että purkajan 
kierteisiin on kulunut syvennyksiä, ja jos nämä molemmat viallisuudet sattuvat 
kohdakkain ja matriisi jää niiden väliin, on odotettavissa, että se vahingoittuu. 

Koska uudet purkajan kierteet ovat huomattavasti kalliimpia kuin uudet purkajan- 
portin ohjauskiskot, olemme vakuuttuneita siitä, että huomaatte taloudellisemmaksi 


uudistaa kiskot, jos ne ovat huomattavan kuluneet, vaikkakaan ette vielä ole joutuneet 
suurempiin vaikeuksiin. 

Kun uusia kiskoja asennetaan paikoilleen, teidän tulee asettaa pieni suorakulma 
yläkiskojen päälle todetaksenne, että molemmat kiskot ovat ehdottomasti yhtä korkeat. 
Tahi ottakaa vahingoittumaton matriisi, painakaa se pystysuorasti etumaisen kiskon 
sisäpintaa vasten ja tarkastakaa, lepäävätkö molemmat matriisin korvat samalla 
tavoin kummallakin kiskolla. 

Mahdollisesti joudutte silloin naputtamaan yhtä kiskoa ylöspäin tai toista alaspäin 
saadaksenne ne samalle korkeudelle. Käyttäkää tällöin hyvin kevyttä vasaraa ja 
tulette näkemään, että kiskot voidaan pakottaa kohdistustapeissaan kyllin paljon 
tullakseen yhtä korkeiksi. 

Etumaisessa yläkiskossa oleva jousi on taivutettava hieman ulos, jos se on uusi. 
Kärjen tulee pistää ulos kiskosta noin kahden pisteen verran. Tämä jousi pitää 
matriisit vakavana nostohetkellä ja painaa ne sitäpaitsi takimmaista kiskoa vasten 
pitääkseen ne linjassa keskenään. Kun jousi sitten on täsmätty, asettakaa porttiin 
matriisi ja pitäkää sitä kaikkia neljää kiskoa vasten siten kuin kohdassa (A) esitetään. 
Katsokaa sitten tarkistusnokan, jonka tulee sopia matriisin tarkistusloveen, asentoa. 
Pitäkää hammaskiskoa koholla ja katsokaa portin sisään vakuuttuaksenne siitä, että 
tarkistusnokka = keskittyy matriisin tarkistusloveen. Taivuttakaa tarkistusnokkaa 
varovasti jompaankumpaan suuntaan saadaksenne sen keskitetyksi, jos se osoittautuu 
välttämättömäksi. 

|| Matriisin nostaja (11) voi myöskin kulua yläpäästään, kunnes sen terävä reuna 
||| pyöristyy, niin että se nostaessaan päästää otteensa matriisista. Jos nostajan ruuvi 
(28) ja nostovivun akseli (5) kuluvat, seuraa siitä, että nostaja nousee vinosti ja 
kuluttaa alempia ohjauskiskoja. Sitäpaitsi se sattuu matriisin pohjaan vinottain, 
| jolloin matriisi kallistuu ja kuluttaa yläohjauskiskojen sisäpintoja. Joten tutkikaa 
nämä osat ja uusikaa ne tarpeen vaatiessa. 

|| Portin hammaskiskoa tarvitsee harvoin uusia, mikáli se ei ole vahingoittunut 
||| siitä päästä, joka joutuu kosketukseen 2. elevaattorin hammaskiskon kanssa. Uutta 
|| kiskoa c gn tulee valita se, jonka tarkistusnokalla on oikea leveys, nimittàin 
4” *[," tai */,,". Portin ohjauskiskot on myös merkitty samoilla mitoilla suoraan 
nokan drm diat pieneen kohoumaan. Näiden mittojen tulee olla joka koneessa 
yhtäpitäviä. 

Purkajan portin eniten laiminlyötyjä korjauksia on molempien kohdistustappien 
| (39) uusiminen ja täsmääminen. Peräyttäkää konetta hitaasti käsin niin pitkälle, että 
| 2. elevaattori vapautuu purkajan portista. Löysentäkää purkajan porttia pitelevää 

ruuvivipua neljänneskierroksen verran ja tunnustelkaa, liikkuuko portti ylös ja alas. 

Matriisien, jotka ovat tulleet ohjauskiskoille siirtyäkseen purkajakiskolle, tulee 
liukua yli moitteettomasti ja tarkassa linjassa. Ellei portin asema ole oikea ja 
vankkumaton, on seurauksena pahoja vaurioita matriiseille. Jos siis portin asento 
on epävarma, vaikka kuinkakin vähän, on kohdistustapit (39) välittömästi uusittava. 
Kuten näette, nämä kohdistustapit ovat alapuolelta tasaisia siltä kohdalta, millä ne 
lepäävät kohdistusuurteessa purkajan rungossa. Mutta uudet tapit toimitetaan 
pyöreinä ja niitä on kiinnityksen jälkeen alapuolelta viilattava, kunnes portin tiukka 
asemointi purkajan runkoon aikaansaadaan. 

Sitten kun purkajanportti on näin tullut oikein asemoiduksi, lasketaan takim- 
mainen kierretanko alas ja täsmätään matriisinnostaja ruuvilla (8) niin, että matriisi 
nousee 0,8 mm yli yläohjauskiskojen olakkeiden. Käyttäkää tähän täsmäykseen 

vahingoittumatonta ohutta matriisia. Poistakaa sitten vetohihna ja pyörittäkää 
purkajaa hitaasti käsin, kunnes matriisi on siirtynyt ohjauskiskojen vaakasuorille 
pinnoille ja kohottakaa takimmainen kierretanko jälleen kokonaan ylös. Matriisi on 
nyt hammaskiskollemenoasemassa, jolloin on katsottava, ohjaavatko kiskot matriisin 
vastuksetta  purkajakiskoon. Vähäinen jälkitäsmäys ohjauskiskojen keskinäisen 
korkeusaseman suhteen voi ehkä käydä välttämättömäksi. 

Kun matriisin hampaat ovat tulleet purkajakiskon hammastukselle, tulee niillä 
siinä olla pieni liikuntavara. Matriisia, jonka korvat lepäävät ohjauskiskoilla, tulee 
voida hieman kohottaa, mikä osoittaa, että hampailla on liikuntavaraa. Tällä kohtaa 
täytyy myös matriisin ja ohjauskiskojen välissä molemmin puolin olla noin paperin 
paksuinen liikuntavara. 

Nyt siirrymme käsittelemään itse purkajakierteitä. Tavallisissa olosuhteissa on 
ainoa kulumiselle alttiiksi joutuva kohta juuri matriisinnostajan kohdalla. Jos kier- 
teen reunaan tällä kohdalla on kulunut huomattava syvennys, joka aiheuttaa matriisien 
vääntymistä, on kierretankojen uusiin vaihtaminen ainoa tehtävissä oleva luotettava 
korjaus. Hätätilassa voidaan antaa hitsata syvennykset umpeen ja sorvauttaa kierteet 
puhtaiksi. 

Kaikki kolme kierretankoa ovat hammasrattailla toisiinsa kytkettyinä siten, että 
ne pitävät matriisin tarkoin suorassa kulmassa purkajakiskoon nähden, minkä voitte 
kokeilla suorakulmalla. Alimmainen tanko on asetettu niin, että se työntää matriisin 
alaosan noin 0,8 mm edelle. Tämä matriisin alaosan vähäinen etumatka sekä tukee 
sitä että sallii matriisin hampaan etuosan hieman kohota, kun matriisi siirtyy eteen- 
päin hammaskiskolla. 

Luonnollisesti voivat kuluneet hammasrattaat tai hammasrattaat, jotka kuluneiden 
kiinnitystappien vuoksi ovat löystyneet, tätä täsmäystä jonkin verran muuttaa, ja. 
tällainen asiaintila on välittömästi oikaistava. 

Ylemmän ja alemman kierretangon välissä oleva suojuslevy ei saa levätä kum- 
paakaan tankoa vasten ja on täsmäys suoritettava niin, että sen takareunan ja kiskolla 
riippuvan matriisin etäisyys toisistaan on 0,55 mm. Koneissa, joita ei ole varustettu 
täsmäysruuveilla tätä tarkoitusta varten, voidaan suojuslevyn vipua taivuttaa niin, 
että oikea asemointi saavutetaan. 

Ennen kaikkea on kierretangot pidettävä öljystä vapaina. Jos käytätte liikaa tai 
sopimatonta öljyä kierretangon laakereihin, se tulee nopeasti leviämään kierteille 
ja matriisien mukana makasiiniin. Näyttipä se tarpeelliselta tai ei, kostuttakaa 
puhdas riepu tai trasselitukko bensiiniin, pidelkää sitä purkajan käydessä kierteitä 
vasten puristettuna ja kuivatkaa senjälkeen tangot huolellisesti. Kuivatkaa var- 
muuden vuoksi myös laakerien ulkopinnat. 

Öljyä tarvitaan voiteluun ainoastaan pisara kutakin laakeria kohden kerran 
viikossa. Öljyn leviäminen purkajan kierteisiin on tavallisimpana syynä siihen, että 
matriisit tarttuvat makasiiniin. 

Purkajanportissa voidellaan nostovivun molemmat laakerit pisaralla öljyä, samoin 
kitkarullan tappi ja pinta sekä nostajan akseliruuvi. Pitäkää purkajan portti muuten 
kuivana ja puhtaana ja sivelkää vain hiukan grafiittia nostajan siihen kohtaan, joka. 
hankaa laattaan. 

PURKAJAN KITKAKYTKIN 


Monimutkainen piirros 17 esittää läpileikkausta purkajan kitkakytkimestä ja 
hammasrattaistosta. 

Kohdassa (27) lähellä piirroksen huippua näkyy vetopyörän hihnauran pohjassa 
pieni ruuvi. Käytämme tilaisuutta kysyäksemme: kuinka moni teistä on kiertänyt 
ulos tämän ruuvin ja voidellut tämän laakerin viimeisten kuuden kuukauden aikana? 
No, jos olette huomanneet, että tämä hihnapyörä on käyntiinpanossa silloin tällöin 
vingahtanut ja seisoo ja nakuttaa purkajan pysähtyessä, niin voitte nyt ymmärtää. 
missä olette unohtaneet voidella, sillä kun purkaja pysähtyy, jatkaa hihnapyörä 
pyörimistään. Huomatkaa myös öljyreikä kitkapyörän (9) navassa. 

Muutama öljytippa näihin reikiin kuukausittain riittänee, kun taas liika öljy tässä 
tunkeutuu nahkalevylle ja vastustaa normaalia ja nopeata irtikytkeytymistä purkajan 
pysähtyessä. 

Piirroksen alempi puolikas esittää kytkimen pysäytyssakaroita ja automaattisen 
pysäyttimen kierrekiekkoja. 

Alempi kierretanko pyörii vetojousen (34) avulla. Jousen yksi pää on kiinnitetty 
hammasrattaaseen, joka on irtonainen akselissaan, ja toinen pää kierrekiekkoon, joka 
on tapitettu kiinni akseliin. Hammasratasta ja kierrekiekkoa pitää oikeassa suhteessa 
toisiinsa kaksi vastenastaa, yksi hammasrattaassa ja toinen kierrekiekossa, joita jousi 
vetää vastakkain. 

Mutta jos alemman kierretangon liike estyy, esim. jos sormenpäitä painetaan sitä 
vasten sen pyöriessä, jousi venyy ja tangon alkuperäinen asema suhteessa hammas- 
rattaaseen muuttuu. 

Tästä on seurauksena, että kierrekiekkojen välissä oleva vähäinen liikuntavara 
(56) häviää ja kiekot iskevät yhteen ja lukitsevat toisensa. Tämä pysäyttää kaikki 
kolme kierretankoa ja syntynyt suurempi ja välitön vastus siirtyy hankauskytkimeen 
aiheuttaen siinä olevien molempien vastesakarain liukumisen pois toistensa päältä ja 
sallien kytkimen nahkalevyn vetäytyä irti vetopyörästä. Toisin sanoen, kun alempi 
kierretanko jarruttuu, pysähtyvät kaikki kolme kierretankoa lopullisesti, ja kitka- 
kytkin kytkeytyy irti. Jos siis matriisi tarttuu purkajakanaviston matriisinohjaus- 
levyn ja alimman kierretangon väliin, täytyy purkajan heti pysähtyä, ilman että 
matriisi tai ohjauslevy vääntyy. E 

Sen vuoksi on hyvin tärkeätä pitää nämä osat hyvässä kunnossa. Älkää käyttäkö 
voimakkaampaa kierrekiekon jousta kuin sitä, joka on tarkoitettu juuri teidän kone- 
mallianne varten. Jos alimman kierretangon vetäminen tuottaa jouselle vaikeuksia, 
ja tanko pysähtyy ilman näkyvää syytä, koettakaa löytää syy jarrutukseen ja korjata 
vika. Tavallisesti jarrutus johtuu siitä, että purkajassa käytetään sopimatonta öljyä, 
joka on pikeentynyt laakereihin, että purkajanportti hankaa kierretankoon tai että 
suojuslevy koskettaa siihen. Myöskin voivat molemmat kierrekiekot joutua toistensa 
kanssa kosketuksiin, jos kiinnitystapit ovat löystyneet. 

Jos olette huomanneet, että kierrekiekkojen tai hammasrattaiden kiinnitystapit 
ovat löystyneet, pankaa välittömästi tilalle uudet sellaiset ja lyökää ne lujasti kiinni. 
Kaikki nämä tapit ovat kartiomaisia, ja jos reiät ovat kuluneet, käy niiden laajenta- 

minen aventimella (»protsilla») ja uusien, hieman paksumpien kartiotappien asetta- 
minen välttämättömäksi. Koska sopivien aventimien saanti tällä hetkellä on vaikeata, 
huolehtikaa siitä, etteivät tapit pääse löystymään. Kun kierrekiekot pyörivät, täytyy 
niiden välillä olla pieni liikuntavara eivätkä ne voi hipoa toisiaan, ilman että 
kierretangot pysähtyvät. Alimmainen kierretanko jatkaa pyörimistään noin 3 mm 
ympärysmitastaan, ennenkuin kierrekiekot tarttuvat toisiinsa. Jos kiinnitystapit ovat 
löystyneet tai hammaspyörien hampaat pahoin kuluneet, pääsevät ylemmät kierre- 
tangot jatkamaan pyörimistään pitemmälle kuin tuon määrätyn 3 mm, ja matriisit 
voivat vääntyä ennen kuin purkaja pysähtyy. 

Viime vuosina on kitkakytkimen koneistoon tehty useita parannuksia. Hihna- 
pyörän ja kitkalevyn navan väliin on sijoitettu painojousi (25), jotta ne helpommin 
eroaisivat toisistaan. Tämä parannus vaatii kitkalevyn, jonka keskustaan on jyrsitty 
tila edellämainitulle jouselle. Kitkalevyyn on lisäksi sijoitettu vasteruuvi (A), joka 
estää jousirengasta (17) ja vastesakaroita kitkalevyn vapauttamiseksi pyörähtämästä 
tarpeettoman pitkälle takaisin. Tämä estää molempia kytkinjousia venymästä liian 
pitkälle ja vahingoittumasta. Tämä parannus voidaan tehdä vanhempiin koneisiin 
poraamalla vain laippaan sopivalle etäisyydelle vastesakaroista reikä ja tekemällä 
siihen kierteet vastetappia varten. 

Muuan parannus, jota kuitenkaan ei näy kuvassa, on kytkinakselin vasempaan 
päähän sijoitettu ruuvi ja aluslevy, joka vastustaa kädensijan kohdalla akselin 
ympärillä olevan puristusjousen painoa, kun purkaja pysähtyy ja myöskin estää 
tämän akselin vasenta laakeripäätä loksumasta sivusuuntaan. 

Tämä parannus voidaan ottaa käyttöön tilaamalla uusi kytkinakseli, joka on 
porattu vasemmalla olevalle ruuville, jota käytetään aluslevyn yhteydessä. 

Pitäkää nahkalevy kuivana, mutta jos se tulee tahmeaksi eikä halua päästää 
otettaan, niin ottakaa se ulos ja kaapikaa rasva pois pinnasta. Tämän kytkimen tulee 
käynnistettäessä kyetä hieman luistamaan, koska äkillinen käyntiinpano voi muuten 
lukita kierrekiekot. Kiristäkää jousirengasta kiertämällä sitä niin, että vastesakarat 
(7 ja 8) juuri pysyvät yhdessä kevyesti painaen toisiaan. Vastesakarain tulee voida 
helposti erota toisistaan, kun kierrekiekot pysähtyvät. Sivelkää pisara öljyä sakarain 
kosketuskohtiin. 1 

Purkajan täytyy aina käynnistyä ja pysähtyä helposti. 

VETOKONEISTON KITKAKYTKIN 


Piirroksessa 18 esitetään veto-, käynnistys- ja pysäytinkoneiston yksityiskohdat. 
Kitkakytkin esitetään tässä siinä asennossa, minkä se ottaa konetta vetäessään. 
Luultavasti useammilla teistä on ollut kokemuksia ennemminkin luistavista kitka- 
kytkimistä kuin sellaisesta, joka on vetänyt liian hyvin. Tai ehkä ette ole sitä milloin- 
kaan ajatelleet, kun olette arvelleet, että se vetää kunnollisesti. Mutta on kuitenkin 
yhtä tärkeätä pitää kytkin niin asetettuna, että se voi luistaa jonkin häiriön sattuessa, 
kuin että se ei luista silloin, kun kaikki käy virheettömästi. Kaikkihan eivät joudu 
alttiiksi sille, että kalliita osia tuhoutuu koneessa, mutta jos jotakin sellaista sattuisi,. 
jokainen varmasti toivoisi, että sen sijaan kytkin olisi luistanut. 

Tästä syystä on eräitä määrättyjä mittoja merkitty tähän piirrokseen. Jos esim. 
keksisitte, että 12 mm:n välimatka sensijaan olisikin 14 mm, tulette myöskin huó- 
maamaan, että kytkimen neljä niveltappia (60) huomattavasti loksuvat nivelten 
rei’issa. Nämä ovat yleensä yksityiskohtia, jotka voideltaessa sivuutetaan, ja pidätte 
todennäköisesti itsestään selvänä, että väljyys on luonnollista. 

Sitä vastoin, että nivelten vähäisempi kuluneisuus voidaan korvata panemalla 
pahvia nahkalevyjen alle, tulee vakavampi kuluneisuus tekemään mahdolliseksi, että 
nahkalevyt laahautuvat vetopyörää vasten ja tulevat aiheeksi sen kitkapinnan kulu- 
miseen sekä sitäpaitsi johtamaan siihen, että kitkakytkin seisoo ja nykii. Nämä nivel-. 
tapit ovat halpoja ja ne on uusittava, ennen kuin tämä vika tulee suuremmaksi. 
Huolehtikaa siis seuraavan viikkovoitelun yhteydessä, että nämä tapit ja nivelet tulevat: 
voidelluiksi. 

Tahdomme tässä kiinnittää huomiota myöskin 0,8 mm:n etäisyyteen haarukan- 
muotoisen vivun (35) ja laipan (15) välillä. Tämä etäisyys on mitattava kitka- 
kytkimen ollessa vetoasemassa, mutta moottorin seisoessa. Mitta on juuri niin paljon 
kuin haarukkaa voidaan työntää erilleen laipasta, vaikka ensi näkemältä kyllä 
luulettekin, että haarukka lepää kiinteästi laippaa vasten. 

Kitkakytkimen jousipuristus saadaan aikaan vetoakselin sisällä olevan painojousen 
(10) avulla ja voidaan säännöstellä kierreholkilla. Normaalisti tulee holkin ulkopään 
pistää ulos akselinpäästä noin 6 mm. Älkää venyttäkö jousta (10), koska standardi- 
jousella on oikea ja riittävä voima. 

Nahkalevyjen ei tule olla kivenkovia, mutta ei myöskään öljyisiä. Jos osoittautuu 
välttämättömäksi, hierokaa nahkapintoihin hieman rasvaa, mikäli ne ovat liian kuivia 
ja kovia. Kun uusia nahkalevyjä pannaan paikalleen, ottakaa kevyt vasara ja naput- 
takaa alas kulmat ja reunat, jotta ne taipuvat samoin kuin levyjen pinnat. Nahka- 
levyt tulevat silloin lepäämään tasaisesti koko pinnallaan vetopyörän sisäpintaa vasten. 

Tutkikaa vetoakselin hammasratasta (13), joka näkyy yläkuvassa oikealla. Jos 
sen hampaat ovat kuluneet, niin että niiden leveys kärjestä mitattuna on vähemmän 
kuin 1,6 mm, voitte olla vakuuttuneita siitä, että myös epäkeskoryhmän suuressa 
hammaspyörässä on näyttäytyvä epänormaalia kulumista. Korvatkaa siis vetoham- 
masratas (13) uudella, jos se suurta hammaspyörää säästääksenne on välttämätöntä. 

Jos hampaisiin viikoittain sivellään rasvaa, pidennetään näiden molempien osien 
kestävyysaikaa. Kulunut vetohammasratas aiheuttaa loksumista koneen käynnissä, 
ja kun sulkijavivut puristuvat epäkeskoja vasten, käy epäkeskoryhmän pyörintä 
huomattavan nykiväksi. 


Loksumisesta koneen käynnissä seuraa monenlaisia vaikeuksia. Muuan niistä on, 
että kuvio rivissä tulee huonoa, johtuen männän epätasaisesta alaspainumisesta. 
Pitäkää sen vuoksi koneen pyörintäliike niin tasaisena kuin mahdollista, moottorista 
vetohammasrattaaseen saakka. Vahingoittuneesta kiinnityskiilasta johtuen löysäksi 
tullut kitkakytkin, samoin kuin kulunut vetohammasratas, myötävaikuttaa epá- 
tasaisuuden muodostumiseen koneen käynnissä. Kitkakytkimen uusi malli on 
varustettu halkaistulla navalla, joka voidaan kiristää lujasti vetoakseliin. 


Automaattiset käynnistys ja pysäytyskielekkeet kuljetus- ja ylivientiepäkeskossa, 
joka näkyy kuvassa oikealla alhaalla, on molemmat täsmättävä 24 mm:n etäisyydelle 
epäkeskon tasaisesta reunasta. Tämä täsmäys suoritetaan kielekkeissä olevilla 
tasmaysruuveilla. 6 mm:n levyisen tukipinnan aikaansaamiseksi kielekkeille automaat- 
tisen pysáytysvivun (26) — joka esitetään alhaalla vasemmalla — päällä, voidaan 
pystysuoraa käynnistysakselia (28) kiertää ylälaakerissaan (31), kun ensin on 
aukaistu pidákeruuvi (32). Seuraava piirroksemme esittää muut pystysuoran 
käynnistysvivun ja kitkakytkimen täsmäykset. 


Kun näkösällä nyt on koneen ne osat, joissa on voitelua varten rasvakuppeja, on 
tässä sanottava muutama sana siitä, mitä näiden käsittelyn yhteydessä on huomioon- 
otettava. Noin joka kuudes kuukausi on rasvakupit tarkoin puhdistettava, saman 
aikaisesti kun kovettunut rasva kuppien alta poistetaan, minkä jälkeen nämä jälleen 
täytetään uudella sopivalla voitelurasvalla. Sopimaton kuppirasva kovettuu pian 
laakereihin ja antaa aiheen akselien ja laakerien kiinnijuuttumiseen, kitkakytkimen 
luistamiseen ja purkajaa, näppäinpöydän kumiteloja ja kokoojaa vetävän väliakselin 
pyörinnän hidastumiseen. 


Kuva 19 

KAYNNISTYS- JA PYSAYTYSVIVUT 


Piirroksessa 19 on yksityiskohtainen kuvitus käynnistys- ja pysäytysvivuista. 
Kun teidän on täsmättävä haarukkavivun (38) etäisyys laipasta (15) 0,8 mm :ksi, 
teette sen pysäytysvivun (26) alaosassa olevalla ruuvilla (33). Käynnistyskädensijan 
ollessa aukivedettynä, kuten koneen käydessä, ja moottorin ollessa pysäytettynä 
4 katsokaa aina, että vipujen (26) ja (27) välissä, ruuvin (33) pään kohdalla, on 
| vähäinen liikuntavara. Tämä määrää 0,8 mm:n etäisyyden laipasta haarukkavipuun. 
Ilman tätä liikuntavaraa haarukka painaa laippaa jonkin verran ulos, ja kitkakytkin 
luistaa. 
Pystysuora käynnistysvipu (51) on se, joka työntää sivuun pysäytyskielekkeet, 
kun kädensija koneen etupuolella vedetään auki. Sillä on täsmäysruuvit, jotka 
rajoittavat sen liikettä molempiin suuntiin. Normaali lepoasento täsmätään rungon 
takana olevalla ruuvilla (58). Tämä ruuvi täsmätään niin, että saadaan aikaan 
0,4 mm:n liikuntavara sakaran (53) reunan ja pysäytyskielekkeiden välille, kun ne 
epäkeskon pyöriessä tulevat kohdalle. Kielekkeiden äärimmäinen asema, kun ne 
käynnistyskädensijan avulla vedetään pysäytysvivun (26) sivulle, täsmätään ruuvilla 
(56) siten, että kielekkeiden ja vivun välille muodostuu 0,4 mm:n liikuntavara. Tätä 
mittaa pitemmälle menevä täsmäys sallii sakaran (53) mennä niin pitkälle kielek- 
keiden alle, että se kuluu. Kun nämä kaksi täsmäystä ovat täydellisiä, katsokaa, että 
pystysuoran vivun alemman sakaran (55) ja kaynnistystangossa olevan epäkeskeisen 
ruuvipultin (52) välillä on 0,8 mm:n liikuntavara. 

Huomautettakoon lopuksi, käynnistys- ja pysäytyskoneiston selostuksen yhteen- 
vetona, että jos huomaatte jonkin yksityiskohdan täsmäyksessä vikaa, on viisainta 
tehdä sataprosenttinen tarkistus ja käydä koneisto läpi kautta linjan kuljetusreestä 
ja ylivientiluistista kitkakytkimeen saakka, koska kaikki nämä täsmäykset ovat toisis- 
taan riippuvaisia. Alkakaa kitkakytkimestä, täsmätkää sitten pysäytyskielekkeet 
epäkeskossa, senjälkeen käynnistysvivut ja lopuksi kuljetusreki ja ylivientiluisti sekä 
niiden kosketus kielekkeisiin. 

Käyttäkää aina tavallista öljyä akselinastoihin ja kulutuspintoihin. Jos ylemmän 
pysäytysvivun (26) kosketuspinta, jota vasten pysäytyskieleke lepää, kuluu viettäväksi 
tai sen kulma pyöristyy, niin että kieleke pyrkii luiskahtamaan sivulle ja käynnistä- 
mään koneen liian aikaisin, käy pinnan jonkinverran hiominen välttämättömäksi, 
jotta se saadaan jälleen suoraksi. Jos kitkakytkin loksuu, kuluu tämä pinta yleensä 
pahasti. 


VALINPYÖRÄ 


Kuva 20 esittää nelimuottista valinpyörää vetohammaspyörineen (5). Tässä 
meidän on pantava merkille hammaspyörän vetonasta (7), vanhempi malli vasemmalla 
ja uusi oikealla, sekä niiden alla hammaspyörän teräsholkki. Nämä osat ovat suh- 
teellisen halpoja ja kaipaavat yleensä uusimista muutamien vuosien kuluttua. Kun 
valinpyörä tekee ensimmäisen neljänneskierroksensa ennen valamista tai kolme- 
neljänneskierroksensa valamisen jälkeen, ohjaavat epäkeskon hammassegmentit sen 
oikeaan asentoon. Jos vetoakselin laippa hammaspyörän takana tai vetonasta tahi 
sen holkki ovat löysiä tai väljiä, estyvät valinpyörän ohjaustapit (33) keskittymästä 
ohjaushylsyihin pihtipenkissä. Valinpyörän on ennen eteen siirtymistään kohdis- 

Kuva 21 


TUS 


| W | 

"ALLI 

y | 
2, 


Р 
) T 


tuttava niin, että ohjaustapit ja -hylsyt tulevat ehdottomaan linjaan keskenään. Jos 

tapit ja hylsyt ottavat vastaan kaikki vauriot ja kolaukset, joita valinpyörän loksumi- 

nen aiheuttaa, ne löystyvät sangen pian ja kuluvat, minkä kautta matriisirivin tasaus, 
M samoin kuin sivuterien rivinleikkaus, häiriintyy. Jos ohjaustapit ja -hylsyt ovat 
| paljon vahingoittuneet, on sivuterien täsmäys vaikeata, ellei mahdotonta. 

Pankaa varmuuden vuoksi pisara tai pari öljyä hammaspyörän vetotappiin ja 
holkkiin kerran viikossa ja sivelkää sormella hiukan öljyä ohjaustappeihin tai 
-hylsyihin. Olkaa kuitenkin varovaisia älkääkä antako tapeille öljyä niin paljon, että 
se vähitellen leviää kiiloihin ja matriiseihin. Voidelkaa valinpyörän napa joka viikko 
tavallisella öljyllä ja pyyhkikää öljyyn kostutetulla rievulla valinpyörän etupuolta 
hammastuksen vierestä. Valinpyörän ohjauskappaleiden (4) tulee levätä kevyesti 
pyörän etureunaa vasten, jota senvuoksi on hieman voideltava. 

Kuvassa 21 nähdään valinpyörän pyörintäkoneisto epäkeskoon kiinnitettyine koh- 
distuslaattoineen (24), jotka kohdistavat pyörän asennon, ennen kuin se tappeineen 
työntyy kohdistushylsyihin. Kohdistuslaatat (24) tarvitsevat jonkin ajan kuluttua 
uudelleentäsmäystä, riippuen siitä, ovatko eräät osat kuluneet. Nämä täsmätään 
ruuvien (44) takana olevilla täsmäysholkeilla (45). Laattojen tulee olla aina yhden- 
suuntaisia epäkeskon sorvatun ulkoreunan (16) kanssa ja on käytettävä mikrometriä, 
jotta tästä täsmäyksestä tulee täydellinen. Älkää yrittäkö asettaa laatan toista päätä 
toisen edelle saadaksenne pyörän menemään hieman pitemmälle kuin mitä hammas- 
pyörä sen kiertää ja siis pitää laatta vinosti täsmättynä. Osa epäkeskosta voisi sen- 
kautta murtua. 

Näitä kohdistuslaattoja täsmättäessä poistetaan suojavaippa hammaspyörien päältä 
ja kohdistusneliön (20) ollessa siinä asennossa, minkä se ottaa juuri kun elevaattori 
laskeutuu pihtipenkille, pidetään lamppua kartiomaisen hammaspyörän alla, jotta 
voidaan tarkasti kontrolloida, kuinka suuri liikuntavara on ennen täsmäystä. Liikunta- 
varan tulee olla vain paperin vahvuinen eli 5—6 sadasosamillin paikkeilla. Huoleh- 
tikaa tarkoin siitä, ettei kohdistusneliö purista kovasti kohdistuslaattaa, kun ne 
lepäävät yhdensuuntaisesti toisiaan vasten. 

Hammaspyórien suojavaipassa on — tai ainakin siinä tulisi olla — voiteluhuopa, 
jonka avulla kohdistuslaatat on pidettävä aina voideltuina. Huolehtikaa siis tarkoin 
siitä, että suojavaippa on paikallaan koneessa. Siihen katsomatta, että vaipan paikal- 
taan poissaolo voi muodostua vaaraksi latojalle, myös metallia voi räiskähtää padasta 
ja joutua hampaiden väliin ja pahimmassa tapauksessa murtaa rikki epäkeskon. 

Valinpyörän vetoakseli on varustettu jarrulla, jonka sisällä on nahkalevyt ja 
sivulla täsmättävissä oleva puristusjousi. Tämä piirros esittää uutta jarrumallia 
nahkalevyineen, jotka ovat noin kolme kertaa leveämpiä kuin vanhemmissa malleissa. 
Näitä nahkalevyjä on silloin tällöin hieman voideltava. Jarrun tarkoituksena on 
jarruttaa valinpyörää pyörähdyksen jälkeen, niin ettei se horjahtele edestakaisin 
työntyessään eteen. 

Alhaalla näkyy suurennettu kuva ohjaustapista, vasemmasta, sivuttain liikkuvasta 
ohjauskappaleesta ja oikeasta ohjauskappaleesta, jossa myös näkyy uusi huopa- 
voitelija ja lastunpoistaja. Mäntä (27), jonka ohjaustappi työntää sisään, työntyy 
, jousen painamana takaisin suojatakseen hylsyä lastuilta. Siinä on myöskin huopa- 
rengas, jonka tulee olla öljyttynä voidakseen huolehtia tappien voitelusta. Tämän 
laitteen ansiosta ei enää ole välttämätöntä voidella tappeja suoranaisesti. Vasemman 
ohjauskappaleen liukulaakeria on voideltava varovasti. 

YLEISULOSTYONTAJA 


Kuva 22 esittää yleisulostyöntäjää. Kun ulostyöntäjän sisäiset osat sijaitsevät 
verrattain kätkettyinä, ei ole harvinaista huomata, että ne voideltaessa usein jäävät 
huomioon ottamatta. Koska työntäjälevyt ja niiden lisätangot liikkuvat hyvin tiiviisti 
ohjausurissaan ja kaikki niiden pinnat ovat sileäksi hiottuja, on seurauksena, että 
nämä osat tulevat uurteisiksi ja että levyt kuluvat. 

Sentähden on joka viikko uusiutuvan voitelun yhteydessä vedettävä valinpyörä 
ulos, samalla tavoin kuin valinsuuta pyyhittäessä, ja pyyhkäistävä hieman öljyä 
juuri ohjauslaatan taakse kohtaan (1) ja (2), niin että öljy tunkeutuu tankoihin ja 
levyihin. Padan lämmöstä johtuen tavallinen öljy leviää liikuntatiloihin ja huolehtii 
riittävästä voitelusta. Huolehtikaa tarkoin valinpyörän luistin molempien liuku- 
kiskojen voitelusta, ennen kuin pyörä työnnetään jälleen sisään. Työntäjäluistiin (4) 
voidaan koneen normaaliasennossa sivellä öljyä takaapäin. Voidelkaa myös vaihto- 
luisti (20) ja tanko (18). 

Kun kone on ollut käytössä pari vuotta, on edullista ottaa valinpyöränluisti ulos 
koneesta ja puhdistaa ne urat, joissa levyjen lisätangot liukuvat, koska urien etu- 
päähän tavallisesti kokoontuu jonkin verran metallihiukkasia. Se osa, joka tavalli- 
simmin kaipaa uusimista, on vaihtotanko (3), mikä johtuu jatkuvista iskuista levyjen 
lisätankoja vasten. Kun vaihtotangon yläpää kuluu enemmän kuin alaosa, johtuen 
siitä, että tavallisimmin ladotaan lyhyitä rivejä, eivät kaikkien levyjen etupäät voi 
pitempiä rivejä (esim. 28 cic.) ladottaessa tulla yhtä pitkälle eteen ja samalle tasolle 
valinmuotin etureunan kanssa. Uutta vaihtotankoa (3) paikalleen asetettaessa on 
aina myös vaihdettava kannatintanko (18), koska sekä vaihtotangon alaosassa oleva 
reikä että kannatintangon yläpuoli tavallisesti kuluvat samanaikaisesti. 

Vaihtotangon yläpäähän on niitattu lyhyt nasta (25), joka sopii lisätankojen uriin 
ja ohjaa tangon oikealle, toivottua rivinleveyttä vastaavalle korkeudelle. Varmuuden 
saamiseksi siitä, että nasta pääsee menemään uriin vapaasti, täsmätään vaihtotangon 
vipu niin, että vaihtoluisti (20) ja kannatintanko (18) pitävät vaihtotangon sopivalla 
korkeudella, jotta se voi liukua uriin vastuksetta. Vipu on hehkutettua valurautaa 
ja sitä voidaan taivuttaa, jos se pienempää täsmäystä varten on välttämätöntä. 

Jos lisätankojen pysäytinkisko (26) on kulunut, niin että vaihtotangon nasta ei 
voi mennä uriin, on kisko korvattava uudella. Tämän vuoksi on valinpyöränluisti 
tilaisuuden tullen otettava ulos koneesta pysäytinkiskon tarkastusta varten. 

Jos teillä on vaikeuksia rivien tarttumisesta valinkaavoihin, niin muistakaa, että 
teidän ei tule hakata rivejä ulos työntäjävivun avulla koneen takaa, koska työntäjä- 
levyt ja muut työntäjäosat eivät kauan kestä 'sellaista rasitusta. Tämän kautta syntyy 
myös tarpeettomia vahinkoja ja kulumista koneessa, joita luonnollisesti on vältettävä. 
Itse ulostyöntäjä on tavallisesti viimeinen tutkittava kohta, jos rivit tarttuvat valin- 
kaavoihin. Valinkaava voi olla vahingoittunut, leveyskappaleet huonoja, metalli 
kaipaa parantamista (uudelleen lejeerausta), ja itse asiassa on monta eri seikkaa 
tutkittava, kun ilmenee taipumusta rivien kiinnitarttumiseen. Sääntönä voidaan pitää, 
että jos työntäjälevyn yhteinen etureuna on yhdensuuntainen valinkaavan etupuolen 
kanssa ja työntäjä liukuu kevyesti, se ei ole syypää häiriöön. 

Huolehtikaa työntäjälevyjen sopivasta voitelusta ja sen toiminnan tarkkailusta 
säännöllisin väliajoin. 

VALINPYÖRÄN LUISTIN TASMAYS 


Piirros 23 esittää valinpyörän luistin epäkeskoa, joka on suuren hammaspyörän 
sisäpuolella. Kuva on koneen oikealta puolelta, siis moottorin puolelta nähtynä. 

Tämän kuvan tarkoituksena on osoittaa epäkeskeisessä täsmäystapissa (92) olevan 
valinpyörän luistin epäkeskorullan (91) asema suhteessa epäkeskon teräskappaleisiin 
määrätyssä koneen asennossa. Tässä pisteessä (83) on valinpyörän luistin eteenpäin 
suuntautuva liike täsmättävä epäkeskeistä tappia kiertämällä. Kun rulla sijaitsee 
tämän teräskappaleen kohdalla, on männän vivun rulla noin 25 mm:n päässä laskeutu- 
miskohdastaan ja pata valmiina puristumaan toisen kerran valinmuottia vasten. Tätä 
täsmäystä suoritettaessa poistetaan 1. elevaattorin takaleuka ja asetetaan valinleuat 
neljälle cicerolle. Varmuuden vuoksi poistetaan männän varren kiinnitystappi. Antakaa 
koneen pyörähtää osan kierrostaan, painakaa kiinni käsivipu ja pysäyttäkää moottori. 
Kiertäkää sitten konetta hitaasti käsin, kunnes epäkeskon rulla lepää osoitettua teräs- 
kappaletta vasten ja pata on niin kaukana edessä kuin mahdollista ilman, että valinsuu 
koskettaa valinkaavaa, mika on pantava merkille. Jos se tekee sen, niin irroittakaa 
ruuvipultti (87) padan vivusta vetämällä ulos sen kiinnitystappi (86). (Ellei täs- 
mäyksen suorittaminen yllämainitusta syystä ole mahdollista kiinnitystappia poista- 
matta, osoittaa se, että padan vivun alapään siirtymismahdollisuus taaksepäin on liian 
suuri, joten tarkoitettua liikuntavaraa matriiseille ja kiiloille ei saada aikaan, jollei 
myöskin mutteria (85) kierretä sisäänpäin. — Suom. huom.) Pata nimittäin ei saa 
levätä valinmuotin taustaa vasten. Työntäkää sitten luisti takaisin, niin että rulla 
koskettaa teräskappaletta ja sijoittakaa noin 0,12 mm:n vahvuinen paperi valinmuotin 
etupuolen ja valinleukojen väliin. Kiertäkää sitten epäkeskeistä tappia (92), kunnes 
paperin määräämä liikuntavara on aikaansaatu. 

Tämä liikuntavara on välttämätön, jotta matriisit ja kiilat voivat sulkemisen aikana 
levittäytyä. Jos liikuntavara on huomattavasti suurempi, seuraa siitä tavallisesti, että 
matriisinkannat valupuolella kuluvat tarpeettomasti. 


VALINKONEISTO 


Kuvassa 24 on, koneen vasemmalta puolen katsottuna, läpileikkaus valinkoneistosta, 
joka esittää pataa valuasennossa juuri ennen vipuvarren antamaa lopullista puristusta 
ja silmänräpäystä ennen kuin männänvipu painuu alas valaakseen. Epäkeskoryhmä 
on tällöin kiertynyt hieman pitemmälle kuin epäkeskeistä tappia täsmättäessä. 

Kun padan vipuvarren rulla (17), joka näkyy vasemmalla ylhäällä, tulee epäkeskon 
teräskappaleen huipulle ja kehittää voimakkaimman painonsa, on vipuvarren (16) 
puristuttava noin 4—5 mm irti ruuvipultin pysäytinmutterista (85). Kun vipuvarsi 
palaa takaisin mutteria (85) vasten, kuten koneen normaaliasennossa, tulee jousen (18) 
renkaiden välillä olla noin 2 Уә mm:n tila, ja tämä täsmäys tehdään muttereilla 
(89) ja (90). 

Näiden molempien mittojen mukainen täsmäys on antava teille padan oikean 
puristuksen valinmuottia vasten, jonka tulee olla noin 360 kg. Älkää lisätkö padan 
puristusta valinsuun huonoa asemointia parantaaksenne älkääkä salliko vipuvarren 
puristua eroon pysäytinmutterista enemmän kuin korkeintaan 5 mm. 

Huolehtikaa siitä, että jousi (18) on aina hyvässä kunnossa, sillä jos se on mur- 
tunut, on seurauksena takaruiskutuksia. Sen vuoksi on asiallista pitää aina yksi tällai- 
nen jousi varastossa. 

Jo useita vuosia ovat sekà vipuvarren rulla että männän vivun rulla olleet varus- 
tettuja antikitkarullilla eli rullalaakereilla. Tämä ei kuitenkaan merkitse sitä, ettei 
niitä tarvitsisi voidella. Päinvastoin ne vaativat säännöllisempää voitelua kuin tavalliset 
rullat ja akselitapit. Jos kuitenkin näitä uusia laakereita voidellaan sopivalla tavalla 
joka viikko, ne tulevat kestämään useita vuosia kauemmin kuin tavalliset rullat. Älkää 
käyttäkö yksinomaan vaseliinia, joka kovettuu padan lämmön vaikutuksesta, vaan 
sekoittakaa yhteen grafiittia ja öljyä ja käyttäkää tätä seosta asettaessanne rullia 
takaisin paikoilleen. 
Olivatpa kyseessä mitkä rullat hyvänsä, niin huolehtikaa tarkoin siitä, että Öljy 
todellakin menee akselitappeihin ja laakereihin. Jos joskus haluatte vaivautua ottamaan 
irti jonkin rullista, tulette hämmästymään huomatessanne, että Oljyreiat ovat täynnä 
kovettunutta rasvaa. Jos öljy pääsee laakereihin asiaan kuuluvassa järjestyksessä ja 
sitä tiputetaan niihin joka viikko, tulevat epäkeskojen pinnat säilymään hyvässä 
kunnossa pitkiä aikoja eteenpäin. Älkää pitäkö epäkeskon pintoja aivan kuivina, vaan 
voidelkaa niitä hieman. Jos jokin rulla on kulunut joltain kohdalta tasaiseksi, vaihtakaa 
se välittömästi uuteen ja asettakaa samanaikaisesti uusi akselitappi. Rullat ja tapit 
ovat joka tapauksessa paljon halvempia kuin epäkeskot. 
Se padanjalkalaakerimalli, joka on kuvattu piirroksessa alhaalla vasemmalla, on 
nyt ollut käytännössä noin 15 vuotta. Täsmäysruuvien (7) ja (8) puristus kohdistuu 
nyt akselin ylä- ja alapuolelle ja akselipesät (4) ovat liian vahvoja murtuakseen. 
Älkää kuitenkaan kiertäkö etumaisia täsmäysruuveja liian kireälle, olkoonpa sitten 
| kysymyksessä vanhemmat tai uudemmat akselipesät. Uuden mallin ollessa kyseessä 
| voi padan jalka murtua, jos eturuuvia kierretään liian kireälle. Vanhempien mallien 
| akselipesät voivat haleta tai leikkautua kiinni akseliin. Uusissa akselipesissá on voitelu- 
| reikä, joka johtaa suoraan akseliin, ja kun ne kannattavat huomattavaa painoa, ne on 
| voideltava joka viikko. Pieni padan palauttajaepäkesko, joka näkyy piirroksen oikeassa 
| alakulmassa, on voideltava vaseliinilla. 
| Männän ja sylinterin puhdistuksen sekä metallintasausreikien (4), joista toinen 
| näkyy piirroksen keskellä vasemmalla, aukaisemisen yhteydessä on valinsuu puhdistet- 
| tava joka aamu. Valinsuuhun tarttuva metallikerrostuma estää tiiviin sulkeutumisen 
valinmuottia vasten, ellei sitä päivittäin poisteta. | 
Jos padan asemointi on moitteeton, tulee valinmuotin taustan jättää tasainen jälki 
valinsuuhun, kun muotti sivellään aivan kevyesti merkkivärillä ja valinsuu vedetään. 
| käsin sitä vasten. Tulette toteamaan, että on helpompi suorittaa kaikki padan valmis- 
televa täsmäys tällä tavoin, kun konepaine sitävastoin on kyllin voimakas kyetäkseen 
| hieman vääntämään padan jalkoja, jos täsmäys ei ole virheetön. Jos käytätte 
| menettelytapana padan eteenpäin vetämistä käsivoimin, on 1. elevaattori laskettava 
pihtipenkille ja valinleuat asetettava 4 ciceron leveydelle. Ohut seos punaista merkki- 
väriä ja öljyä sivellään valinmuotin taustaan ja valinpyörä vedetään eteen, niin että 
muotin etupuoli lepää valinleukoja vasten. Vetäkää sitten pata eteenpäin, niin että 

| valinsuu koskettaa valinmuottia, jolloin saatte valinsuuhun selvän jäljen, joka osoittaa 
asemoinnin tarkkuuden. 

Muistakaa, että hyvä asemointi ei ole mitään muuta kuin että virheettömän tasa- 
pintainen valinsuu kohtaa ehdottoman tasapintaisen valinmuotin tasaisesti yli koko 
pinnan. Valinmuotti, jota pohjaveitsi on vahingoittanut, ei enää ole tasapintainen, 
minkä vuoksi kyseessä olevaan tarkistukseen on aina käytettävä parhainta valinmuottia. 

POHJAVEITSI 


Piirroksessa 25 nàemme hyvàn kuvan pohjaveitsestà ja valinmuotin puhdistajista. 

Ensiksi ja erikoisesti haluamme huomauttaa, että pohjaveitsi ei saa levätä valin- 
muotin taustaa vasten ei edes kevyesti, leikatakseen rivin tavalliseen kirjakekorkeuteen 
(Didot). Uudessa Linotypessä, jossa kaikki osat ovat täydellisiä, voitte pistää ohuen 
sanomalehtipaperin pohjaterän kärjen ja valinmuotin taustan väliin, kun terä on 
täsmätty leikkaamaan rivin täydelliseen korkeuteen. Itse asiassa tulee liikuntavaran 
olla 0,06 mm, ja jos pidätte tämän vahvuista messinkilevyä uudelleen teroitetun terän 
kärjen ja valinmuotin välissä, niin voitte täsmätä terän tarkasti tylsyttämättä tai 
vahingoittamatta sitä. 

Luonnollisesti voivat valinpyörä ja valinmuotit vanhassa koneessa joutua alttiiksi 
muutoksille. Jos valinpyörä on alkanut ’heittää’ tai tullut kieroksi ja valinmuotin tausta 
vahingoittunut tai tullut uurteiseksi, niin on pohjaterän täsmääminen leikkaamaan 
kolmen tai neljän valinmuotin rivit ehdottomasti saman korkuisiksi hyvin vaikea 
tehtävä. 

Jos kohtaatte vaikeuksia pohjaterän asettelussa, yrittäessänne saada kaikkien 
neljän muotin rivit yhtä korkeiksi, vaikka pyörä ei hammasreunan kohdalla "heitä? 
enempää kuin pari sadasosamillimetriä ja valinmuottien taustat ovat tasapintaisia ja 
vahingoittumattomia, on luultavaa, että valinpyörän ylä- ja alaohjauskappale (4) 
eivät lainkaan lähenny pyöränreunan etupuolta, vaan että voitte pistää jopa kartongin- 
kappaleen väliin. 

Toinen seikka, joka teidän on tarkistettava, on, onko valinpyörä mahdollisesti 
löystynyt akselissaan. Kolmanneksi tulee teidän irroittaa valinmuotit pyörästä ja 
terävällä messinkilinjalla tai muulla sellaisella tutkia niiden taustoja, todetaksenne, 
ovatko kannet ehdottomasti samalla tasolla alaosien kanssa. 

Jos valinmuotin kannen kohdistuspylväät ovat taipuneet vaikka vain pari sadasosa- 
milliäkin, on tämä vika ehdottomasti korjattava. Valinmuotit on sen jälkeen puhdis- 
tettava ’mold polish'illa ja pantava toistaiseksi sivuun. 

Tämän jälkeen irroitatte valinpyörän, kun varmuuden vuoksi pohjaterä ensin on 
poistettu ja molemmat ohjauskappaleet sekä etulevy irroitettu. Jos käytetään jäähdy- 
tysvesiletkuja, ne on kytkettävä irti, niin että pyörän akseli voidaan ottaa ulos 
luistista. Jos lian annetaan kokoontua akselin taakse, tämä lisää pyörän mahdolli- 
suuksia kulkea epävakavasti akselillaan. Sen tähden on luistin ja akselin etupinnat 
tarkoin puhdistettava ja hangattava liasta vapaiksi, niin että tukipinnat kokoon pan- 
taessa sulkeutuvat tiiviisti toisiaan vasten. Sitten kun mahdolliset särmät ('graadit”) 
valinpyörästä on poistettu ja se on tullut huolellisesti puhdistetuksi, etenkin valin- 
muottien tukipintojen kohdalta, olette varmaankin toteava, että oikeastaan ei lainkaan 
tai ainakin hyvin vähäistä epävakavuutta on havaittavissa sen jälkeen, kun akseli, 
valinpyörä ja etulevy on kiinnitetty paikoilleen. 

Sen jälkeen on ruuvattava kiinni pyörän molemmat ohjauskappaleet ja yksi ker- 
rallaan täsmättävä taaksepäin, niin että ne aivan kevyesti lähentyvät pyörän etureunaa, 

jotta saadaan poistettua sen mahdollisesti jäljelle jäänyt epävakavuus. Tällä tavoin 
saatte valinpyörän, joka pyörii esteettömästi, horjumatta eteen- ja taaksepäin siinä, 
mihin pohjaterä on sijoitettu. Näin ollen on valinmuotin nyt ohitettava pohjaterä 
tasapintaisesti eikä valinpyörä voi puristua loitommalle terästä, kun tämä alkaa leikata 
yliriippuvia valujätteitä rivin pohjasta. Jos siis valinmuotit ovat tulleet huolellisesti 
kiinniruuvatuiksi paikoilleen ja uusi pohjaveitsi täsmätyksi paikalleen oikealla liikunta- 
varalla terän kärjen ja muotin pohjien välissä sekä sitäpaitsi kaikki asiaan kuuluvat 
osat ovat hyvässä kunnossa, tulee kaikkien neljän valinmuotin tuottaa rivejä, joilla 
on sama kirjakekorkeus. 


Eräs asia, josta erikoisesti huomautettakoon, on, että ette tilaisuuden tullen ota irti 
valinpyörää ja jälleen ilman muuta kiinnitä sitä takaisin sen vuoksi, että mahdollisesti 
pidätte sitä helpoimpana tapana poistaa metalli erikoisen vaikean takaruiskutuksen 
jälkeen. Valinpyörän oikea kiinnitys luistiin, pyörän ohjauskappaleiden täsmäys ja 
pohjaterän jälleen paikalleen asettaminen on työ, joka vaatii sekä tarkkuutta että 
huolellisuutta. 


Jos, valinpyörän ollessa siten täsmättynä kuin nyt on selostettu, sattuisi vaikea 
takaruiskutus, joka puristaa pyörää liian voimakkaasti, voi sattua, että se painuu 
eteenpäin pohjaterästä, jolloin ainoastaan ohjauskappaleet tarvitsee täsmätä uudelleen. 
Siis, jos takaruiskutus on sattunut, olkaa hyvin varovaisia, kun metalli on poistettava 
pohjaterän ympäriltä, niin ettei terä puristu lähemmäksi valinmuottia. Säilyttäkää 
aina liikuntavara terän kärjessä. 


Katsokaa, että sekä valinmuotin etu- että takapinnan puhdistajan huovat ovat 
hyvässä kunnossa älkääkä salliko, että huopasäiliö lepää valinmuotin takapintaa vasten. 
Liikaa öljyä ei tule käyttää huovissa tai muissa paikoissa, missä se voi joutua koske- 
tuksiin matriisien kanssa. Amerikkalaiset suosittelevatkin öljyn asemesta grafiitin 
käyttöä takapuhdistajan huovassa, sillä matriisien sivuihin päässyt öljy ikäänkuin 
valmistaa tietä metallille sen tunkeutumiseksi niiden väliin. Tämä metalli kokoontuu 


ajan mittaan sivuille, ja ohuet seinämät puristuvat sisään aiheuttaen huippuja 
ladelmaan. 


VEITSILAITE 


Piirroksessa 26 nähdään takaapäin kuva veitsilaitteen uudesta mallista, joka on 
säädettävissä 5 pisteen keilistä 45 pisteen keiliin saakka. Täsmäysruuvien päät on 
merkitty mikrometrimitoilla tuhannesosa englannin tuumissa. Laite on varustettu 
kolmannella ohjauslaakerilla (10), joka pitää liikkuvan terän (6) ehdottoman yhden- 
suuntaisessa asennossa keilin muutoksissa. Siinä on sitäpaitsi mukava kädensija terän 
siirtoa varten, jota kierretään keililtä toiselle, ilman mitään hankausta asetteluruuveja 
(16) vasten. Kukin keili täsmätään yksilöllisesti, siis toisia keilejä häiritsemättä tai 


liikuttamatta. On yleensä hyvin harkittua pitää aina yksi vastaterotettu veitsipari 
varalla. 

HARJOJA 


Piirroksessa 27 esitetään muutamia erilaisia harjoja, jotka ovat sopivia koneenne 
oikeaan puhtaanapitoon. | 


Harja matriiseja varten 


Yläkuva esittää pyöreätä metallilankaharjaa ja matriisinpidikettä, joita käytetään 
matriisien puhdistuksessa. Tämä harja voidaan kiinnittää rivisahaan tai moottoriin, 
jos teillä on sellainen. Jollei teillä ole metalliharjaa, voitte käyttää kumiraavinta 
matriisien puhdistuksessa. 

Jos matriiseissa on öljyä, jota ei voi poistaa harjalla, ja niiden peseminen osoit- 
tautuu välttämättömäksi, niin älkää heittäkö niitä pesuastiaan, vaan asettakaa ne 
rivilaivalle ja harjatkaa matriisinkannat ja -korvat varovasti bensiiniin kastetulla 
jäykällä harjalla. 

Kunkin matriisin sivut kuivataan sen jälkeen hieromalla niitä pehmeään, bensii- 
nillä kostutettuun huovankappaleeseen. 

Älkää puhdistako matriiseja millään aineella, joka sisältää messinkiä syövyttävää 
kromihappoa. Heikkokin sellainen seos tuhoaa kuvion ja sivuseinämät ja aiheuttaa 
metallin tarttumista sivuihin, minkä seurauksena on epäselvä kuvio ja huippua 
kirjainten välissä. Tarkan ja usein uudistetun tutkimuksen avulla on huolehdittava 
siitä, ettei tällainen vika ehdi kehittyä. 

Älkää käsitelkö näppäimistöä ja matriiseja likaisin tai Oljyisin käsin. Pitäkää 
kätenne puhtaina ja kuivina. Rasva ja lika ovat matriisien pahimpia vihollisia. 


Harja makasiineja varten 


Vasemmalla oleva harja, jonka hyvin tunnette, on ns. makasiiniharja. Makasiini 
on puhdistettava säännöllisin väliajoin. Ensiksi suoritetaan kuivaharjaus pölyn ja 
irrallisen lian poistamiseksi. Jos makasiini tai matriisit ovat Oljyisia tai tahmeita, on 
harja ensin kastettava bensiiniin ja sitten harjattava kanavat perusteellisesti. Maka- 
siini ja matriisit on pidettävä aina puhtaina. 

Älkää käyttäkö grafiittia matriiseissa ja makasiineissa. Kosteat kädet tahi kostea 
ilma aiheuttavat, että grafiitti pikeentyy ja muodostaa matriisien sivuihin ja kanaviin 
kovan kerroksen. Seurauksena tästä on, että sellainen puhdistus on uudistettava 
lakkaamatta, mikä luonnollisesti voi aiheuttaa tarpeetonta vahinkoa. 


Harja koneenjalustaa ym. varten 


Toinen harja vasemmalta on koneenjalustan, pääepäkeskojen, pihtipenkin ja 
muiden osien puhdistusta varten tarkoitettu pienempi harja. 

Kolmas harja on pikkuosien, kuten matriisinkantojen ja näppäinepäkeskojen 
puhdistukseen sopiva pienempi harja. 


Harja mäntää varten 


Oikealla oleva harja on mäntäharja, jota on käytettävä joka päivä. On hyvin 
tärkeätä kuoria kuona padasta joka kerta, kun mäntä ja sylinteri puhdistetaan. 
Mitään rasvaa tai muuta vastaavaa ainetta ei pidä käyttää padassa tai männässä, 

koska mikään voitelu ei ole tässä välttämätöntä. Mäntää puhdistaessanne käyttäkää 
tilaisuutta sylinterin metallintasausreikien puhtaaksikaapimiseen siihen tarkoitetulla 
koukulla. Nämä molemmat reiät on aina pidettävä auki. 


Puhdistakaa lattia 


Lattiaan koneen alla on myös kiinnitettävä määrättyä huomiota. Se on lakaistava 
puhtaaksi, niin että jos matriiseja tai kiiloja putoaa lattialle, ne eivät vedä mukanaan 
öljvä ja likaa, joka sitten leviää koneen muihin osiin. On aivan mahdotonta saada 
aikaan oikeita täsmäyksiä, jos eri tukipinnat ovat lian peitossa. 


Kumitelat 
Peskää kumitelat kerran kuukaudessa kunnollisesti vedellä ja suovalla, jota var- 
maankin on käytettävissänne. Sen kautta pidennätte niiden käyttökelpoisuusaikaa 
ainakin kolmanneksella ja tuloksena on näppäimistön varmempi toiminta. Kuivatkaa 
telat hyvin, ennen kuin ne asetetaan takaisin paikoilleen. 


LATOMAKONEMETALLISTA 


Lopuksi vielä muutama sana metallista, jota käytetään Linotype-koneissa. Mitä 
suurin merkitys on sillä, että tämä metalli on ensiluokkaista laatua sekä että sitä 
jälleensulatuksessa käsitellään oikealla tavalla. Metallitehtaat, esimerkiksi Syracuse, 
ovat joskus toimittaneet pieniä erikoiskirjasia, jotka sisältävät eräitä metallin jälleen- 
sulatuksessa tarpeellisia neuvoja. Metallikysymykseen on kiinnitettävä mitä suurinta 
huomiota, koska luonnollisesti ei edes parhaitenkaan kunnostettu kone voi valaa hyviä 
rivejä, jos metalli on huonoa. 


VOITELUOHJEET 


Jotta voitaisiin varmistaa tehokas ja häiriötön toiminta pitkäksi ajaksi eteenpäin, 
on koneen hoidossa seurattava määrättyä järjestelmää. Tässä järjestelmässä on oikea 
voitelu yksi tärkeimmistä tekijöistä. Tämän suorittamiseksi perusteellisella ja järjes- 
telmällisellä tavalla on seuraavissa valokuvissa merkitty kaikki koneessa olevat öljy- 
reiät ym. voitelukohdat. Eräissä tapauksissa on kaksi tai useampia reikiä merkitty 
samalla luvulla. Reikien luku ilmoitetaan tekstissä esim. (2) :lla. 

Öljyreiät on sijoitettu niin, että ne ovat helposti ulottuvilla. On painettava mieleen, 
että muutama harva tippa öljyä lyhyemmin väliajoin on taloudellisempaa ja paljon 
tehokkaampaa kuin että silloin tällöin voidellaan liian runsaasti. Öljyn tuhlauksen 
lisäksi tarpeeton Öljy auttaa lian kokoontumisessa ja tulee varmuudella vaikuttamaan 
enemmän vahingoksi kuin hyödyksi. Pyyhkikää trasselitukolla pois kaikki tarpeeton 
Öljy voitelureikien ympäriltä. Ennen kaikkea on kuivattava pois kaikki öljy sellaisista 
osista, jotka joutuvat kosketuksiin matriisien kanssa, joka mahdollisesti estäisi niiden 
moitteetonta kokoontumista. 

Ei ole mahdollista ilmoittaa, miten paljon öljyä kukin erillinen koneenosa tarvitsee. 
Ne erilaiset olosuhteet, joissa se toimii työaikaan, puhtaanapitoon ja lämpöolosuhteisiin 
nähden, vaikuttavat, että tämä parhaiten ratkaistaan kullakin paikalla erikseen siten, 
että aivan yksinkertaisesti kokeillaan eri koneenosien tarve. Voidaan vain huomauttaa, 
että alati liikkuvat osat tarvitsevat säännöllisempää voitelua kuin ne osat, jotka työs- 
kentelevät vain silloin, kun kone tekee kierroksensa. 

Erikoisen tärkeätä luotettavan voitelun kannalta on voiteluaineen laatu. Halpa 
kasvisöljy on epätaloudellista. Käyttäkää aina ensiluokkaista koneöljyä, joka ei 
pikeenny. 

Seuraavilla sivuilla olevat kuvat osoittavat Oljyreikia ja muita voitelukohtia mal- 
leissa 29, 30, 31 ja 32 sekä keskityslaitteessa. Ne voivat kuitenkin olla apuna mui- 
denkin mallien voitelussa. 

ren: еж 


TIUETTAT | 


20 Ylemmän kokoojansuun akselin öljyreiät 
(2) (yksi reikä akselin molemmissa päissä) 


(malli 29 ja 30). 


21 Liikkuvan rintaohjaimen tasapainojousi 
ja sen epäkeskorulla (voitele painotanko 
ja rulla) (malli 29 ja 30). 

22 Ylemmän kokoojansuun lukitsemismäntä 
(voitele painotanko) (malli 29 ja 30). 

23 Sivumakasiinin ylemmän  kokoojansuun 
akselin öljyreiät (2) (yksi akselin kum- 
massakin päässä) (malli 30). 

24 Sivumakasiinin hammastangot ja ham- 
maspyörät kohottamista ja laskemista 
varten (malli 30 ja 32). 


Seuraavan sivun tekstiselitykset. 

28 Matriisintyöntövivun laakerien öljyreiät 
(2) (yksi reikä akselin kummassakin 
päässä). 

29 Männän vivun öljyreiät (3). 

30 Pystysuoran valinsuunpyyhkäisijän ak- 
selilaakerin öljyreiät (2) (esiintyy har- 
voin). 

31 Öljyreiät valinpyörän lyhyen vetoakselin 
laakereissa (2). 

32 Valinpyörän pvörittäjäepäkeskon teräs- 
kappaleet (voitele hammaspyörien suojus- 
vaipassa oleva huopa). 


ЕСЕГЕ A CR 
TTT ATTA 


25 Öljyreiät ylemmän kokoojansuun veto- 
hammaspyörän akselin laakerissa (yksi 
reikä mallissa 29 ja kaksi reikää mal- 


lissa 30). 


26 Ylemmän kokoojansuun vaihtovarren epä- 
kesko ja rulla (yksi mallissa 29 ja kaksi 
mallissa 30). 

27 Öljyreiät ylemmän kokoojansuun vaihto- 
varren epakeskon akselilaakerissa (2) 


(malli 29 ja 30). 


У oidelkaa säästeliäästi kaikki tukipinnat, 
jotka eivät ole öljyretvillä varustettuja. 
Älkää salliko mitään öljyä ylemmän ko- 
koojansuun vaihtovarren rullien epäkeskoilla. 


33 Valinpyörän kohdistusneliö (voitele ham- 
mastus ja neliön sivut). 


34 Toisen sulkijavivun kitkarullan öljy- 
reiät (2). 
35 Ensimmäisen  sulkijavivun — kitkarullan 


Oljyreiat (2). 

36 Valinleukojen lukitsemisvarren Oljyreika 
( keskityslaite). 

37 Valinleukojen lukitsemisvarren ja kon- 
trollitangon varren akselin óljyreiat (2) 
keskityslaite. 


an 


38 Valinleukojen kontrollitangon varren 
öljyreikä (keskityslaite). 

39 Valinpyörän luistin varren käsivivun 
laakerin öljyreiät (2). 

40 M in vivun sisemmän laakerin öljy- 
reiät (2). 

41 Epakeskon varren luisti sulkemisen va- 
pauttamiseksi (voitele kitkapinta) (keski- 
tyslaite). 

42 Valinpyörän akselin öljyreikä. 

43 Valinpyörän luistin epäkesko ja suuri 
hammaspyörä (voitele hammastus). 

44 Valinpyörän luistin epäkeskorulla ja var- 
ren rulla (voitele rullat ja niiden akseli- 
tapit). 


45 Käynnistys- ja pysäytyskäsivivun akseli- 
tappi sekä yhdystangon kitkapinnat. 

46 Öljyreikä männän varmistimen akseli- 
ruuvissa. 

4% Valinpyörän luistin liukupinnat (vedä 
ulos valinpyörä ja voitele pinnat). 

48 Kiilanpalautusvivun laakerien öljvreiät 
(2) (yksi etupuolella ja yksi takalaake- 
rissa koneen rungossa). 

49 Rivinkuljetusreen laakerien óljyreiàt (2) 
(yksi etu- ja yksi takalaakerissa). 

50 Rivinylivientivivun laakerien öljyreiät 
(2) (yksi etu- ja toinen takalaakerissa). 


` 


51 Vasemman valinleuan sulkijatanko (voi- 
tele liukupinnat). 

52 Öljyreikä vasemman rivivivun laakerissa. 

53 Öljyreiät valinleukojen apuvivun laake- 
rissa (2) (keskityslaite). 

54 Valinleukojen = kontrollitanko (voitele 
tangon sivut) ‘(keskityslaite). 

55 Sulkemiskontrolliepäkesko (voitele kitka- 
pinta) '(keskityslaite). 

56 Öljyreikä valinleukojen lukitsemiskoneis- 
ton täsmäysruuvin epäkeskossa (keskitys- 
laite). 

5% Sulkutangot (2) (voitele tankojen pin- 
nat). 

58 Terien puhdistajan tanko (voitele pinta). 


59 Automaattisen pysäyttimen puskuritappi 
'(voitele pinta). 

60 Öljyreikä automaattisen pysäytintangon 
vivun laakerissa. 

61 Öljyreikä oikean rivivivun laakerissa. 

62 1. elevaattorin  kursiivikisko (voitele 
äärimmäisen säästeliäästi). 

63 1. elevaattorin kursiivikiskon vivut (voi- 
tele hiukan). 

64 1. elevaattorin luisti (voitele liukupinnat). 

65 Öljyreikä terien puhdistajan kulma- 
vivussa. 


66 2. elevaattorin painojousitangon ruuvi- 
pultti. 


67 1. elevaattorin kitkarullan öljyreikä. 

68 Valinleukojen kiinnilyöntivivun epäkesko- 
rullan öljyreikä (keskityslaite). 

69 Valinleukojen kiinnilyöntivivun laakerin 
öljyreikä (keskityslaite). 

70 Matriisin työntövivun epäkesko ja kitka- 
tappi. 

71 Männän vivun rullalaakerin öljyreiät (2). 

72 Öljyreiät valinleukojen kiinnilyöntivivun 
jousivarren laakerissa (2) (keskityslaite). 


Om 


N . doa 


73 Öljyreikä valinleukojen kiinnilyöntivivun 
apuvivun laakerissa (keskityslaite). 

"4 Padan epäkeskorullan öljyreiät (2). 

75 Öljyreiät padan vipuvarren laakerissa (2). 

16 Valinleukojen  lukitsemisvarren rullan 
Oljyreika (keskityslaite). 

1" Öljyreiät maKasiinin korkeusasennon sää- 
tösakaran laakereissa (2) “(yksi akselin 
kummassakin päässä). 

78 Öljyreiät valinpyörän pitkän vetoakselin 
laakereissa (2). 

79 Valinpyörän tukiruuvin rasvakuppi. 

80 Padan jalkojen laakeripesien öljyreiät 
(2) (yksi reikä kummassakin jalassa). 

81 Väliakselin vetohihnan kiristysrullan öljy- 
kuppi (72—90 kanavan koneissa). 

82 Vetoakselin laippa (voitele tukipinta). 

83 Vetoakselin rasvakupit (2). 

84 Öljyreiät 1. elevaattorin vivun ja työn- 
täjävivun laakereissa (2). 

85 Kuljettajavivun rulla ja akselitappi. 

86 Pääakselin rasvakupit (2). 

87 2. elevaattorin vivun akselilaakerin öljy- 
reiät (2). 

88 Öljyreiät sulkijavipujen laakereissa (2). 

89 Rivinylivientivivun rullan Cljyreikä. 

90 Kuljettaja- ja rivinylivientiepäkeskojen 
kitkapinnat. 

91 Öljyreikä 2. elevaattorin varmistinhaka- 
sen laakerissa. 

92 Ulostyöntäjävivun — palauttajaepäkeskon 
terässakara (voitele vastepinta). 

93 Ulostyöntäjävivun laakerin öljyreiät (2). 

94 Öljyreikä ensimmäisen sulkijavivun jousi- 
vivun jousitangon laakerissa. 

95 Padan palauttajaepäkesko (voitele epä- 
keskon pinta suuressa hammaspyörässä). 

96 Ensimmäisen sulkijavivun öljyreiät (2). 

97 Öljyreiät 2. elevaattorin kitkarullan laa- 
kerissa (2). 

98 Öljyreikä toisen sulkijavivun jousitangon 
laakerissa. 

99 Valinleukojen takaisinvetäjävivun 
reiät (2) (keskityslaite). 


öljy- 


100 Antikitkarullat makasiinin nostolaitteen 
laakerissa (6). 

101 Kitkakytkimen tangot ja akselinastat. 

102 Ilmajarrun männän varren akseliruuvi. 

103 Moottorin rasvakupit (2). (Huom. Kes. 
kipaksua kuulalaakerirasvaa moottoriin.) 

104 Suuren hihnapyörän rasvakuppi. 

105 Pystysuoran käynnistysvivun akseli. 

106 Automaattinen varmuuskieleke ja auto- 
maattinen pysäytyskieleke (öljyä vaste- 
pinnat ja akselitapit). 


(voitele 


107 Ulostyöntövivun  terássakara 
pinta). 

108 Ulostyöntövivun täsmättävä mukaanve- 
täjä (voitele teräslaatta). 

109 Täsmättävän mukaanvetäjän öljyreikä. 

110 2. elevaattorin akselilaakerien öljyreiät 
(2) (malli 29 ja 30). 

111 2. elevaattorin vipunivelen öljyreiät (2) 
(malli 29 ja 30). 

112 Öljyreiät 2. elevaattorin epäkeskovivussa 
(2) (malli 29 ja 30). 

113 Toisen sulkijavivun öljyreikä. 

114 Sivumakasiinin. nostohammaskiskon oh- 
jausrullat (2) (öljyreiät sijaitsevat rul- 
lien sivuissa) (malli 30 ja 32). 


115 Sivumakasiinikehyksen — nostohammas- 
pyörien hampaat (malli 30 ja 32). 


116 Sivumakasiinin nostoakselin kuulanive- 


let (2) (malli 30 ja 32). 


117 Makasiinin nostovivun kiinnikytkentä- 
kierukka (yksi mallissa 29 ja 31) (kaksi 
mallissa 30 ja 32). 


118 Sivumakasiinikehyksen nosto-ohjauskis- 
kon ohjausrullat (4) (malli 30 ja 32). 

119 Väliakselin rasvakupit (2). 

120 Kokoojan vetohihnapyörän akselin ras- 
vakuppi. 

121 Molemmat  kartiohammaspyorat 
akselissa ja kokoojan vetoakselissa. 

122 Näppäinpöydässä olevien lyhyiden lisä- 
pudotintankojen  vaihtokoneiston öljy- 
reiät (3) (malli 31 ja 32 [72—90]). 

123 Päämakasiinikehyksen nostajan kytkin- 
nivel. 


väli- 

124 Purkajakierteiden välissä olevan var- 
muuslevyn pidätinlukko (voitele pinnat) 


(malli 31 ja 32 [72—90]). 


125 Makasiinin suun vaihtolaatta (voitele 
pinnat (malli 31 ja 32 [72—90]). 


126 Öljyreiät makasiinin suun kehyksen 


vaihtonivelessä (2) (yksi reikä nivelen 

etupäässä) (malli 31 ja 32 [72—90]). 
127 Makasiinin suun vaihtovivun nivelen oh- 

jausrullat (voitele akselitapit) (malli 32 


[72—90]). 


ДА 


128 Makasiinin suun vaihtovivun pitkä nivel 


(voitele liukupinnat) (malli 32 [72— 
901). 

129 Makasiinin suun vaihtoepäkeskot (voi- 
tele liukupinnat) (malli 31 ja 32 [72— 
90]). 

130 Purkajakiskojen vaihto-ohjauskisko 
(voitele liukupinnat) (malli 31 ja 32 
[72—90]). 

131 Päämakasiinikehyksen ohjauskiskot (2) 
(yksi kehyksen kummallakin puolella) 
(voitele liukupinnat) (malli 31 ja 32). 


79 


С a MR GLA nd au ba a dix? M o a jms. AUS 


132 Takimmaisen purkajakierteen laakerin 134 Matriisinnostovivun akselin öljyreiät (2) 
öljyreiät (2) (yksi reikä kussakin laa- (malli 31 ja 32). 


kerissa) (malli 31 ja 32). 
133 Matriisinnostovivun rulla ja epäkesko 
purkajan portissa (malli 31 ja 32). 


135 2. elevaattorin yläohjauskappale (voitele 
pinnat). 

136 Purkajan kytkimen laakerin öljyreiät 138 Öljyreikä kytkimen hihnapyörässä (pois- 
(2). ta pleni ruuvi ennen voitelemista). 


137 Öljyreiät etumaisten kierretankojen laa- 139 Kitkalaipan öljyreikä. 


kereissa (4) (yksi reikä kunkin tangon 140 Kytkennän poistorengas (voitele epäkes- 


toisessa päässä) (malli 31 ja 32). kopinta). 

141 Kytkimen pysäytinvivun laakerien öljy- 144 Alemman  takakierretangon laakerin 


reiät (2) (malli 29 ja 30). öljyreiät (yksi reikä kummassakin 
142 Välihammasrattaiden akselitappien 6l- päässä) (malli 29 ja 30). 

jyreiät (4) (yksi reikä kunkin tapin 

päässä) (malli (29 ja 30). 145 Öljyputki alaryhmän ylemmän etukier- 
143 Ylemmän takakierretangon laakerien retangon laakeria varten (yksi reikä 

öljyreiät - (yksi reikä kummassakin tangon toisessa päässä) (malli 29 ja 

päässä) (malli 29 ja 30). 30). 


143A Öljyreiät molempien ylempien etukier- 
retankojen laakereissa (4) (yksi reikä 146 Alaryhmän alemman kierretangon laa- 
kussakin päässä, luoksepäästävissä yl- kerien öljyreiät (2) (yksi reikä tangon 
häältä päin) (malli 29 ja 30). toisessa päässä) (malli 29 ja 30). 

laakerien 
toisessa 


147 Alaryhmän takakierretangon 
öljyreiät (yksi reikä tangon 
päässä) (malli 29 ja 30). 

148 Yläryhmän takakierretangon laakerien 
öljyreiät (2) (yksi reikä tangon toisessa 
päässä) (malli 29 ja 30). 

149 Ylemmän purkajan portin matriisinnos- 
tovivun rulla ja epäkesko (malli 29 ja 
30). 

150 Ylemmän purkajan portin matriisinnos- 
tovivun Oljyreiat (2) (malli 29 ja 30). 

151 Alemman purkajan portin epäkeskoakse- 
lin öljyreiät (2) (reiät ovat portin etu- 


puolella) (malli 29 ja 30). 


152 Alemman purkajan portin matriisinnos- 
tovivun rulla ja epäkesko (malli 29 ja 
30). 

153 Alemman purkajan portin matriisinnos- 
tovivun laakerin öljyreikä (malli 29 ja 
30). 

154 Matriisinnostovivun akseliruuvit alem- 
massa purkajan portissa (2) (malli 29 
ja 30). 

155 Öljyreikä matriisin sisääntyöntäjän vi- 
vussa (malli 29 ja 30). 

156 Sisääntyöntöluistin vivun epäkesko ja 
rulla (malli 29 ja 30). 

157 Sisääntyöntöluistin tanko ja vetotappi 


(malli 29 ja 30). 

PUHTAUS JA TUOTTO 


On niitä, jotka kysyvät itseltään, miksi puhtaanapidolle Lino- 
typen työtehon ylläpitämiseksi pannaan erikoista painoa. Heille 
vastaamme, että hyvin hoidettu Linotype toimii sen kautta 
huomattavasti paremmin. Hoidon laiminlyönti ei milloinkaan 
auta mitään konetta. Koneesta, joka on tarkoitettu ja raken- 
nettu tuottamaan niin tarkkoja tuloksia kuin Linotype-rivit, 
on kaikki pöly ja lika säännöllisesti poistettava. 

Puhtaanapito on välttämättömyys, jos halutaan työskennellä 
häiriöittä. Puhdas, hyvin hoidettu Linotype ja puhdas paino- 


asu osoittavat, että yrityksen johto ja latojat tahi koneen hoita- 


"a a" a KKK K oy 


LILLI 


jat ymmärtävät tämän. 


maa "aaa aa Eu EEE EHE Eu EEE a aa m m m m m s m m m m m m m m m m = 


TOTUNNAI NEN HOITO 


Koneen elinikä on enemmän riippuvainen siitä käsittelystä, jonka alaiseksi se 
joutuu, kuin kaikista muista tekijöistä yhteensä. 

Pysyväiset, huomattavat mekaaniset häiriöt ovat yleensä seurauksia pienemmistä 
viallisuuksista, jotka olisi pitänyt poistaa, ennen kuin viat tulivat liian suuriksi. 
Linotype-tuntijat tietävät, että useimmat viat olisi voitu poistaa, jos latoja tai koneen 
hoitaja olisi seurannut määrättyä suunnitelmaa koneen valvontaan, puhtaanapitoon 
ja järkiperäiseen voiteluun nähden. 

Koneen ja sen tarvikkeiden kunnossapitämiseksi on sen vuoksi pantava erikoista 
painoa määrätyn järjestelmällisyyden merkitykseen sen huolellisessa hoidossa. 

Säännönmukainen huolehtiminen koneesta on yhtä tärkeä osa Linotype-työstä 
kuin huolehtiminen siitä, että metallia on padassa ja käsikirjoitusta pitimessä. 

Seuraavat ohjeet, joiden noudattaminen takaa tyydyttävän toiminnan ja varus- 
teiden hyvän säilymisen, on tarkoitettu pienempiä ja keskikokoisia latomoja varten. 

Püivittüinen hoito-ohje 


2; 
2. 


3. 
. Pyyhi valinmuotit, valinleuat ja matrii- 


Harjaa metallilastut koneesta. 


Puhdista mäntä, sylinteri ja sen metal- 
lintasausreiät. 


Pyyhi valinsuu. 


sien kulkutiet. 


. Puhdista kiilat aina 8-tunnin käytön jäl- 


keen. 


. Vala koerivejä ja tarkista korkeus ja 


keili. | 


У ükottainen hoito-ohje 


L 


O VI Ha Co N 


со со 


10. 


11: 
12. 


13 


Puhdista ja kiilloita valinmuotit ja le- 
veyskappaleet. 


. Puhdista valinsuun reiät ja ilmakanavat. 
. Poista metalliräiskeet padan kaulan alta. 
. Tarkista linjatäsmäys. 

. Voitele valinpyörän luisti ja tukiruuvi. 

. Tarkasta valinmuotin puhdistajat ja si- 


vele grafiittia huopiin. 


. Puhdista ja voitele pihtipenkin laitteet ja 


tarkasta sivuterien puhdistaja. 


. Harjaa pöly näppäinpöydästä. 
. Sivele grafiittia kokoojaliukuun ja kul- 


jettajareen jalaksiin. 

Puhdista suuren vetopyörän sisäpinta ja 
kytkinkengät. 

Pyhi pöly moottorista. 

Kuivaa epäkeskot ja kiristä mahdollisesti 
löystyneet ruuvit. 

. Puhdista ja voitele purkajan portti. 


14. 


15. 


16 
17 


Puhdista purkajan kierretangot ja voi- 
tele niiden laakerit. 


Voitele valinpyörän kohdistuslaattojen 
öljyhuopa ja vasemman leuan sulkutan- 
gon óljyhuovat. : 


. Voitele kaikki antikitkarullat. 


. Voitele kaikki akselit. 


Kuukautinen hoito-ohje 


L 


2. 
3. 


4. 
L Tarkasta 


12. 


13. 


Puhdista kannat ja korvat yhdestà tai 
kahdesta matriisilajitelmasta. 

Puhdista vastaavat makasiinit. 

Harjaa makasiinien matriisinpudotinlait- 
teet. 

Tarkasta kokoojan tähtipyörä. 
kokoojaelevaattorin  fiiberi- 
laatta. 


. Tarkasta kokoojaliu'un jarru. 


. Tarkasta näppäinpöydän kumitelat. 
. Tarkasta rivilaiva ja rivinpysäytinhaka- 


nen. . 


. Tutki ulostyöntäjälevyt. 


. Tutki purkajan portin matriisinohjaus- 
kiskot, tarkistusnasta ja matriisin nos- 
taja. 

. Puhdista näppäinpöytä ja voitele tarpeel- 

liset kohdat. 

Tarkasta automaattinen pysäytin pihti- 
penkissä. 

Tarkista matriisien ylimenokohdat 

täsmää tarpeen vaatiessa. 

. Täytä kaikki vaseliinikupit. 


ja 

Kiilanpäästäjä on täsmättävä siten, että täs- 
mäyslaatta peittää puolet Toisesta kiilasta, kun 
ensimmäinen kiila makaa pysähdyttäjänastassa. 
Jos päästäjänasta ei vetäydy tarpeeksi sisäänpäin 
reiässään on pitkää vipua taivutettava alaspäin. 
Täsmäystä tarkistettaessa painetaan näppäintä ja 
sen jälkeen väännetään käsin kumirullaa. 

Vanhanmallisissa saksalaisissa koneissa alim- 


-mainen säätökappale on täsmättävä siten, että 


kiilan alipää lepää noin millinverran kappaletta 
vasten. Kiilan päästäjävivun täsmäys tapahtuu 
painamalla kiilan näppäimeen ja sen jälkeen vään- 
tämällä käsin kumirullaa kunnes vipu on tullut 
alimpaan asentoonsa. Nyt ruuvataan täsmäysruu- 
via niin, että nostajavipujen kärjet ovat yhden 
millin ohjaajakiskojen liukupintojen alapuolella. 
Ylimäinen kolmikulmainen ohjaajakappale on täs- 
mättävä niin että samalla kun se ohjaa kiilojen 
liukumista se estää vipujen nostamasta saman- 
aikaisesti kahta kiilaa. A 


Kokoojakiskon täsmäyksessä kiskon sormen ja 
tähtipyörän välimatkan tulisi olla kahdeksasosaa 
petiittiä lyhyemmän kun ladottavan rivin leveys. 
Lähetettäessä esim, 12% siiseron leveydelle ladot- 
tu'rivi yhdellä kiilalla, kiila ei saa kohota paljon 
yli elevaattorileukojen. 

Kokoojakiskon jarrun päästäjävipu on täsmät- 
tävä niin, ettei nostettaessa elevaattooria kiskon 
sormi, palaessaan perusasentoonsa, koske elevaat- 
torissa oleviin kiiloihin. 


Rivinkuljetusvaunun on vapaasti päästävä va- 
semmalle niin paljon, että lyhyemmän sormen va- 
sen sivu on 10 milliä elevaattorileukojen sisällä. 

Vaunun perusasennon täsmäys tapahtuu siten, 
että löysätään- molemmat apuvivun kiinnitysruuvit 
ja pannaan kone pyörimään siksi kunnes apuvivun 
rulla on tullut painoepäkeskon korkeimpaan koh- 
taan. Nyt painetaan rulla kiinni epäkeskoon ja ve- 
detään ruuvit kiinni. Tämän jälkeen väännetään 
konetta sen verran takaisin, että rullan ja epä- 
keskon väliä tulee noin 1% milliä. Nyt löysätään 
molemmat ruuvit uudestaan ja painetaan rulla 
taas epäkeskoa vastaan ja kiristetään ruuvit lo- 
pullisesti kiinni. Tämä 1% millin ylimeno varmis- 
taa lyhyemmän sormen jäämisen vastehaan 
taakse. Ë 

Vanhemmissa saksalaisissa koneissa tämä täs- 
mäys tapahtuu apuvivun rullan epäkeskoakselin 
avulla. 

Täsmäys on paras tehdä metallin ollessa kyl- 
mänä. 

Vanhemmissa koneissa, joissa ei ole luistinka- 
navan päässä olevaa täsmäysruuvia, voidaan käyt- 
tää apuna nahkalaippoja, joita pannaan. rin: 


nän varren juureen, А ` 
Vaunun nopeus täsmätään jarrusilinterin päällä 


olevan ilmareiän avulla. 


Pysähdyttäjäkieleke on kielekkeen keskellä ole- 
van ruuvin avulla täsmättävä niin, että sen oikean 
sivun ja painoepäkeskon oikean sivun välimatka 
on 24 milliä jolloin sen samalla tulee olla 6 milliä 
ylemmän kytkijävivun päällä. 


Varmuuskielekkeen on samaten oltava 24 milliä 
painoepäkeskon oikeasta sivusta. 


Kytkijävivun täsmäys tapahtuu avaamalla kiin- 
nitysruuvi ja kääntämällä kytkijävipujen pysty- 
suoraa akselia haluttuun suuntaan. 


Ensimmäisen elevaattorin nivelen täsmäystä 
tehtäessä on parasta ottaa nivel pois koneesta ja 
kiertää ensin ylimmäistä silmäpulttia kunnes 
reiän alisyrjän ja nivelhylsän ylisyrjän väliä on 
22 milliä ja sen jälkeen kierretään alimmaista 
silmäpulttia niin, että reiän ylisyrjän ja hylsän 
alisyrjän väli on 16 milliä. (Olettaen siis, että 
ylös ja alas liikkuva silmäpultti on ylöspäin.) 
Tämän jälkeen nivel pannaan paikalleen. 

Samalla on tarkattava ensimmäisen elevaatto- 
rin urien asentoa ja nivelhylsää kääntämällä täs- 
mätään elevaattorin urat hieman alemmaksi kuin 
välikanavan urat. 

° Elevaattorin ohjaajakiskot on täsmättävä niin, 
että elevaattori pääsee kevyesti liikkumaan ylös 
ja alas. i 


Etumaisen elevaattorin aliasentoa täsmättäessä 
ladotaan 28 siiseron rivi mahdollisimman ehjäkan- 
taisista matriiseista, mieluummin versaaleja ja 
ilman kiiloja. Rivi lähetetään edelleen kunnes ele- 
vaattori on sijoittunut ruuvipenkin yläosaa vasten, 
jolloin kone pysäytetään, Löysätään täsmäysruu- 
vi, avataan valinpyörän salpa ja vedetään pyörää 
varovasti eteenpäin ohjaajahylsiin. Nyt pannaan 
15 millin vahvuinen peltisuikale ruuvipenkin ja 
täsmäysruuvin väliin ja ruuvia kierretään alas- 
päin niin paljon, että matriisien kannat tulevat 
kiinni valinmuotin uraan. Tämän jälkeen varmis- 
tetaan ruuvi ja pelti vedetään pois ja tarpeellinen 
pelivaara on täten varmistettu, Elevaattorin ali- 
maisen asennon täsmäys tekee tarpeelliseksi myös 
automaattisen pysähdyttäjälaitteen täsmäyksen, 
mutta ei päinvastoin. 


Elevaattorin urien ja valinmuotin urien yhden- 
suuntaisuutta tarkastettaessa otetaan kolme kes- 
kivahvuista matriisia leveyden ollessa esim. 20 si- 
seroa ja pannaan näistä yksi matriisi elevaattorin 
kumpaankin päähän ja yksi keskelle. Konetta 


| 
| 
J 


käännetään niin paljon eteenpäin, että esimmäi- 
nen sulku on tapahtunut ja pata on vetäytynyt 
hieman taaksepäin ja kattilan vivun rulla on vä- 
littömästi lyhyemmän teräskappaleen takana. Jos 
täsmäys on oikea, ovat kaikki matriisit yhtä lu- 
jasti kiinni, mutta jos jommastakummasta päästä 
matriisi on löysä, niin se on merkki siitä, että 
elevaattori on siitä päästä alempana. 


4 
i 


ähdyttäjälaitteen täsmäys ta- 
vaattorin päässä olevan täs- 
elevaattorin ollessa ala-asen- 
ran tangon kieleke olla noin 
n kielekkeen alapuolella, 


Automaattisen p; 
pahtuu etumaisen 
mäysruuvin avulla ; 
nossa tulee pystys 
19 milliä puskurita 


Ensimäisen elevaattorin yläasento täsmätään 
elevaattorin luisupihnan alapäässä olevan täs- 
mäysruuvin avulla. Päsmäystä suoritettaessa sul- 
jetaan kaappaajahaka ja annetaan koneen käydä 
siksi kunnes elevaattori pysähtyy automaattisesti 
yläasentoonsa. Tämän jälkeen pannaan valkoinen 
paperiliuska 17 elevaattorin kiskon taakse. 
Nyt otetaan Ohut käsimatriisi ja pannaan se en- 
se. Kun nyt lampulla valaisee paperia ja samalla 
katsoo ensimmäisen elevaattorin läpi millaisessa 
suhteessa matriisin hampaat ovat toisen elevaat- 
torin hammaskiskoon, voi helposti todeta, mihin 
suuntaan elevaattori on täsmättävä. 


Kiilanpudottaja on täsmättävä niin korkealle, 
että sen ohjaajakieleke on ylöstyönnettynä samas- 
sa linjassa toisen elevaattorin hammaskiskon 
alimmaisen hampaan kanssa, eikä siis saa kosket- 
taa matriisin hampaisiin. 

Lihavanpudottajakiskon kiinnitysruuviin reiät 
ovat niin väljät, että kiskoa voi tarpeen tulleen 
siirtää, 

Ruuvipenkin leukojen oikeanpuoleinen täsmäys- 
ruuvi on veitsikappaleen päällä ja vasen sulku- 
kappaleessa ja on leukojen oltava niin täsmätty, 
että kirjasinkuviot ovat tasan rivien päiden 
kanssa. SN 

Puristettaessa ruuvipenkin leukoja yhteen on 
niiden oltava etupuolelta tiiviisti kiinni, mutta ta- 
kaa, esim. lampulla valaistaessa leukojen alta, 
täytyy valon selvästi näkyä. 

Valinpyörän eteenpäinliikkeen täsmäyksessä 
poistetaan etumaisen elevaattorin takamainen leu- 
ka, otetaan pumpun männän tappi pois ja anne- 
taan koneen käydä eteenpäin kunnes elevaattori 
asettautuu ruuvipenkin päälle, mutta valinpyörä 
ei vielä ole tehnyt eteenpäinliikettä. Nyt otetaan 
noin 25 milliä pitkä ja 0,4 milliä paksu kartonki" 
liuska joka työnnetään valinmuotin ja ruuvipen- - 
kin leukojen väliin ja kierretään konetta käsin 
eteenpäin, kunnes yhdeksännessä painoepäkeskos- | 
sa oleva täsmäysrulla on ensimmäisen teräskap- 


paleen päällä. Asennon ollessa oikean voi liuskan |. 


vetää rikkoutumatta pois. Jos täsmäys on tarpeen, - 
avataan rullan epäkeskoakselin varmuusmutteri 
ja akselin tapista vetämällä tai työntämällä haet- 
tava oikea asento. 

Kolmannessa painoepäkeskossa olevan teräskap- 
paleen täsmäys tapahtuu avaamalla kiinnitysruu- 
vit, jonka jälkeen pääsee käsiksi täsmäysruuvei- 
hin ja on tämä täsmättävä niin, että on hituisen ! 
pelivaraa teräskappaleen ja valinpyörän käyttö- 
akselissa olevan nelisärmän välissä. 

Intertypin männänvarmistimen täsmäys. Ensin 
aukaistaan täsmäysmutterin varmuusmutteri ja 
sen jälkeen pannaan kone käyntiin, kunnes oikea 
rivinsulkijavipu on päässyt korkeimpaan koh- 
taansa, minkä jälkeen kone pysäytetään. Nyt kier- 
retään täsmäysmutteria niin paljon alaspäin, että 
pysähdyttäjävivun etusyrjä on noin % millin pääs- 
sä sen edessä olevasta nastasta ja kierretään sa- 
malla varmuusmutteri lujasti kiinni, Vipu ei saa 
missään tapauksessa olla kiinni nastassa. Tämä 
täsmäys tuo pysähdyttäjävivun noin 6 milliä pum- 
punvivun tuen alle. Täsmäys olisi tehtävä metal- 
lin ollessa kylmänä. 

Kattilan täsmäys tapahtuu sen jaloissa olevien 
täsmäysruuvien avulla. Valinsuun reikien pitäisi 
olla yhtä korkealla kuin valinmuotin alisyrjän. 
Valinsuun ja -muotin yhdenmukaisuutta voi tar- 
kistaa paperilla sitem, että kattilan suukappaleen 
ja valinmuotin väliinjasetetaan paperi ja annetaan 
koneen puristaa siihen valujälki. Toinen tapa on 
se, että annetaan koneen pyörähtää % kierrosta, 
avataan ruuvipenkki ja vedetään valinpyörä ulos. 
Puhdistetaan valinmuotti takaa hyvin ja samoin 
valinsuu. Nyt otetaan väriä ja vedetään sitä ohuel- 
ti valinmuotin taakse. Tarkistukseen voi käyttää 
vaikka painoväriä. Sen jälkeen pannaan kone jäl- 
leen kiinni ja kierretään käsin konetta eteenpäin 
niin paljon, että kattilan vivussa oleva rulla on 
painoepäkeskon pidemmän teräskappaleen päällä. 
Tässä kierretään konetta muutaman kerran edes- 
takaisin ja sen jälkeen edelliseen asentoon, Ava- 
taan ruuvipenkki ja vedetään valinpyörä ulos, 
jolloin nähdään valinmuotin valinsuuhun jättämäs- 
tä jäljestä, millainen padan asento on. 

Kattilan vipu on täsmättävä niin, että kattilan 
ollessa valuasennossa vivun ja täsmäysmutterin 
väliä on noin 2—3 milliä. Jos tämä.väli on paljon 
suurempi voi se haitata rivin sulkemista. 

Rivintyöntäjälevy on täsmättävä siten, että se 
työntäessään rivin ulos näkyy edestä noin % mil- 
lià. Vivun ja akselissa olevan hylsän väliä on cl- 
tava 1% milliä. | 

Matriisinsiirtäjä täsmätään koneen takana ole- 
van apuvipunsa avulla, niin, että siirtäjän sormen 
ja -välikanavan vasemman laidan väliä on 143 
milliä; 

Siirtäessään matriisiriviä ensimmäisestä ele- 
vaattorista toiseen, tulee siirtäjän sormen työntyä 
noin 8 milliä välikanavan sisälle. Tämä täsmäys 
suoritetaan rivinkuljetusepäkeskoon kiinnitetyn 
varmuuskielekkeen täsmäysruuvista. 

Siirtäjän varmuusvivun täsmä; 
sessa elevaattoriss | 
ja on se täsmättäv. 
ja vivun väliä on 


ys tapahtuu toi- 
a olevan täsmäysruuvin avulla 
ä niin, että siirtäjän kynnyksen 
i noin % milliä. 

Kiilanottajan on vietävä kiilat noin 8 milliä kii- 
lakastin luisupintojen päälle, jotta varmasti lin- 
kuisivat kiilakastiin. Tämä täsmätään silmukasta 
joka yhdistää kiilanottajan ja rivinsiirtäjän sieut 
Kun rivinsiirtäjän sormi ja kiilanottaja yhtyvät j 
täytyy sormen ja kiilanottajan raon pohjan väliä 


olla noin 3 milliä. Täsmäys tapahtuu siirtäjässä 
olevan täsmäysruuvin avulla; 


1 Toisen eleyaattorin ollessa ala-asennossa, täytyy 
puvivunrullan ja painoepákesko,. “ЯН oll 4 
millin verran. on 
Hankauskytkimen täsmäys tapahtuu ylemmässä 
kytkijävivussa olevan täsmäysruuvin avulla ja se 
on täsmättävä niin, että koneen ollessa käynnissä 
haarukkakytkijävivun ja laipan väliä on noin % 
milliä. Б 
Koneen ollessa küyntiasennossa tulee laipan va- 
semmanpuoleisen sivun ja vetopyörän laakerin 
oikeanpuoleisen sivun väli olla noin 12 milliä, 
Kytkijäkielekkeen ja pysähdyttäjäkielekkeen vä- 
li tulee olla noin % milliä. Tämä täsmäys tapah- 
tuu pylvään sisäpuolella olevasta täsmäysruuvista. 
Kytkettäessä kone käsivivusta käyntiin kytkijà- 
kielekkeen on työnnettävä pysähdyttäjäkieleke 
noin % milliä ohi ylimmäisen kytkijävivun. Täs- 
mäysruuvi on kytkijäkielekkeen yläpuolella. 


KONEEN LIIKKEET. 
1. Ensin tulee lado'tua rivi. 

2. Kokoojaelevaattori tulee kohotettua ylös. 

3. Tämän kautta kokoojakisko vapautuu ja pa- 
lautuu takaisin alkuasentoonsa. Samalla tulee ri- 
vinkuljetusvaunu irroitettua ja vie rivin ensim- 
mäiseen elevaattoriin Tämän ohessa kone tulee 
kytkettyä käyntiin. 

4. Ensimmäinen elevaattori laskeutuu riveineen 
ruuvipenkin leukojen väliin ja valinpyörä tekee 
neljäsosakierroksen, ' 

5. Valinpyörä liikkuu eteenpäin, mutta jättää 
valinmuotin ja ruuvipenkin leukojen väliin noin 
% milliä. — i i EA Y IRON 

6. Vasen sulkuvipu kohoaa ja vetojousen avulla 
sulkuruuvi toimii. : 

7. Oikea sulkuvipu kohoaa ja työntää samalla 
poikkikappaleen avulla kiiloja ylös. 

- 8. Sulkuvivut laskeutuvat, minkä kautta kiilat 
jälleen vapautuvat, . 

9. Vasemman vivun avulla sulkuruuvi tulee 
avettua ja rivi löysättyä sen verran, että matrii- 
sien täsmäys voi tapahtua. 

10. Ensimmäinen elevaattori kohoaa vähäsen, 
minkä kautta matriisin alimaiset takamaiset kan- 
nat tulevat puristettua valinmuotin uraa vasten 
ja siten täsmättyä kaikki samaan linjaan. 

11. Kattila kääntyy eteenpääin ja painaa valin- 
muottia matriisiriviä vasten, jolloin tämä tulee 
täsmättyä kirjasinkorkeuteen. 

12. Kattila palautuu hiukan, niin että valin- 
muotti ei enää puristaudu matriisiriviä vastaan. 

13. Vasen sulkuvipu kohoaa, niin että sulkuruuvi 
täsmää vasemman ruuvipenkkileuan tarkalleen ri- 
vin leveyteen. Samanaikaisesti kohoaa myös oikea 
sulkuvipu ja rivi tulee lopullisesti suljettua. 

14. Eteenpäin työntyvä kattila painaa valinmuo- 
tin tiiviisti riviä vasten. 

15. Pumpun mäntä lyö alaspäin ja rivi tulee 
valettua; sen jälkeen mäntä jälleen kohoaa, sulku- 
vipu laskeutuu ja matriisirivi tulee löysättyä. 

16. Kattila ja valinpyörä palautuvat taaksepäin. 
Ensimmäisen elevaattorin ylöspäin puristus hel- 
pottuu, niin että matriisien kannat vapautuvat. 

17. Valinsuu irroittuu valetun rivin kannasta. 

18. Valinpyörä tekee % kierrosta ja tuo siten 
valinmuotin valuasennosta ulostyöntiasentoon, Sa- 
manaikaisesti kohoaa ensimmäinen elevaattori 
matriiseineen yläasentoonsa ja toinen elevaattori 
laskeutuu ala-asentoonsa. 

19. Matriisirivin siirtäjä siirtää matriisirivin 
tiosen elevaattorin hammaskiskolle, Sen jälkeen 
siirtäjä palautuu hiukan, niin että toinen elevaat- 
tori pääsee. vapaasti yläasentoonsa. 

20. Työntäjälevy työntää valetun rivin ulos va- 
linmuotista, kiilanottaja ottaa kiilat ja vie ne kii- 
lakastiin. 

21. Ensimmäinen elevaattori laskeutuu alku- 
asentoonsa, toinen elevaattori kohoaa matriisei- 
neen purkaajaan, työntäjä tulee ulos purkaajapor- 
tista ja työntää sen jälkeen matriisit toisen ele- 
vaattorin hammaskiskolta purkaajaporttiin. 

22. Oikea sulkuvipu liikuttaa rivintyöntäjävipua, 
niin että se työntää rivin hakaan. 

23, Työntäjälehti palautuu takaisin alkuasen- 
toonsa, matriisintyöntäjä työntää matriiseja, jot- 
ka tulevat yksitellen kohotettua ja ne joutuvat 
purkaajan hammaskiskolle, josta ne putoavat ma- 
kasiiniin. 

5—13 liikkeiden aikana palaa rivinkuljetusvau- 
nu takaisin alkuasentoonsa. 


